കുറിഞ്ഞി ഓണ്‍ലൈന്: September 2008\nഭൂമിയോളം പഴക്കമുള്ള പാറ\nഭൂമുഖത്തെ ഏറ്റവും പഴക്കമുള്ള പാറപ്പരപ്പ് കാനഡയില് കണ്ടെത്തിയിരിക്കുന്നു.\nഭൂമിയുടെ പ്രായം വെറും 30 കോടിവര്‍ഷം മാത്രമുള്ളപ്പോള് രൂപപ്പെട്ട പാറപ്പരപ്പ് കാനഡയില് കണ്ടെത്തി. 428 കോടി വര്‍ഷം പ്രായമുള്ള ആ പാറയാണ്, ഭൂപ്രതലത്തില് കണ്ടെത്തിയിട്ടുള്ളതില് ഏറ്റവും പഴക്കമുള്ള പ്രദേശം. ഭൂമിയുടെ പ്രായം ഏതാണ്ട് 460 കോടി വര്‍ഷമെന്നാണ് കണക്കാക്കുന്നത്. അതുവെച്ചു നോക്കിയാല്, ഏതാണ്ട് ഭൂമിയോളം തന്നെ പഴക്കമുള്ളതാണ് മോണ്‍ട്രിയളില് മക്‌ഗില് സര്‍വകലാശാലയിലെ ഗവേഷകര് കണ്ടെത്തിയ പ്രാചീനമേഖല. ഭൂമിയെങ്ങനെ രൂപപ്പെട്ടു, ജീവന്റെ ഉത്ഭവം തുടങ്ങിയ വിഷയങ്ങളില് കൂടുതല് ഉള്‍ക്കാഴ്‌ച നല്‍കാന് പുതിയ കണ്ടെത്തല് സഹായിച്ചേക്കും.\n'ഫലകചലന പ്രക്രിയ'യുടെ ഫലമായി ഭൂപ്രതലം ഒരിക്കലും സ്ഥിരമായിരിക്കില്ല. ഭൂമിക്കുള്ളിലെ ഭാഗങ്ങള് പ്രതലത്തിലെത്തുകയും, പ്രതലഭാഗങ്ങള് ഭൂമിക്കുള്ളിലേക്ക് ആവാഹിക്കപ്പെടുകയും ചെയ്യും. ഒരുതരം പുനചംക്രമണം. നിരന്തരം സംഭവിച്ചുകൊണ്ടിരിക്കുന്ന ഇത്തരം മാറ്റമാണ് ഭൂഖണ്ഡങ്ങളുടെയും സമുദ്രങ്ങളുടെയും സൃഷ്ടിക്ക് കാരണം. ഭൂപ്രതലത്തിലെ മിക്ക പ്രദേശങ്ങളും ചെറുപ്പമായിരിക്കുന്നത് അതുകൊണ്ടാണ്. ആ പൊതുസ്വഭാവത്തിന് വിരുദ്ധമാണ് കാനഡയില് വടക്കന് ക്യുബെക്കിലെ ഹഡ്‌സണ് ഉള്‍ക്കടലിന്റെ തീരത്ത് സ്ഥിതിചെയ്യുന്ന പാറപ്പരപ്പെന്ന് ഗവേഷകര് കണ്ടെത്തി. 'നുവ്വഗിറ്റുക്വ് ഗ്രീന്‍സ്റ്റോണ്' എന്നറിയപ്പെടുന്ന ആ പ്രാചീന ശിലകള്‍ക്ക്, ഭൂമുഖത്ത് അറിയപ്പെടുന്ന ഏത് ശിലയെക്കാളും 25 കോടിവര്‍ഷം പഴക്കം കൂടുതലുണ്ടെന്ന് 'സയന്‍സ്' ഗവേഷണവാരിക പ്രസിദ്ധീകരിച്ച റിപ്പോര്‍ട്ട് പറയുന്നു.\nമക്‌ഗില് സര്‍വകലാശാലയിലെ ഭൗമശാസ്‌ത്രജ്ഞന് ജോനാഥന് ഒനീലിന്റെ നേതൃത്വത്തിലുള്ള സംഘമാണ് കണ്ടെത്തലിന് പിന്നില്. `ഭൂമിയുടെ പ്രാരംഭഘട്ടത്തിലെ രഹസ്യങ്ങള് അനാവരണം ചെയ്യാനുള്ള സാധ്യതയാണ് ഈ കണ്ടെത്തലോടെ തുറന്നിരിക്കുന്നത്`-ഒനീല് പറയുന്നു. എപ്പോഴാണ്, എങ്ങനെയാണ് ജീവന് പ്രത്യക്ഷപ്പെട്ടത്, പ്രാചീനഭൂമിയുടെ അന്തരീക്ഷം എങ്ങനെയായിരുന്നു, ആദ്യ ഭൂഖണ്ഡങ്ങള് രൂപപ്പെട്ടത് എന്നാണ് തുടങ്ങിയ പ്രശ്‌നങ്ങള്‍ക്ക് ഉത്തരം കണ്ടെത്താന് ഈ പ്രാചീനശിലകള് സഹായിച്ചേക്കുമെന്ന് അദ്ദേഹം കരുതുന്നു.\nപ്രാചീന ശിലകള് കണ്ടെത്താന് ഏറ്റവും സാധ്യതയുള്ള പ്രദേശമായി വടക്കന് ക്യുബെക്ക് മേഖലയെ 2001-ല് തന്നെ ഗവേഷകര് തിരിച്ചറിഞ്ഞിരുന്നു. അവിടെ നിന്നുള്ള ശിലാമാതൃക, വാഷിങ്‌ടണിലെ കാര്‍നെജീ ഇന്‍സ്റ്റിട്ട്യൂഷനില് അയച്ചാണ് പരിശോധിച്ചത്. ശിലകളില് അപൂര്‍വ ഭൗമമൂലകങ്ങളായ നിയോഡൈമിനം, സമാരിയം എന്നിവയുടെ ഐസോടോപ്പുകളുടെ അളവ് പരിശോധിക്കുക വഴി, ശിലയുടെ പ്രായമറിയാനുള്ള ഒരു സവിശേഷ രാസമുദ്ര തങ്ങള് തിരിച്ചറിഞ്ഞതായി ഗവേഷകര് പറയുന്നു. 'ഫോക്‌സ് ആംഫിബൊലൈറ്റ്' (faux amphibolite) എന്നു പേരിട്ടിട്ടുള്ള ആ പ്രാചീനശിലയ്‌ക്ക് 428 കോടി വര്‍ഷം പഴക്കമുണ്ടെന്ന് അങ്ങനെയാണ് വ്യക്തമായതെന്ന്, പഠനസംഘത്തില് ഉള്‍പ്പെട്ട പ്രൊഫ. ഡോണ് ഫ്രാന്‍ക്‌സി അറിയിക്കുന്നു.\nഏതാണ്ട് ഇപ്പോഴത്തെ ഭൂമിയെപ്പോലെ തന്നെ തോന്നിക്കുന്ന പ്രാചീന ഭൂമിയുടെ ചിത്രമാണ് ഈ കണ്ടെത്തല് നല്‍കുന്നതെന്ന്, ഗവേഷണത്തില് പങ്കാളിയായ കാര്‍നെജീ ഇന്‍സ്റ്റിട്ട്യൂഷനിലെ റിച്ചാര്‍ഡ് ഡബ്ല്യു. കാള്‍സണ് പറയുന്നു. ശിലാഖണ്ഡങ്ങളില് പ്രചീനസൂക്ഷ്‌മജീവികളുടെ അവശിഷ്ടങ്ങള് കണ്ടെത്താനായാല്, ജീവന്റെ ഉത്ഭവത്തെക്കുറിച്ച് വിലപ്പെട്ട വിവരങ്ങളാകും അത് നല്‍കുക. തിരയടിക്കുന്ന മാഗ്മസമുദ്രങ്ങളുടെ അപരിചിത ലോകമായിരുന്നു ഭൂമി ആദ്യകാലത്ത് എന്ന പരമ്പരാഗത സങ്കല്‍പ്പത്തെ ചോദ്യം ചെയ്യുന്നതാണ് പുതിയ കണ്ടെത്തല്.\nഎന്നാല്, ആ പ്രാചീനശിലകളുടെ പ്രായം പൂര്‍ണമായി അംഗീകരിക്കാത്തവരുമുണ്ട്. 428 കോടി വര്‍ഷം പഴക്കമുള്ള ശിലാവശിഷ്ടങ്ങള് പ്രായംകുറഞ്ഞ ശിലകളുമായി അമര്‍ന്നു ചേര്‍ന്നു രൂപപ്പെട്ടതാകാം വടക്കന് ക്യുബക്കിലേതെന്ന് കോളറാഡോ സര്‍വകലാശാലയിലെ സ്‌റ്റീഫന് മൊജ്‌സ്സിസ് അഭിപ്രായപ്പെടുന്നു. തന്റെ നിഗമനം തെറ്റാണെന്ന് തെളിഞ്ഞാല്, വടക്കന് ക്യുബെക്കിലേക്ക് ഭൗമശാസ്‌ത്രജ്ഞരുടെ ഒരു തള്ളിക്കയറ്റം തന്നെ വരുംനാളുകളില് ഉണ്ടാകുമെന്ന് അദ്ദേഹം പറയുന്നു.\nഇതുവരെ ഭൂമുഖത്തെ ഏറ്റവും പ്രായമുള്ള ശിലകള് എന്ന് കണക്കാക്കിയിരുന്നത് കനേഡിയന് നോര്‍ത്ത്‌വെസ്‌റ്റിലുള്ളവയായിരുന്നു. 403 കോടി വര്‍ഷമാണ് അവയുടെ പഴക്കമെന്ന് കണക്കാക്കുന്നു. എന്നാല്, പടിഞ്ഞാറന് ഓസ്‌ട്രേലിയയിലെ പ്രായംകുറഞ്ഞ ശിലകളില് പറ്റിപ്പിടിച്ചിരിക്കുന്ന മണലുപോലുള്ള ഒരിനം ചെറുപരലുകള്‍ക്ക് 436 കോടി വര്‍ഷം പ്രായമുണ്ടെന്ന് കണ്ടെത്തിയിട്ടുണ്ട്. (അവലംബം: സയന്‍സ് ഗവേഷണവാരിക)\nകാണുക: പഴയ ഭൂമി, പുതിയ കണ്ടെത്തല്\nPosted by Joseph Antony at 9/30/2008 12:56:00 AM5comments:\nLabels: പ്രാചീനകാലം, ഭൗമശാസ്‌ത്രം, ശാസ്‌ത്രം\nസ്‌തനാര്‍ബുദം നേരത്തെ തിരിച്ചറിയാന് മാര്‍ഗം\nസ്‌തനാര്‍ബുദചികിത്സ ഫലപ്രദമാകുമോ എന്നത് മുഖ്യമായും രോഗം എത്ര നേരത്തെ തിരിച്ചറിയാന് കഴിയുന്നു എന്ന കാര്യത്തെ ആശ്രയിച്ചാണിരിക്കുന്നത്. പ്രാരംഭഘട്ടത്തില്‍തന്നെ തിരിച്ചറിഞ്ഞ് ചികിത്സിച്ചാല് രോഗം മാരകമാകുന്നത് തടയാനാകും, രോഗിക്ക് സാധാരണജിവിതം നയിക്കാനും സഹായിക്കും. ആ നിലയ്‌ക്ക് സ്‌തനാര്‍ബുദത്തിനെതിരെ ശക്തമായ ഒരായുധം കണ്ടെത്തിയിരിക്കുകയാണ് ഒരുസംഘം യൂറോപ്യന് ഗവേഷകര്. രോഗം നേരത്തെ തിരിച്ചറിയാന് സഹായിക്കുന്ന ഒരു എക്‌സ്‌റേ സങ്കേതമാണ് അവര് വികസിപ്പിച്ചിരിക്കുന്നത്. വരുംവര്‍ഷങ്ങളില് ഇത് ചികിത്സാരംഗത്ത് എത്തുമെന്നാണ് പ്രതീക്ഷ.\nനിലവില് സ്‌തനാര്‍ബുദം നിര്‍ണയിക്കാന് അവലംബിക്കുന്ന എക്‌സ്‌റേ മെമോഗ്രഫിയെ അപേക്ഷിച്ച് കൃത്യതയോടെ നേരത്തെ രോഗം തിരിച്ചറിയാന് സഹായിക്കുന്നതാണ് പുതിയ മാര്‍ഗം. 'അനലൈസര് ബെയ്‌സ്‌ഡ് എക്‌സ്‌റേ ഇമേജിങ്'(എ.ബി.ഐ) എന്നു പേരിട്ടിട്ടുള്ള സങ്കേതം വികസിപ്പിച്ചതില് ഫിന്‍ലന്‍ഡ്, ജര്‍മനി എന്നീ രാജ്യങ്ങളിലെ ഗവേഷകര്‍ക്കൊപ്പം യൂറോപ്യന് സിങ്ക്രോട്രോണ് റേഡിയേഷന് ഫെസിലിറ്റിയും കാര്യമായ പങ്കുവഹിച്ചു. സ്‌തനങ്ങള്‍ക്കുള്ളിലെ കലകളുടെ ത്രിമാനദൃശ്യവത്‌ക്കരണത്തിലൂടെ, കോശഭാഗങ്ങളിലെ സൂക്ഷ്‌മ പരിവര്‍ത്തനംപോലും കണ്ടെത്തുകയാണ് എ.ബി.ഐ വഴി ചെയ്യുക. അര്‍ബുദ സാന്നിധ്യം അതുവഴി തിരിച്ചറിയാന് കഴിയും.\nആധുനിക ജീവിതശൈലിയുടെയും മറ്റും ഫലമായി സ്‌ത്രീകള്‍ക്കിടയില് ഏറ്റവും കൂടുതല് കണ്ടുവരുന്ന അര്‍ബുദമാണ് സ്‌തനങ്ങളെ ബാധിക്കുന്നത്. പ്രാരംഭഘട്ടത്തില് രോഗം തിരിച്ചറിയാന് കഴിയാത്തതാണ് പലപ്പോഴും അപകടം വരുത്തുന്നത്. രോഗനിര്‍ണയത്തിന് എക്‌സ്‌റേ മെമോഗ്രഫി വ്യാപകമായി ഉപയോഗിക്കുന്നുണ്ടെങ്കിലും, പത്തു മുതല് ഇരുപതു ശതമാനം വരെ ആളുകളില് രോഗബാധ ഇതു വഴി തിരിച്ചറിയാന് കഴിയാറില്ല. സി.ടി.സ്‌കാന് (കമ്പ്യൂട്ടഡ് ടോമോഗ്രാഫി സ്‌കാന്) വഴി കൂടുതല് ഫലപ്രദമായി രോഗനിര്‍ണയം സാധ്യമാണെങ്കിലും, സ്‌തനങ്ങള് പോലുള്ള അവയവങ്ങളില് ഇതിനായി ശക്തിയേറിയ എക്‌സ്-റേ പ്രയോഗം വേണ്ടിവരും. അത് കൂടുതല് ദോഷങ്ങള്‍ക്കിടയാക്കും.\nഎന്നാല് പുതിയ എ.ബി.ഐ.സങ്കേതത്തില് മെമോഗ്രഫി പരിശോധനയില് ഉപയോഗിക്കുന്ന അത്രതന്നെ എക്‌സ്-റേ ഡോസേ ആവശ്യമുള്ളു, സാധാരണ സി.ടി.സ്‌കാനറുകളില് ഉപയോഗിക്കുന്നതിന്റെ നാലിലൊന്ന്. എന്നാല്, ലഭിക്കുന്ന ത്രിമാനദൃശ്യത്തിന് ഏഴ് മടങ്ങ് വ്യക്തത കൂടുതലുണ്ട്. സാധാരണ മെമോഗ്രാഫി പരിശോധനയില് കണ്ടെത്താന് കഴിയാതെ വരുന്ന സ്‌തനാര്‍ബുദ മാതൃക ഉപയോഗിച്ച് പുതിയ സങ്കേതം പരീക്ഷിച്ചപ്പോള് അര്‍ബുദ സാന്നിധ്യം വ്യക്തമായി മനസിലാക്കാന് കഴിഞ്ഞു. സ്‌തനകലകളെ മൈക്രോസ്‌കോപ്പ് ഉപയോഗിച്ചുള്ള ഹിസ്‌റ്റോപാത്തോളജി പരിശോധന വഴി മാത്രം തിരിച്ചറിയാന് കഴിയുന്ന രോഗസാന്നിധ്യമാണ്, എ.ബി.ഐ.സങ്കേതംവഴി കണ്ടെത്താനായത്.\nമെമോഗ്രാഫി, സി.ടി.സ്‌കാന് മുതലായവയുമായി പുതിയ സങ്കേതം താരതമ്യം ചെയ്‌താല് അതിന്റെ മേന്‍മ മനസിലാകുമെന്ന്, പഠനത്തില് പങ്കാളിയായ ജാനി കെയ്‌രിലായിനെന് പറയുന്നു. പക്ഷേ, പരീക്ഷണശാലയില് കോശഭാഗങ്ങളിലേ പുതിയ സങ്കേതം ഉപയോഗിച്ചിട്ടുള്ളു. താമസിയാതെ മനുഷ്യരില് ഇത് പരീക്ഷിക്കാം എന്ന പ്രതീക്ഷയിലാണ് ഗവേഷകര്.\n(അവലംബം: യൂറോപ്യന് സിങ്ക്രോട്രോണ് റേഡിയേഷന് ഫെസിലിറ്റി (ESRF)യുടെ വാര്‍ത്താക്കുറിപ്പ്, കടപ്പാട്: മാതൃഭൂമി)\nPosted by Joseph Antony at 9/28/2008 08:22:00 PM3comments:\nLabels: ആരോഗ്യം, ശാസ്‌ത്രം\nഗൂഗിള്‍ഫോണ് ഇന്ത്യയില് ഡിസംബറില്\nകമ്പ്യൂട്ടറില് നിന്ന് മൊബൈലിലേക്ക് കുടിയേറുക എന്നത് ഇന്റര്‍നെറ്റിന്റെ അനിവാര്യതയാണെന്ന് ഗൂഗിള് മനസിലാക്കിയിട്ടുണ്ട്. ഇന്റര്‍നെറ്റ് ഹാന്‍ഡ്‌സെറ്റുകളിലേക്ക് കൂടുതല് വ്യാപിക്കുന്നതോടെ തുറന്നുകിട്ടുന്നത് പുത്തന് വിപണിയാണ്. ആ വിപണിയാണ് ഗൂഗിള്‍ഫോണും ആന്‍ഡ്രോയിഡും ലക്ഷ്യമിടുന്നത്.\n(മൊബൈല് ഫോണിന്റെ ഭാവി ഗൂഗിളിന്റെ ദൃഷ്ടിയില് എന്തെന്നറിയാന് ഇതു കാണുക)\nകാഴ്‌ചയ്‌ക്ക് ആപ്പിളിന്റെ ഐഫോണിന്റെയത്ര കേമമല്ലെങ്കിലും, സാധനം കൊള്ളാം-ഗൂഗിള് ആന്‍ഡ്രോയിഡ് മൊബൈലിനെക്കുറിച്ച് വിദഗ്‌ധരുടെ പ്രാഥമിക വിലയിരുത്തല് ഇതാണ്. സൗകര്യങ്ങളിലും സവിശേഷതകളിലും ഐഫോണിനെക്കാള് ഒരുപടി മുന്നില് തന്നെയാണ് 'ജി-1' എന്നു പേരിട്ടിട്ടുള്ള ഗൂഗിള്‍ഫോണ്. തയ്‌വാനീസ് ഹാന്‍ഡ്‌സെറ്റ് നിര്‍മാതാക്കളായ ഹൈടെക് കമ്പ്യൂട്ടര് (HTC) നിര്‍മിച്ച്, ടി-മൊബൈല് പുറത്തിറക്കിയ ജിഫോണ് ഈ ഡിസംബറില് ഇന്ത്യന് വിപണിയിലെത്തുമെന്നാണ് സൂചന.\nജിഫോണിന് ഇന്ത്യയില് വില ഏതാണ്ട് 20,000 രൂപാ ആയിരിക്കുമെന്ന് പ്രവചിക്കപ്പെടുന്നു. (അമേരിക്കയില് 179 ഡോളര്-ഏതാണ്ട് 8500 രൂപ-ആണെങ്കിലും). ഇന്ത്യയില് ഐഫോണിന്റെ 8 GB മോഡലിന് 31000 രൂപയാണ്. വിലയുടെ കാര്യത്തിലും ജിഫോണ് കൂടുതല് സ്വീകാര്യമാകാനാണ് സാധ്യതയെന്ന് സാരം. എച്ച്.ടി.സി.ഇന്ത്യ മാനേജര് അജയ് ശര്‍മ തന്നെയാണ്, ഡിസംബറില് ജിഫോണ് ഇന്ത്യയിലെത്തുമെന്ന് വെളിപ്പെടുത്തിയത്- ബിസിനസ് സ്റ്റാന്‍ഡേര്‍ഡ് പ്രസിദ്ധീകരിച്ച റിപ്പോര്‍ട്ടു പറയുന്നു. ഇന്ത്യയില് എച്ച്.ടി.സി. ഇപ്പോള് തന്നെ സാന്നിധ്യമുറപ്പിച്ചിട്ടുണ്ട്. 2007-ല് ഇന്ത്യയില് ഒരുലക്ഷം ഫോണ് അവര് വിറ്റിരുന്നു. ജിഫോണ് കൂടി വരുന്നതോടെ, 2009-ല് കുറഞ്ഞത് ആറുലക്ഷം ഫോണുകള് വില്‍ക്കാമെന്നാണ് പ്രതീക്ഷ.\nജിഫോണിന് ഐഫോണുമായുള്ള ഏറ്റവും പ്രകടമായ വ്യത്യാസം അതിന്റെ കീപാഡിലാണ്. ടച്ച്‌സ്‌ക്രീന് മാത്രമാണ് ഐഫോണിലുള്ളതെങ്കില്, ടച്ച്‌സ്‌ക്രീനിനൊപ്പം കമ്പ്യൂട്ടറുകളിലെ പരമ്പരാഗത QWERTY കീബോര്‍ഡുകൂടി ജിഫോണിലുണ്ട്. ടൈപ്പിങ് അനായാസമാക്കാന് അത് സഹായിക്കും. ഫോണിന്റെ മുകളിലെ പാളിയിലാണ് ടച്ച്‌സ്‌ക്രീന്. ആ പാളി തെന്നിമാറും, അതിനുള്ളിലാണ് സാധാരണ കീപാഡ്. ഫോണിനെ കമ്പ്യൂട്ടര് ഉപയോഗത്തിലേക്ക് കൂടുതല് അടുപ്പിക്കാന് ജിഫോണ് സഹായിക്കുമെന്ന് സാരം.\n3ഏ നെറ്റ്‌വര്‍ക്കിനൊപ്പം, ജിഫോണില് wi-fi സൗകര്യംകൂടിയുണ്ട്,3മെഗാപിക്‌സല് ക്യാമറയും (ഐഫോണില്2മെഗാപിക്‌സല് ക്യാമറയാണുള്ളത്). കറുപ്പ്, തവിട്ട്, വെള്ള എന്നീ നിറങ്ങളില് ജിഫോണ് ലഭ്യമാണ്. നിങ്ങളുടെ ജിമെയിലില് പുതിയ ഇ-മെയിലെത്തിയാല്, ജിഫോണ് ആ വിവരം അപ്പോള് തന്നെ അറിയിക്കും.\nഇതിലൊക്കെ ഉപരിയായി ഗൂഗിള് വികസിപ്പിച്ചെടുത്ത ആന്‍ഡ്രോയിഡ് മൊബൈല് ഓപ്പറേറ്റിങ് സംവിധാനമാണ് ജിഫോണിന്റെ ആത്മാവ്. മറ്റ് മൊബൈല് ഓപ്പറേറ്റിങ് സംവിധാനങ്ങളെ കടത്തിവെട്ടുന്ന തരത്തില് മികച്ചതാണ് ആന്‍ഡ്രോയിഡ് എന്ന് റിപ്പോര്‍ട്ടുകള് പറയുന്നു. ഫ്രീ സോഫ്‌ട്‌വേറായ ലീനക്‌സിലാണ് ഈ പ്ലാറ്റ്‌ഫോം രൂപപ്പെടുത്തിയിരിക്കുന്നത് എന്നതിനാല്, വിന്‍ഡോസ് മൊബൈല് പോലെ അതിന് കാശ് കൊടുക്കേണ്ടതില്ല.\nമാത്രമല്ല, മള്‍ട്ടിമീഡിയ മെസ്സേജിങ്, കോപ്പി ആന്‍ഡ് പേസ്റ്റ്, വോയിസ് ഡയലിങ് തുടങ്ങി ഐഫോണിനില്ലാത്ത ഒട്ടേറെ സവിശേഷതകള് ജിഫോണിലുണ്ട്. ബാറ്ററി എടുത്തു മാറ്റാനാകില്ല എന്നതാണ് ഐഫോണിന്റെ പ്രധാന പ്രശ്‌നങ്ങളിലൊന്നായി പലരും കാണുന്നത്. ബാറ്ററി കേടായാല് ആപ്പിളിനെ തന്നെ ആശ്രയിക്കേണ്ടി വരുന്നു. എന്നാല്, ജിഫോണില് ആ പ്രശ്‌നമില്ല, എടുത്തുമാറ്റാവുന്ന ബാറ്ററിയാണ് അതിലുള്ളത്.\nഗ്ലോബല് പൊസിഷനിങ് സംവിധാനം (GPS), മ്യൂസിക് പ്ലേയര്, ബ്ലൂടൂത്ത്, ഗൂഗിള്‍മാപ്പ്‌സ് തുടങ്ങി ഒട്ടേറെ സവിശേഷതകള് ഐഫോണിനും ജിഫോണിനും പൊതുവായുണ്ട്. ആപ്പിളിന്റെ ഐട്യൂണ്‍സ് സ്റ്റോറിനെയാണ് ഗാനങ്ങള് ഡൗണ്‍ലോഡ് ചെയ്യാനായി ഐഫോണ് ആശ്രയിക്കുന്നതെങ്കില്, ജിഫോണ് ആശ്രയിക്കുന്നത് ആമസോണ് MP3സ്‌റ്റോറിനെയാണ്. ഗൂഗിള്‍മാപ്പ്‌സ് സ്‌ട്രീറ്റ് വ്യൂ ജിഫോണില് ലഭ്യമാണ്, ഐഫോണിന് ഈ സൗകര്യം ലഭ്യമല്ല. യൂട്യൂബും ജിഫോണിലുണ്ട്.\nഎച്ച്.ടി.സി, ഇന്റല്, മോട്ടറോള, സാംസങ് തുടങ്ങി 34 കമ്പനികള് ചേര്‍ന്നുണ്ടാക്കിയ 'ഓപ്പണ് ഹാന്‍ഡ്‌സെറ്റ് അലിയന്‍സ്' ആന്‍ഡ്രോയിഡ് വികസിപ്പിക്കുന്നതില് ഗൂഗിളിനോട് സഹകരിച്ചു. മൊബൈല്‍ഫോണുകളില് ഇന്റര്‍നെറ്റ് കൂടുതല് മികച്ച രീതിയില് ഉപയോഗിക്കുക എന്ന ലക്ഷ്യത്തോടെയാണ് ആന്‍ഡ്രോയിഡ് രൂപപ്പെടുത്തിയിട്ടുള്ളതെങ്കിലും, ഇന്റര്‍നെറ്റ് ഹാന്‍ഡ്‌സെറ്റുകളിലേക്ക് കൂടുതല് വ്യാപിക്കുന്നതോടെ, തുറന്നുകിട്ടുന്ന പുത്തന് വിപണിയാണ് ഗൂഗിള് ലക്ഷ്യമിടുന്നതെന്ന് വ്യക്തം. കമ്പ്യൂട്ടറില് നിന്ന് മൊബൈലിലേക്ക് നെറ്റ് കുടിയേറുമെന്ന് ഗൂഗിള് മനസിലാക്കിയിട്ടുണ്ട്. (അവലംബം: വിവിധ വാര്‍ത്താഏജന്‍സികള്, ബി.ബി.സി, ബിസിനസ് സ്‌റ്റാന്‍ഡേര്‍ഡ്).\nNB: പത്താം പിറന്നാള് ആഘോഷിക്കുന്ന വേളയിലാണ് ഗൂഗിള്, അതിന്റെ പുതിയ സംരംഭം രംഗത്തെത്തിച്ചിരിക്കുന്നത്.\nഗൂഗിളിന്റെ പിറന്നാള് ആഘോഷത്തില് നിങ്ങള്‍ക്കും പങ്കുചേരാം-ലോകത്തെ മാറ്റിമറിക്കുന്ന, എന്നാല് പരമാവധി ആളുകള്‍ക്ക് പ്രയോജനം ലഭിക്കുന്ന, ആശങ്ങളുള്ള ആളാണ് നിങ്ങളെങ്കില്. ആ ആശയം മുന്നോട്ടുവെയ്‌ക്കാം. അത്തരം അഞ്ച് ആശയങ്ങളെ പിന്തുണയ്‌ക്കാന് ഒരുകോടി ഡോളറാണ് പിറന്നാള് പ്രമാണിച്ച് ഗൂഗിള് പ്രഖ്യാപിച്ചിട്ടുള്ളത്.. പിറന്നാള് വിശേഷങ്ങള് അറിയാന് ഇതു കാണുക.\nകാണുക: ഗൂഗിള്‍ഫോണ് എത്തുമ്പോള്, ഗൂഗിള്‍ഫോണ് അണിയറയില്.\nPosted by Joseph Antony at 9/27/2008 01:33:00 PM7comments:\nLabels: ഗൂഗിള്, വിവരസാങ്കേതികവിദ്യ\nഹൃദയാഘാതത്തിന്റെ തീവ്രത കുറയ്‌ക്കുന്ന രാസാഗ്നി\nആഘാതവേളയില് ഹൃദയപേശികള്‍ക്ക് നാശമുണ്ടാകുന്നതിന്റെ തീവ്രത കുറയ്‌ക്കാന് സഹായിക്കുന്ന സുപ്രധാന രാസാഗ്നി അമേരിക്കന് ഗവേഷകര് തിരിച്ചറിഞ്ഞു.\nഭാവിയില് ഹൃദ്രോഗചികിത്സയുടെ ആണിക്കല്ലായി മാറിയേക്കാവുന്ന കണ്ടെത്തലാണിതെന്ന് വിലയിരുത്തപ്പെടുന്നു. ഹൃദയാഘാതത്തിനെതിരെ പുതിയ ചികിത്സാമാര്‍ഗങ്ങള് വികസിപ്പിക്കാനും, ഓപ്പണ്‍ഹാര്‍ട്ട് സര്‍ജറി പോലുള്ള ഘട്ടങ്ങളില് ഹൃദയത്തിന് അപകടം സംഭവിക്കാതെ നോക്കാനും പുതിയ കണ്ടെത്തല് തുണയായേക്കും.\nആഘാതവേളയില് രക്തചംക്രമണം പരിമതപ്പെടുന്നതാണ്, ഹൃദയപേശികളിലെ കോശങ്ങളുടെ കൂട്ടനാശത്തിനിരയാക്കുന്നത്. ആ നാശത്തിന്റെ തോത് പരിമിതപ്പെടുത്താനും ഹൃദയാഘാത തീവ്രത കുറയ്‌ക്കാനും സഹായിക്കുന്ന രാസാഗ്നിയും, തന്മാത്രാതലത്തില് അതിന്റെ പ്രവര്‍ത്തനവുമാണ് ഗവേഷകര് തിരിച്ചറിഞ്ഞത്. മദ്യത്തിന്റെ സാന്നിധ്യത്തില് ഉദ്ദീപിപ്പിക്കപ്പെടുന്ന ഒരിനം രാസാഗ്നിയുടെ പ്രവര്‍ത്തനം പരിശോധിച്ചപ്പോഴാണ് ഹൃദയാഘാതത്തിനെതിരെ അത് നല്ലൊരു ആയുധമാണെന്ന് ഗവേഷകര്‍ക്ക് ബോധ്യമായതെന്ന്, 'സയന്‍സ്' ഗവേഷണവാരിക റിപ്പോര്‍ട്ടു ചെയ്യുന്നു.\nസ്‌റ്റാന്‍ഫഡ് സര്‍വകലാശാലയിലെ പ്രൊഫ. ദാരിയ മോച്ച്‌ലി റോസിന്റെ നേതൃത്വത്തിലുള്ള സംഘമാണ് പഠനം നടത്തിയത്. ഇന്‍ഡ്യാന സര്‍വകലാശാലയിലെ ഗവേഷകരും സംഘത്തിലുണ്ടായിരുന്നു. ശരീരത്തില്‍നിന്ന് മദ്യം നീക്കംചെയ്യാന് സഹായിക്കുന്ന 'എ.എല്.ഡി.എച്ച്.2' എന്ന രാസാഗ്നിയാണ്, ഹൃദയാഘാത തീവ്രത കുറയ്‌ക്കാന് സഹായിക്കുന്നതായി ഗവേഷകര് കണ്ടെത്തിയത്. ഈ രാസാഗ്നിയെ ഉദ്ദീപിപ്പിക്കുന്നതിന് സഹായിക്കുന്ന മറ്റേതെങ്കിലും ഘടകമുണ്ടോ എന്ന അന്വേഷണം അവസാനിച്ചത്, 'അല്‍ഡ-1' എന്ന തന്മാത്രയിലാണ്.\nഎലികളില് അല്‍ഡ-1 കൊണ്ട് എ.എല്.ഡി.എച്ച്.2 രാസാഗ്നിയെ ഉദ്ദീപിപ്പിച്ച് നടത്തിയ പരീക്ഷണത്തില്, ഹൃദയാഘാതത്തിന്റെ തീവ്രത 60 ശതമാനം കുറഞ്ഞതായി ഗവേഷകര് കണ്ടു. അല്‍ഡ-1 എന്നത് ചെറിയൊരു തന്മാത്രയാണ്. അതിനാല്, ഔഷധ ഉപയോഗങ്ങള്‍ക്ക് അത് ഏറെ യോജിച്ചതാണെന്ന് പ്രൊഫ. മോച്ച്‌ലി റോസ് അഭിപ്രായപ്പെടുന്നു. ഒട്ടേറെ ഔഷധ സാധ്യതകള് ഈ തന്മാത്രയ്‌ക്കുണ്ടെന്ന് അവര് കരുതുന്നു. ഹൃദ്രോഗത്തിന്റെ കാര്യത്തില് മാത്രമല്ല, കോശനാശം മൂലമുണ്ടാകുന്ന ചര്‍മതകരാറുകള് ചികിത്സിക്കാനും സിരാകോശ അപചയം മൂലമുണ്ടാകുന്ന അള്‍ഷൈമേഴ്‌സ് പോലുള്ള രോഗങ്ങള്‍ക്ക് പരിഹാരം കണ്ടെത്താനും പുതിയ സാധ്യത ഉപയോഗിക്കാനാകുമോ എന്നും ഗവേഷകര് പരിശോധിക്കുന്നുണ്ട്.\nസ്വതന്ത്ര റാഡിക്കലുകള് അടിഞ്ഞുകൂടിയാണ് കോശനാശം സംഭവിക്കുന്നത്. ശരീരത്തില് നടക്കുന്ന നിരോക്‌സീകരണ പ്രക്രിയയിലൂടെ അത്തരം നാശം ചെറുക്കപ്പെടുന്നു. നിരോക്‌സീകരണത്തിന് സാധ്യത കുറയുമ്പോള് നാശത്തിന്റെ തോത് വര്‍ധിക്കും. ഹൃദയാഘാതത്തിന്റെ ഫലമായി ഹൃദയപേശികളില് സംഭവിക്കുന്നതും അതാണ്. നിരോക്‌സീകരണ പ്രക്രിയയെ സഹായിച്ച് നാശം പരിമിതപ്പെടുത്തുന്ന തന്മാത്രാ സംവിധാനമാണ്, പ്രൊഫ. മോച്ച്‌ലി റോസും സംഘവും കണ്ടെത്തിയത്. എന്നാല്, എലികളിലേ പരീക്ഷണം നടന്നിട്ടുള്ളൂ. പുതിയ സാധ്യത മനുഷ്യരിലെത്താന് വര്‍ഷങ്ങളെടുക്കുമെന്ന് ഗവേഷകര് ഓര്‍മിപ്പിക്കുന്നു.\n(അവലംബം: സയന്‍സ് ഗവേഷണവാരിക, ഇന്‍ഡ്യാന സര്‍വകലാശാലയുടെയും സ്റ്റാന്‍ഫഡ് യൂണിവേഴ്‌സിറ്റി മെഡിക്കല് സെന്ററിന്റെയും വാര്‍ത്താക്കുറിപ്പുകള്, കടപ്പാട്: മാതൃഭൂമി)\nPosted by Joseph Antony at 9/26/2008 11:38:00 PM3comments:\nഗൂഗിള്‍ഫോണ് എത്തുകയാണ്, ഏതാനും ദിവസത്തിനകം. സെര്‍ച്ചിങ് രംഗത്തെ ആധിപത്യംസെല്‍ഫോണ് വിപണിയില് ഗൂഗിളിന് ഉറപ്പിക്കാന് കഴിയുമോ. ആപ്പിളിന്റെ ഐഫോണിന് ഗൂഗിള്‍ഫോണ് വെല്ലുവിളിയാകുമോ. ഗൂഗിള്‍ഫോണിന്റെ വരവ് ഇത്തരം ഒട്ടേറെ ആകാംക്ഷകള്‍ക്ക് വഴിതുറക്കുകയാണ്.\nകഴിഞ്ഞ കാല്‍നൂറ്റാണ്ടിനിടെ ഏറ്റവും വിജയിച്ച രണ്ട് സാങ്കേതികവിദ്യകള് ഏതാണ്. അതു കണ്ടെത്താന് ഏതാനും വര്‍ഷംമുമ്പ് ഒരു സര്‍വെ നടന്നു. 'ദി ഇക്കണോമിസ്‌റ്റ്' വാരിക റിപ്പോര്‍ട്ടു ചെയ്‌ത പ്രകാരം, ആ സര്‍വെയില് ജേതാക്കളായത് ഗൂഗിള് എന്ന ഇന്റര്‍നെറ്റ് സെര്‍ച്ച്‌എഞ്ചിനും ആപ്പിള് കമ്പനിയുടെ 'ഐപ്പോഡ്' എന്ന മ്യൂസിക് പ്ലെയറുമാണ്. ഇന്റര്‍നെറ്റുമായി ബന്ധമുള്ളവരാരും ഈ സര്‍വെഫലത്തോട് വിയോജിക്കുമെന്ന് തോന്നുന്നില്ല. വ്യത്യസ്‌ത തരത്തില് ലോകം കീഴടക്കിയവയാണ് ഗൂഗിളും ഐപ്പോഡും. ഈ സങ്കേതങ്ങളുടെ സൃഷ്ടാക്കള്, ഗൂഗിള് കമ്പനിയും ആപ്പിളും, ലോകം കീഴടക്കുന്നത് ഇപ്പോഴും തുടരുന്നു. ഇന്റര്‍നെറ്റിലാണ് ഗൂഗിള് അത് ചെയ്യുന്നതെങ്കില്, ഹാര്‍ഡ്‌വേറും സോഫ്‌ട്‌വേറും ചേര്‍ന്ന പഥത്തിലൂടെയാണ് ആപ്പിളിന്റെ മുന്നേറ്റം.\nസമാന്തരമായ മുന്നേറ്റത്തിനിടെ അതത് മണ്ഡലങ്ങളില് ഇരു കമ്പനികളും പലരെയും കടത്തിവെട്ടിക്കഴിഞ്ഞു. മൈക്രോസോഫ്‌ടിന്റെ കുത്തകയ്‌ക്കാണ് ഗൂഗിള് കത്തിവെയ്‌ക്കുന്നതെങ്കില് (ഏറ്റവുമൊടുവില് ക്രോം എന്ന ബ്രൗസര് വഴിയും), മൊബൈല് ഫോണ് രംഗത്തെ ഭീമനായ നോക്കിയ പോലുള്ള കമ്പനികളെയാണ് മത്സരത്തിന്റെ ചൂടിലേക്ക് ആപ്പിള് വലിച്ചിഴയ്‌ക്കുന്നത്, ഐഫോണ് വഴി. സമാന്തരവഴികള് പക്ഷേ, എപ്പോഴും സമാന്തരമായിത്തന്നെ തുടരണമെന്നില്ല. ഗൂഗിളിന്റെയും ആപ്പിളിന്റെയും കാര്യത്തിലും ഇക്കാര്യം ശരിയാകാന് പോകുകയാണ്. ഏതാനും ദിവസത്തിനകം പുറത്തിറങ്ങാന് പോകുന്ന 'ഗൂഗിള്‍ഫോണ്', ഇരുകമ്പനികളെയും നേര്‍ക്കുനേരെയുള്ള മത്സരത്തിലേക്ക് വലിച്ചിടുമെന്ന് തീര്‍ച്ച. ചോദ്യം ഒന്നുമാത്രം, ഐഫോണിനെ മലര്‍ത്തിയടിക്കാന് ഗൂഗിള്‍ഫോണിന് കഴിയുമോ?\nവായില് സ്വര്‍ണക്കരണ്ടിയുംകൊണ്ട് പിറന്ന കമ്പനിയാണ് ഗൂഗിള്. ആദ്യ വര്‍ഷങ്ങളിലേ പരാധീനതകള് സഹിക്കേണ്ടി വന്നിട്ടുള്ളു. പിന്നീട് തിരിഞ്ഞു നോക്കേണ്ടി വന്നില്ല. സെര്‍ച്ചിങിനെ ഇന്റര്‍നെറ്റിലെ ഏറ്റവും ലാഭമുള്ള ബിസിനസ്സാക്കാമെന്ന് ഗൂഗിള് തെളിയിച്ചു. അമേരിക്കയിലെ ഏറ്റവും വലിയ സമ്പന്നരുടെ ഫോര്‍ബ്‌സ് പട്ടികയില് അഞ്ചാംസ്ഥാനത്താണ് ഇന്ന് ഗൂഗിള് സ്ഥാപകരായ സെര്‍ജി ബ്രിന്നിന്റെയും ലാരി പേജിന്റെയും സ്ഥാനം. ഇരുവരുടെയും സമ്പാദ്യം 1500 കോടി ഡോളര് (70,000 കോടിരൂപ) വീതമാണ്. തൊട്ടതെല്ലാം പൊന്നാക്കിയവരാണ് ഇവര്. ഗൂഗിളിലൂടെ പുറത്തുവന്ന ഓരോ സര്‍വീസും, അന്നുവരെ ആ രംഗത്തുണ്ടായിരുന്നവയെ കടത്തിവെട്ടിയവയാണ്. ഗൂഗിള് എന്ന സെര്‍ച്ച്‌മെഷീന് ആണെങ്കിലും, ജിമെയില് എന്ന ഇ-മെയില് സര്‍വീസ് ആണെങ്കിലും, ഏറ്റവുമൊടുവില് രംഗത്തെത്തിയ ഗൂഗിള് ക്രോം എന്ന ഇന്റര്‍നെറ്റ് ബ്രൗസറാണെങ്കിലും ഇക്കാര്യം വ്യത്യസ്‌തമല്ല.\nപുതുമയെ എന്നും കൂടെ നിര്‍ത്താന്, നിരന്തരം നവീകരണം തുടരാന് ഗൂഗിള് ശ്രമിക്കുന്നു എന്നതാണ് അതിന്റെ ഇതുവരെയുള്ള വിജയരഹസ്യം. പുതുമയുണ്ടെന്നു തോന്നിയവയെ സ്വന്തമാക്കാനും ഗൂഗിള് മടിച്ചില്ല. ഗൂഗിള് എര്‍ത്ത്, യുട്യൂബ് ഒക്കെ അങ്ങനെയാണ് ഗൂഗിളിന്റെ ഭാഗമായത്. ഇത്തരമൊരു ചരിത്രമുള്ള ഗൂഗിളിന്റെ ആവനാഴിയില്‍നിന്ന് ഗൂഗിള്‍ഫോണ് പുറത്തുവരുന്നു എന്ന് കേള്‍ക്കാന് തുടങ്ങിയിട്ട് വര്‍ഷങ്ങളായി. ഏതായാലും ഗൂഗിള് കമ്പനിക്ക് പത്തുവയസ്സാകുന്ന വേളയിലാണ് വിര്‍ച്വല് ലോകത്തെ മത്സരത്തോടൊപ്പം, യഥാര്‍ഥ ലോകത്തേക്ക് ഗൂഗിള്‍ഫോണ് എത്തുന്നത്. എന്താകാം ഗൂഗിള്‍ഫോണിന്റെ സവിശേഷതകള് എന്ന് ആര്‍ക്കും ഊഹിക്കാന് പോലുമാകുന്നില്ല. സാധാരണഗതിയില് ഒരു ഉത്‌പന്നം പുറത്തിറക്കിയ ശേഷം മതി അതെപ്പറ്റി ലോകം അറിയാന് എന്നതാണ് ഗൂഗിളിന്റെ രീതി. ഫോണിന്റെ കാര്യത്തിലും അതുതന്നെയാണ്‌്.\nഎങ്കിലും ചില വിവരങ്ങള് ഇതിനകം പുറത്തുവന്നിട്ടുണ്ട്. ഗൂഗിളും ടി-മൊബൈലും ചേര്‍ന്നാണ് ഗൂഗിള്‍ഫോണ് പുറത്തിറക്കുന്നത്. തയ്‌വാനീസ് സെല്‍ഫോണ് കമ്പനിയായ എച്ച്.ടി.സി (HTC) ആണ് ഹാന്‍ഡ്‌സെറ്റ് നിര്‍മിക്കുന്നത്. ഐഫോണിന്റെ മാതിരി വലിയൊരു ടച്ച്‌സ്‌ക്രീന് ഉണ്ടാകുമെന്ന് കരുതുന്നു. മറ്റൊരു പ്രത്യേകതയായി പറയപ്പെടുന്നത് QWERTY കീപാഡാണ്, ഒപ്പം 3.1 മെഗാപിക്‌സല് ക്യാമറയും. ഇത്തരം പ്രത്യേകതകളുള്ള ഹാന്‍ഡ്‌സെറ്റുകള് ഇന്ന് വിരളമല്ല. പക്ഷേ, ഹാന്‍ഡ്‌സെറ്റിനെക്കാളും അതിലുപയോഗിക്കുന്ന സോഫ്‌ട്‌വേറിലാണ് ഗൂഗിളിന്റെ കൈമുദ്രയുണ്ടാവുക. 'ആന്‍ഡ്രോയിഡ്' (Android) എന്ന പേരില് ഗൂഗിള് വികസിപ്പിച്ചെടുത്ത ഓപ്പറേറ്റിങ് സംവിധാനമായിരിക്കും ഗൂഗിള്‍ഫോണിന്റെ ആത്മാവ്. 2007-ല് ഗൂഗിള് പുറത്തുവിട്ട സോഫ്‌ട്‌വേറാണിത്. മൊബൈല്‍ഫോണുകളെ വിപ്ലവകരമായി മാറ്റുകയെന്നതാണ് ഈ ഓപ്പറേറ്റിങ് സംവിധാനത്തിലൂടെ ഗൂഗിള് ഉദ്ദേശിക്കുന്നത്.\nസ്‌മാര്‍ട്ട്‌ഫോണ് എന്ന പേര് യഥാര്‍ഥത്തില് അന്വര്‍ഥമാക്കുക, ആന്‍ഡ്രോയിഡ് പ്ലാറ്റ്‌ഫോമില് പ്രവര്‍ത്തിക്കുന്ന ഫോണുകളായിരിക്കുമെന്ന് ഈ രംഗത്തെ വിദഗ്‌ധര് അഭിപ്രായപ്പെടുന്നു. നിലവിലുള്ള വിന്‍ഡോസ് മൊബൈല്, സിമ്പിയാന് തുടങ്ങിയ സെല്‍ഫോണ് ഓപ്പറേറ്റിങ് സംവിധാനങ്ങളെ ഇത് ബഹുദൂരം പിന്തള്ളുമെന്നാണ് പ്രതീക്ഷ. ഗൂഗിള് സോഫ്‌ട്‌വേറുകള് പരിചയമുള്ള ആര്‍ക്കും ഇത് അതിശയോക്തിയാണെന്ന് തോന്നില്ല. ദിവസത്തില് ഏതു സമയം, ഉപയോഗിക്കുന്നയാള് എവിടെയാണ്, കലണ്ടറിലെ സംഭവങ്ങള് എന്നിവയ്‌ക്കനുസരിച്ച്, സെറ്റിങ്‌സില് (റിങ് വോളിയം മുതലായവയില്) സ്വയം ക്രമീകരണങ്ങള് നടത്താന് ആന്‍ഡ്രോയിഡ് പ്ലാറ്റ്‌ഫോമിലുള്ള ഫോണുകള്‍ക്കാകും. ആന്‍ഡ്രോയിഡ് സോഫ്‌ട്‌വേര് ഇപ്പോള് പൂര്‍ണമായി ഓപ്പണ്‍സോഴ്‌സ് അല്ല. ഈ വര്‍ഷമവസാനം അതിന്റെ സോഴ്‌സ്‌കോഡ് പൂര്‍ണായി ഗൂഗിള് പുറത്തുവിട്ടേക്കുമെന്നു കരുതുന്നു.\nഎന്നാല്, ഒരു സാധാരണ ഉപഭോക്താവിനെ ആകര്‍ഷിക്കുക, ഗൂഗിളിന് വേണ്ടി എച്ച്.ടി.സി.നിര്‍മിക്കുന്ന ഹാന്‍ഡ്‌സെറ്റ്, മറ്റ് സ്‌മാര്‍ട്ട്‌ഫോണുകളെ അപേക്ഷിച്ച് എത്രത്തോളം ആകര്‍ഷകമായിരിക്കും എന്ന സംഗതിയാവും. ഗൂഗിള്‍ഫോണ് സ്വാഭാവികമായും താരതമ്യം ചെയ്യപ്പെടുക ഐഫോണുമായിട്ടാവും. ആ താരതമ്യത്തില് പുതിയ ഹാന്‍ഡ്‌സെറ്റ് മേല്‍ക്കോയ്‌മ നേടണം എന്നില്ലെന്ന്, ഈ രംഗത്തെ വിദഗ്‌ധനായ ജാക്ക് ഗോള്‍ഡ് അഭിപ്രായപ്പെടുന്നു. `നിലവിലുള്ള സൂചന അനുസരിച്ച് ഗൂഗിള്‍ഫോണ് മറ്റൊരു ഐഫോണായിരിക്കില്ല. കമ്പോളത്തില് പെട്ടന്ന് ഓളമുണ്ടാക്കാനും അതിന് കഴിയാന് സാധ്യതയില്ല`-അദ്ദേഹം പറയുന്നു. ആദ്യ സെറ്റ് ഹിറ്റായില്ലെങ്കില് എന്തുസംഭവിക്കും. കച്ചവടക്കാരും ഉപഭോക്താക്കളും രണ്ടാമതൊരു അവസരം ഗൂഗിളിന് നല്‍കുമോ? കാത്തിരുന്നു കാണുകയേ നിവൃത്തിയുള്ളു.\nNB: വാള് സ്‌ട്രീറ്റ് ജേര്‍ണല് അനൗദ്യോഗിക കേന്ദ്രങ്ങളെ ഉദ്ധരിച്ച് റിപ്പോര്‍ട്ട് ചെയ്‌തിരിക്കുന്നത്, ഗൂഗിള് ഫോണ് സപ്‌തംബര് 25-ന് പുറത്തിറങ്ങും എന്നാണ്. വില 199 ഡോളര് ആയിരിക്കുമത്രേ.\n(അവലംബം: ടെക്‌നോളജി റിവ്യു, Ten Reasons why Google is still Number One-David Vise)\nകാണുക: ഗൂഗിള്‍ഫോണ് അണിയറയില്, ഗൂഗിള് വിസ്‌മയം-1, 2, 3, 4, 5\nPosted by Joseph Antony at 9/22/2008 12:55:00 AM 10 comments:\nഡാര്‍വിന്റെ സിദ്ധാന്തം പഠിപ്പിക്കാന് ചര്‍ച്ച്\n'സാഹിത്യവാരഫല'ത്തില് പ്രൊഫ. എം.കൃഷ്‌ണന് നായര് ഒരിക്കല് എഴുതിയ കഥയാണ്-\nഒരിക്കല് ഭര്‍ത്താവ് പ്രതീക്ഷിക്കാത്ത സമയത്ത് വീട്ടില് വന്നപ്പോള് തന്റെ ഭാര്യയെ അവിടുത്ത ബിഷപ്പിനൊപ്പം അരുതാത്ത രീതിയില് കണ്ടു. ഭാര്യ ഭയന്നു, ഭര്‍ത്താവ് എങ്ങനെയാവും പ്രതികരിക്കുക. പക്ഷേ, ഭര്‍ത്താവിന്റെ ഭാഗത്തുനിന്ന് കാര്യമായ പ്രതികരണമൊന്നും ഉണ്ടായില്ല. കുറെ കഴിഞ്ഞപ്പോള് റോഡിനഭിമുഖമായുള്ള ജനാലയ്‌ക്കല് നിന്നുകൊണ്ട് ഭര്‍ത്താവ് റോഡിലൂടെ പോകുന്നവരെ അനുഗ്രഹിക്കുന്നത് കണ്ടു. തന്റെ നടപ്പുദോഷം കൊണ്ട് പാവം ഭര്‍ത്താവിന്റെ സമനില നഷ്ടപ്പെട്ടു എന്ന് പേടിച്ച ഭാര്യ ചോദിച്ചു, `നിങ്ങള് എന്താണ് മനുഷ്യാ ഈ കാട്ടുന്നത്`. ഭര്‍ത്താവിന്റെ മറുപടി ഇതായിരുന്നു-`ഞാന് ചെയ്യേണ്ട പണി ബിഷപ്പു ചെയ്യുന്നതുകൊണ്ട്, അങ്ങോള് ചെയ്യേണ്ട ജോലി ഞാന് ചെയ്യുകയാണ്`!\nആരും സ്വന്തം നില മറക്കരുത്, അക്കാര്യം ഓര്‍മിപ്പിക്കുന്നതാണ് ഈ കഥ. ഇതുമായി ചേര്‍ത്ത് വായിക്കാവുന്ന ഒരു സംഭവവികാസം ഇപ്പോള് ബ്രിട്ടനില് ഉണ്ടായിരിക്കുന്നു. ലോകത്തെ ഏറ്റവും ആദരണീയമായ ശാസ്‌ത്രസംഘടനയാണ് ബ്രിട്ടീഷ് റോയല് സൊസൈറ്റി. ശാസ്‌ത്രീയാവബോധം (scientific temper)പ്രചരിപ്പിക്കാന് വേണ്ടി 300 വര്‍ഷമായി പ്രതിജ്ഞാബദ്ധതയോടെ പ്രവര്‍ത്തിക്കുന്ന സംവിധാനം. അസ്‌ട്രോണമിസ്‌റ്റ് മാര്‍ട്ടിന് റീസിനെപ്പോലെ ഒരു പ്രതിഭാശാലി പ്രസിഡന്റായിരിക്കുന്ന വേളയില് റോയല് സൊസൈറ്റി, ചാള്‍സ് ഡാര്‍വിന്റെ പരിണാമസിദ്ധാന്തത്തിനൊപ്പം സൃഷ്ടിവാദം കൂടി ക്ലാസ്‌മുറികളില് പഠിപ്പിക്കണമെന്ന് നിര്‍ദേശിച്ചാലോ? തികച്ചും ശാസ്‌ത്രീയ അടിത്തറയില് കെട്ടിപ്പെടുത്തിരിക്കുന്ന പരിണാമസിദ്ധാന്തത്തിന് വേണ്ടി നിലകൊള്ളേണ്ട (ഇത്രകാലവും നിലകൊണ്ട) റോയല് സൊസൈറ്റി അതിന്റെ നിലമറന്നാല് എന്താണ് സംഭവിക്കുക?\nതുടക്കത്തില് പറഞ്ഞ കഥയിലെ കാര്യം ഇവിടെയും സംഭവിച്ചിരിക്കുന്നു. സഭ ചെയ്യേണ്ട പണി റോയല് സൊസൈറ്റി ചെയ്യുന്നതുകൊണ്ട്, റോയല് സൊസൈറ്റി ചെയ്യേണ്ട കര്‍ത്തവ്യവുമായി സഭ രംഗത്ത് എത്തിയിരിക്കുന്നു. ചര്‍ച്ച് ഓഫ് ഇംഗ്ലണ്ടാണ് ഡാര്‍വിന്റെ സിദ്ധാന്തത്തെ അനുകൂലിച്ച് രംഗത്തെത്തിയിരിക്കുന്നത്. ശാസ്‌ത്രം പഠിപ്പിക്കുന്നിടത്ത് സൃഷ്ടിവാദത്തിന് ഒരു സ്ഥാനവുമില്ല എന്ന് ചര്‍ച്ച് അഭിപ്രായപ്പെട്ടു. ബൈബിളിനെ പദാനുപദം വ്യാഖ്യാനിക്കാനുള്ള വലതുപക്ഷ ഇവാഞ്ചലിക്കല് ഗ്രൂപ്പുകളുടെ (അമേരിക്കയിലും സൃഷ്ടിവാദവും ബൗദ്ധീകരൂപകല്‍പ്പനാവാദവും പഠിപ്പിക്കാന് സമ്മര്‍ദം ചെലുത്തുന്ന് യു.എസ്.പ്രസിഡന്റ് ജോര്‍ജ് ബുഷ് കൂടി ഭാഗമായ വലതുപക്ഷ ഇവാഞ്ചലിസ്റ്റുകളാണെന്ന് ഓര്‍ക്കുക) ശ്രമം, സഭയെക്കുറിച്ച് തെറ്റായ ധാരണ പരത്താന് ഇടയാക്കും എന്നാണ് ചര്‍ച്ച് അഭിപ്രായപ്പെട്ടത്. മാത്രമല്ല, ഡാര്‍വിന്റെ പരിണാമസിദ്ധാന്തം പ്രസിദ്ധീകരിക്കാന് ഒരു വെബ്‌സൈറ്റ് ആരംഭിക്കാനും ചര്‍ച്ച് പദ്ധതിയിടുകയാണ്! `ശാസ്‌ത്രീയ അടിത്തറയുള്ള ഒന്നായി സൃഷ്ടിവാദം പഠിപ്പിക്കാന് പാടില്ല. ഓരോ കാലത്തും ശാസ്‌ത്രീയ ആശയങ്ങള് ഉടലെടുത്തതു സംബന്ധിച്ച ചര്‍ച്ചകളില് വേണമെങ്കില് സൃഷ്ടിവാദവും പെടുത്താം. അല്ലെങ്കില് മതപഠന ക്ലാസുകളില് അത് പഠിപ്പിക്കാം`-ചര്‍ച്ച് അഭിപ്രായപ്പെടുന്നു.\nബ്രിട്ടനിലെ ശാസ്‌ത്രസമൂഹം നടുക്കത്തോടെയാണ് റോയല് സൊസൈറ്റിയുടെ ശുപാര്‍ശ ശ്രവിച്ചത്. ലോകത്തെവിടെയും മതമൗലികവാദികള് മുമ്പെങ്ങുമില്ലാത്ത വിധം ശക്തിയും സ്വാധീനവും പ്രാപിച്ചു വരുന്ന ഈ വേളയില്, റോയല് സൊസൈറ്റിയെപ്പോലെ അങ്ങേയറ്റം ആദരണീയമായ ഒരു സംഘടന ഇത്തരമൊരു ആശയം മുന്നോട്ടു വെച്ചത് വിശ്വസിക്കാന് കഴിയാത്ത അവസ്ഥയിലാണ് പലരും. `അടുത്തെന്താവും ബയോളജി ക്ലാസില് പഠിപ്പിക്കേണ്ടി വരിക, ആദാമിന്റെ വാരിയെല്ലിനെക്കുറിച്ചാകുമോ?`ഒരു ജീവശാസ്‌ത്രജ്ഞന്റെ പ്രതികരണം ഇതായിരുന്നു. ഇത്തരമൊരു സംഗതി നടപ്പിലായാല്, എല്ലാത്തരം പിന്തിരിപ്പന് വാദങ്ങളും വ്യാജസിദ്ധാന്തങ്ങളും കരിക്കുലത്തിന്റെ ഭാഗമാക്കി മാറ്റേണ്ടി വരില്ലേ എന്നാണ് പലരും ചോദിക്കുന്നത്.\nസൃഷ്ടിവാദത്തിന് ബയോളജിക്ലാസുകളില് ഒരു സ്ഥാനവുമില്ല എന്ന് തുറന്ന കത്തിലൂടെ പ്രഖ്യാപിച്ച് ഒരുവര്‍ഷം തികയുംമുമ്പ്, നിലപാട് മാറ്റാന് എന്താണ് റോയല് സൊസൈറ്റിയെ പ്രേരിപ്പിച്ചതെന്ന് വ്യക്തമല്ല. റോയല് സൊസൈറ്റിയില് വിദ്യാഭ്യാസ വിഭാഗത്തിന്റെ മേധാവിയും ബയോളജിസ്‌റ്റുമായ പ്രൊഫ. മൈക്കല് റീസാണ് സൃഷ്ടിവാദം കൂടി ക്ലാസ്‌മുറികളില് പഠിപ്പിക്കണമെന്ന നിര്‍ദേശം മുന്നോട്ടുവെച്ചത്. രണ്ട് നോബല് ജേതാക്കളടക്കം ഒട്ടേറെ റോയല് സൊസൈറ്റി ഫെലോകള് അദ്ദേഹത്തെ പുറത്താക്കണമെന്ന് ആവശ്യപ്പെട്ടതിന്റെ അടിസ്ഥാനത്തില് പ്രൊഫ. റീസ് രാജി വെയ്‌ക്കാന് നിര്‍ബന്ധിതനായെങ്കിലും, സൃഷ്ടിവാദം സംബന്ധിച്ച നിര്‍ദ്ദേശം റോയല് സൊസൈറ്റി ഇപ്പോഴും അംഗീകരിക്കുന്നു. ആദ്യം എല്ലാവരും കരുതിയത് അത് പ്രൊഫ. റീസിന്റെ വ്യക്തിപരമായ അഭിപ്രായം എന്നാണ്. എന്നാല്, പിന്നീടാണ് വ്യക്തമായത് റോയല് സൊസൈറ്റിയുടെ അഭിപ്രായമാണ് പ്രൊഫി. റീസ് പ്രകടിപ്പിച്ചതെന്ന്. ശാസ്‌ത്രവും മതവും തമ്മിലുള്ള ആശയവിനിമയം ശക്തിപ്പെടുത്താന് പ്രവര്‍ത്തിക്കുന്ന ഒരു യാഥാസ്ഥിതിക അമേരിക്കന് സ്ഥാപനവുമായി വര്‍ധിച്ചു വരുന്ന വ്യാപാരബന്ധമാണ് റോയല് സൊസൈറ്റിയുടെ നിലപാട് മാറ്റത്തിന് പിന്നിലെന്ന് സംശയിക്കുന്നവരുമുണ്ട്.\nശാസ്‌ത്രീയ അടിത്തറയില് പരിണാമസിദ്ധാന്തത്തിന്റെ മേല്‍ക്കോയ്‌മ നിലനിര്‍ത്തിക്കൊണ്ടു തന്നെ, 'നിയമപരമായ' ഒരു ലോകവീക്ഷണം എന്ന നിലയ്‌ക്ക് സൃഷ്ടിവാദം അംഗീകരിക്കണമെന്നേ വാദിക്കുന്നുള്ളു എന്ന് റോയല് സൊസൈറ്റി പറയുന്നു. ഇതു രണ്ടും ക്ലാസ്‌മുറിയില് വിശദീകരിക്കാനും, പരിണാമസിദ്ധാന്തത്തിനാണ് ശാസ്‌ത്രീയ അടിത്തറയുള്ളത് എന്ന് കാട്ടിക്കൊടുക്കാനും അധ്യാപകര്‍ക്ക് അവസരമുണ്ടാകണം എന്നും സൊസൈറ്റി വാദിക്കുന്നു. സൃഷ്ടിവാദത്തിന് നിയമസാധുത ഉണ്ടാക്കിക്കൊടുക്കുക റോയല് സൊസൈറ്റിയുടെ പണിയാണോ എന്നതാണ് ചോദ്യം. ഇവാഞ്ചലിസ്‌റ്റുകളുടെ ജോലി റോയല് സൊസൈറ്റി ഏറ്റെടുക്കേണ്ടതുണ്ടോ?\n(2008 സപ്‌തംബര് 18-ന് The Hindu -വില് ഹസന് സുരൂര് എഴുതിയ 'Out of London' എന്ന കോളമാണ് ഈ കുറിപ്പിന് ആധാരം)\nകാണുക: ഡാര്‍വിന് ഭയപ്പെട്ടില്ല, വൈകി അത്രമാത്രം\nPosted by Joseph Antony at 9/18/2008 01:02:00 AM 15 comments:\nLabels: ചാള്‍സ് ഡാര്‍വിന്, പരിണാമം, സ്‌പെഷ്യല്\nപുതിയൊരു മൗലീകകണം ഫെര്‍മിലാബില് നിന്ന്\nആറ്റത്തിനുള്ളിലെ അത്ഭുതങ്ങള് അടങ്ങുന്നില്ല. വിചിത്രമായൊരു കണത്തെ പുതിയതായി കണ്ടെത്തിയിരിക്കുന്നു.\nയൂറോപ്പിലെ ജനീവയില് ആരംഭിച്ച കണികാപരീക്ഷണം ഉയര്‍ത്തിയ ആകാംക്ഷയിലാണ് ലോകം. സ്വിസ്സ്-ഫ്രാന്‍സ് അതിര്‍ത്തിയില് ഭൂമിക്കടിയില് സ്ഥാപിച്ചിട്ടുള്ള ലാര്‍ജ് ഹാഡ്രോണ് കൊളൈഡറിലാണ് ചരിത്രത്തിലെ ഏറ്റവും വലിയ ശാസ്‌ത്രപരീക്ഷണം സപ്‌തംബര് പത്തിന് തുടങ്ങിയത്. അതിനിടെ, അത്‌ലാന്റിക്കിനക്കരെ അമേരിക്കയില് മറ്റൊരു കണികാപരീക്ഷണത്തില് പുതിയൊരു മൗലികകണം കണ്ടെത്തിയിരിക്കുന്നു. ഇല്ലിനോയിസില് നാലുപതിറ്റാണ്ടിലേറെയായി പ്രവര്‍ത്തിക്കുന്ന ഫെര്‍മി നാഷണല് ആക്‌സലറേറ്റര് ലബോറട്ടറി (ഫെര്‍മിലാബ്) യില് നടക്കുന്ന കണികാകൂട്ടിയിടിയിലാണ് പുതിയ കണം തിരിച്ചറിഞ്ഞത്. പ്രപഞ്ചാരംഭത്തില് സുലഭമായിരുന്നതെന്ന് കരുതപ്പെടുന്ന 'ഒമേഗ ബി ബാരിയോണ്' (Omegabbaryon) ആണ് ഫെര്‍മിലാബില് ഉയര്‍ന്ന ഊര്‍ജനിലയില് പ്രത്യക്ഷപ്പെട്ടത്.\nദ്രവ്യത്തിന്റെ മൗലികഘടകങ്ങളില് പെട്ട ക്വാര്‍ക്കുകള് മൂന്നെണ്ണം വീതം ചേര്‍ന്നു സൃഷ്ടിക്കപ്പെടുന്ന കണങ്ങള്‍ക്കാണ് ബാരിയോണുകള് എന്നു പറയുന്നത്. ഗ്രീക്കില് 'ഭാരമേറിയത്' എന്നര്‍ഥം വരുന്ന പദത്തില്‍നിന്നാണ് ബാരിയോണ് എന്ന പേരിന്റെ ഉത്ഭവം. ഫെര്‍മി-ഡിറാക് സമീകരണം അനുസരിക്കുന്ന ഫെര്‍മിയോണുകളുടെ കൂട്ടത്തിലാണ് ബാരിയോണുകള് ഉള്‍പ്പെടുന്നത്. പുതിയതായി കണ്ടെത്തിയ ഒമേഗ ബി ബാരിയോണ് ഇപ്പോള് പ്രപഞ്ചത്തില് വിരളമാണ്. എന്നാല്, പ്രോട്ടോണുകളുടെ വിദൂരബന്ധുവായ ഈ കണം, 1370 കോടി വര്‍ഷം മുമ്പ് മഹാവിസ്‌ഫോടനം വഴി പ്രപഞ്ചം രൂപപ്പെട്ട ആദ്യനിമിഷങ്ങളില് പ്രപഞ്ചത്തില് സുലഭമായിരുന്നുവെന്ന് ഗവേഷകര് അനുമാനിക്കുന്നു.\n`പ്രപഞ്ചത്തില് ദ്രവ്യം രൂപപ്പെട്ടത് എങ്ങനെ എന്ന് മനസിലാക്കാന് ഈ കണ്ടുപിടിത്തം സഹായിക്കുന്നു. ദ്രവ്യത്തെ സംബന്ധിച്ച ക്വാര്‍ക്ക് മാതൃകയുടെ നിര്‍ണായക വിജയവുമാണിത്. മാത്രവുമല്ല, ക്വാര്‍ക്കുകളെ വരിഞ്ഞുകെട്ടി പ്രോട്ടോണുകളും ന്യൂട്രോണുകളുമാക്കി മാറ്റുന്ന അതിബലത്തെ (strong force) സംബന്ധിച്ച് പുതിയ ഉള്‍ക്കാഴ്‌ച നല്‍കുകയും ചെയ്യുന്നു ഈ കണ്ടുപിടിത്തം`- പുതിയ കണത്തിന്റെ കണ്ടുപിടിത്തത്തിന് നേതൃത്വം നല്‍കിയവരില് ഒരാളായ പ്രൊഫ. ജിയാന്‍മിങ് ക്വിയന് അറിയിക്കുന്നു.\nമിഷിഗണ് സര്‍വകലാശാലയിലെ പ്രൊഫ. ക്വിയനെക്കൂടാതെ മിഷിഗണിലെ തന്നെ എഡ്വേര്‍ഡ് ഡി ലാ ക്രൂസ് ബുറെലോ, പ്രൊഫ. ഹോമര് നീല് എന്നിവര് നടത്തിയ വിശകലനമാണ് പുതിയ കണത്തിന്റെ കണ്ടെത്തലിലേക്ക് നയിച്ചതെന്ന് ഫെര്‍മിലാബിന്റെ വാര്‍ത്താക്കുറിപ്പ് അറിയിക്കുന്നു. ഫെര്‍മിലാബില് നടക്കുന്ന 'ഡിസീറോ' (DZero) പരീക്ഷണത്തില് 90 ഗവേഷണസ്ഥാപനങ്ങളില്‍നിന്നും സര്‍വകലാശാലകളില്‍നിന്നുമായി 600 ഗവേഷകര് പങ്കാളികളാണ്. അതില് ഉള്‍പ്പെട്ടവരാണ് പ്രൊഫ. ക്വിയന്, ബുറെലോ, പ്രൊഫ. നീല് എന്നിവര്. പുതിയ കണത്തിന്റെ കണ്ടെത്തല് സംബന്ധിച്ച റിപ്പോര്‍ട്ട് പ്രസിദ്ധീകരണത്തിനായി 'ഫിസിക്കല് റിവ്യൂ ലെറ്റേഴ്‌സി'ന് സമര്‍പ്പിച്ചിട്ടുണ്ട്.\nപുതിയ വിവരങ്ങള്‍ക്കു കാക്കാതെ, ഡിസീറോ പരീക്ഷണത്തില് മുമ്പ് നടന്ന കണികാകൂട്ടിയിടികളുടെ ഡേറ്റ പുനര്‍വിശകലനം ചെയ്യാന് മിഷിഗണ് ഗവേഷകര് തയ്യാറായതാണ് ഫലമുണ്ടാക്കിയത്. ഇതേ പരീക്ഷണത്തില് 'കാസ്‌കേഡ് ബി ബാരിയോണ്' എന്നൊരു വിചിത്രകണത്തിന്റെ കണ്ടെത്തല് കഴിഞ്ഞ വര്‍ഷമുണ്ടായതും ഈ മൂന്ന് മിഷിഗണ് ഗവേഷകരുടെ ശ്രമഫലമായിട്ടാണ്. ഇപ്പോള്, ഒമേഗ ബി ബാരിയോണിന്റെ കണ്ടുപിടിത്തത്തിന് നൂറുലക്ഷംകോടി (100 ട്രില്യണ്) കണികാകൂട്ടിയിടികളില് നിന്ന് ലഭിച്ച വിവരങ്ങള് വിശകലനം ചെയ്യേണ്ടതുണ്ടായിരുന്നു. (പ്രകാശവേഗത്തിനടുത്ത് സഞ്ചരിക്കുന്ന പ്രോട്ടോണ്‍ധാരകളെയും ആന്റിപ്രോട്ടോണ്‍ധാരകളെയും തമ്മില് കൂട്ടിയിടിപ്പിച്ചായിരുന്നു പരീക്ഷണം).\n''ശരിക്കും വൈക്കോള്‍ക്കൂനയില് സൂചി തിരയുന്ന ഏര്‍പ്പാട്`-പ്രൊഫ. ക്വിയന് പറയുന്നു. ഒരു പ്രത്യേക ആല്‍ഗരിതം തന്നെ പ്രൊഫ. ക്വയനും കൂട്ടര്‍ക്കും രൂപപ്പെടുത്തേണ്ടി വന്നു, നൂറ്‌ലക്ഷംകോടി കൂട്ടിയിടികളുടെ വിവരം വിശകലനം ചെയ്യാന്. ഒമേഗ ബി ബാരിയോണിന് അപചയം സംഭവിക്കുമ്പോഴുണ്ടാകുമെന്നു പ്രതീക്ഷിക്കുന്ന സവിശേഷതകള്, ഇത്രയും കൂട്ടിയിടികളില് 18 തവണ പ്രത്യക്ഷപ്പെട്ടതായി അവര് മനസിലാക്കി. ഭാരമേറിയ ഈ കണങ്ങള് അപചയം സംഭവിക്കുംമുമ്പ് വെറും ഒരു മില്ലീമീറ്റര് ദൂരമേ സഞ്ചരിക്കൂ.\nപ്രപഞ്ചത്തിലെ ദൃശ്യദ്രവ്യം സൃഷ്ടിക്കപ്പെട്ടിട്ടുള്ളത് ബാരിയോണുകളാലാണ്. ഏറ്റവും ഭാരം കുറഞ്ഞ ബാരിയോണുകളാണ് പ്രോട്ടോണുകളും ന്യൂട്രോണുകളും. മൂന്നു ക്വാര്‍ക്കുകള് വിവിധ തരത്തില് സമ്മേളിച്ചാണ് എല്ലാ ബാരിയോണുകളും രൂപപ്പെടുന്നത്. ഗുണങ്ങള് (`flavor`) അനുസരിച്ച ആറിനം ക്വാര്‍ക്കുകളാണ് ഉള്ളതെന്ന്, പ്രപഞ്ചത്തിന്റെ മൗലീകഘടനയെ ഭാഗികമായി വിശദീകരിക്കുന്ന സ്റ്റാന്‍ഡേര്‍ഡ് മോഡല് പറയുന്നു. അപ്, ഡൗണ്, ചാം, സ്‌ട്രേഞ്ച്, ടോപ്പ്, ബോട്ടം (up, down, charm, strange, top and bottom) എന്നിവയാണവ. അപ്, ഡൗണ്; ചാം, സ്‌ട്രേഞ്ച്; ടോപ്പ്, ബോട്ടം എന്നിങ്ങനെ മൂന്ന് കുടുംബങ്ങളിലായി ഇവയെ ഗവേഷകര് തരംതിരിച്ചിരിക്കുന്നു.\nഇതില് ആദ്യകുടുംബത്തില് പെട്ട (അപ്, ഡൗണ്) ക്വാര്‍ക്കുകള്‍കൊണ്ടാണ് ന്യൂട്രോണുകളും പ്രോട്ടോണുകളും നിര്‍മിക്കപ്പെട്ടിരിക്കുന്നത്. എന്നാല്, രണ്ട് സ്‌ട്രേഞ്ച് ക്വാര്‍ക്കുകളും ഒരു ബോട്ടം ക്വാര്‍ക്കുമാണ് ഒമേഗ ബി ബാരിയോണിലുള്ളത്. പൂര്‍ണമായും ആദ്യകുടുംബത്തില് പെടാത്ത ക്വാര്‍ക്കുകളാല് നിര്‍മിതമായ ഒരു കണം കണ്ടെത്തുന്നത് ആദ്യമായാണ്. ഇതിന് പ്രോട്ടോണിന്റെ ആറിരട്ടി പിണ്ഡമുണ്ട്. വളരെ അസ്ഥിരമായ കണമാണിത്. സെക്കന്‍ഡിന്റെ ലക്ഷംകോടിയിലൊരംശം സമയം മാത്രം നിലനില്‍ക്കുന്ന ഇതിന്, ഒരു മില്ലീമീറ്റര് സഞ്ചരിക്കുമ്പോള് തന്നെ അപചയം സംഭവിക്കുന്നു. ക്ഷീണബലം (weak force) ആണ് ഇതിന്റെ അപചയത്തിന് മാധ്യസ്ഥം വഹിക്കുന്നത്.\nദ്രവ്യത്തെ സംബന്ധിച്ച ക്വാര്‍ക്ക് മാതൃക അവതരിപ്പിക്കപ്പെടുന്നത് 1960-കളിലാണ്. മുറേ ജല്-മാന്, ജോര്‍ജ് സ്വീഗ് എന്നിവര് വെവ്വേറെ കണ്ടെത്തിയ ആ മതൃക പ്രകാരം, അപ്, ഡൗണ്, സ്‌ട്രേഞ്ച്, ബോട്ടം എന്നീ നാലു ക്വാര്‍ക്കുകള് 20 വ്യത്യസ്‌ത ബാരിയോണുകളായി മാറാം. അതില് 13 എണ്ണത്തെ ഗവേഷകര് ഇതിനകം കണ്ടെത്തിക്കഴിഞ്ഞു. ക്വാര്‍ക്ക് മാതൃകയ്‌ക്കു ശക്തമായ പിന്തുണ കൊടുക്കുന്നതാണ് പുതിയ കണ്ടെത്തല്. (അവലംബം: ഫെര്‍മിലാബിന്റെ വാര്‍ത്താക്കുറിപ്പ്, വിക്കിപീഡിയ).\nPosted by Joseph Antony at 9/18/2008 01:02:00 AM2comments:\nLabels: കണികാശാസ്‌ത്രം, ശാസ്‌ത്രം\nകണികാപരീക്ഷണം തുറക്കുന്ന സാധ്യതകള്\nചരിത്രത്തിലെ ഏറ്റവും വലിയ ശാസ്‌ത്രപരീക്ഷണം ഏതൊക്കെ മേഖലകളിലാകും സ്വാധീനം ചെലുത്തുക. പ്രപഞ്ചസാരം സംബന്ധിച്ച സമസ്യകള്‍ക്ക് ഉത്തരം നല്‍കുന്നതോടെ ആ മഹാപരീക്ഷണത്തിന്റെ സാധ്യത അവസാനിക്കുമോ.\nഅങ്ങനെ സംഭവിക്കില്ലെന്ന് വിദഗ്‌ധര് കരുതുന്നു. ഏതൊക്കെ മേഖലകളെയാണ് ജനീവയില് നടക്കുന്ന കണികാപരീക്ഷണം സ്വാധീനിക്കുകയെന്ന് ഇപ്പോള് പ്രവചിക്കാനാവില്ല. ഭാവിയില് ഇരുപത്തിയൊന്നാം നൂറ്റാണ്ടിന്റെ ചരിത്രമെഴുതുന്നവര് ഒരുപക്ഷേ, അന്ന് ഭൂമിയില് നിലനില്‍ക്കുന്ന വിപ്ലവകരമായ പല കാര്യങ്ങളുടെയും തുടക്കം ലാര്‍ജ് ഹാഡ്രോണ് കൊളൈഡറില് നിന്നാണെന്ന് രേഖപ്പെടുത്തിയേക്കാം. അഥവാ പരീക്ഷണത്തില് ഒന്നും കണ്ടെത്താനായില്ലെങ്കില്‍പ്പോലും നിരാശപ്പെടേണ്ടി വരില്ല. കാരണം പരീക്ഷണത്തിന്റെ ഫലങ്ങളെപ്പോല തന്നെ പാര്‍ശ്വഫലങ്ങളും അമൂല്യങ്ങളായിരിക്കും. ഒരുപക്ഷേ, ആ പാര്‍ശ്വഗുണഫലങ്ങളാകും ചിലപ്പോള് മനുഷ്യവര്‍ഗത്തിന് അതിജീവനത്തിന്റെ പുത്തന് വഴികള് തുറന്നുതരികയെന്നു കരുതുന്നവരുമുണ്ട്.\nഈ ദിശയില് വ്യക്തമായ ചില സൂചനകള് ലാര്‍ജ് ഹാഡ്രോണ് കൊളൈഡര്(എല്.എച്ച്.സി) സംരംഭം ഇതിനകം നല്‍ക്കഴിഞ്ഞു. കണികാപരീക്ഷണത്തില് പുറത്തുവരുന്ന 'വിവരസുനാമി' കൈകാര്യം ചെയ്യാന് രൂപംനല്‍കിയിട്ടുള്ള 'എല്.എച്ച്.സി.കമ്പ്യൂട്ടിങ് ഗ്രിഡി'(എല്.സി.ജി) ന്റെ കാര്യം തന്നെ പരിഗണിക്കുക. നിങ്ങളുടെ മേശമേലിരിക്കുന്ന വെറുമൊരു പേഴ്‌സണല് കമ്പ്യൂട്ടറിനെ, ഒറ്റയടിക്ക് ലോകത്തെ ഏറ്റവും ശക്തിയേറിയ സൂപ്പര്‍കമ്പ്യൂട്ടറാക്കി മാറ്റുന്ന മാസ്‌മരവിദ്യയാണത്. മെമ്മറി, ചിപ്പ്‌ശേഷി ഇതൊക്കെ ഗ്രിഡ് അപ്രസക്തമാക്കുന്നു. ഇന്റര്‍നെറ്റില് വേല്‍ഡ് വൈഡ് വെബ്ബിന്റെ സഹായത്തോടെ കമ്പ്യൂട്ടര്‍ഫയലുകളാണ് പങ്കുവെയ്‌ക്കുന്നതെങ്കില്, ഗ്രിഡില് സാക്ഷാല് കമ്പ്യൂട്ടര്‍ശേഷി (കമ്പ്യൂട്ടര് പവര്) ആണ് പങ്കുവെയ്‌ക്കപ്പെടുന്നത്. സിങ്കപ്പൂരിലെ ഒരു കമ്പ്യൂട്ടറില് സൂക്ഷിച്ചിട്ടുള്ള പ്രോഗ്രാം ഉപയോഗിച്ച് ഇന്ത്യയിലിരുന്ന് ഡേറ്റ പാകപ്പെടുത്തി അത് കാനഡയിലെ കമ്പ്യൂട്ടറില് സേവ് ചെയ്യാം.\nഭൂമിയില് ഒരു സംരംഭവും ഇന്നുവരെ കൈകാര്യം ചെയ്യാത്തത്ര വിവരങ്ങള് (ഡേറ്റ) ആണ് കണികാപരീക്ഷണം വഴിയുണ്ടാവുക. സേണി (യൂറോപ്യന് അണുഗവേഷണ ഏജന്‍സി) ല് ഗ്രിഡ് പദ്ധതിയുടെ മേധാവിയായ ഇയാന് ബേഡിന്റെ വാക്കുകളില് '15 കോടി പിക്‌സല് ശേഷിയുള്ള ഒരു ഡിജിറ്റല്‍ക്യാമറ സെക്കന്‍ഡില് 60 കോടി തവണ ക്ലിക്ക് ചെയ്‌ത് ലഭിക്കുന്ന ഡേറ്റക്കു തുല്യമാണ് ഓരോ പരീക്ഷണവും പുറത്തുവിടുന്നത്'. ഡേറ്റയില് വലിയൊരു പങ്ക് പ്രാഥമിക പരിശോധന നടത്തി ഉപേക്ഷിക്കും. എങ്കിലും, ബാക്കി വരുന്നത് പ്രതിവര്‍ഷം ഏതാണ് 15 പെറ്റാബൈറ്റ്‌സ് (150 ലക്ഷം ഗിഗാബൈറ്റ്‌സ്) ഉണ്ടാകും. ഇതു മുഴുവന് സി.ഡി.കളില് പകര്‍ത്തി അടുക്കി വെച്ചാല് അതിന് 20 കിലോമീറ്റര് ഉയരമുണ്ടാകും. ഇത്രയും ഡേറ്റ ഒരു ഐപ്പോഡിലെ ഗാനമായി സങ്കല്‍പ്പിച്ചാല്, ഗാനം പൂര്‍ത്തിയാകാന് 24,000 വര്‍ഷം വേണ്ടിവരും. മറ്റൊരു തരത്തില് പറഞ്ഞാല്, ലോകത്താകെ ഒരു വര്‍ഷം അച്ചടിക്കുന്ന പുസ്‌തകങ്ങളിലെ മുഴുവന് വിവരത്തിന്റെ ആയിരം മടങ്ങു വരും ഹാഡ്രൊണ് കൊളൈഡര് ഒരുവര്‍ഷം പുറത്തു വിടുന്ന ഡേറ്റ. ഈ വിവരപ്രളയത്തില് നിന്ന് പ്രപഞ്ചരഹസ്യങ്ങള് തേടാന് നിലവിലുള്ള ഒരു കമ്പ്യൂട്ടര് സംവിധാനവും മതിയാവില്ല. അതുകൊണ്ടാണ് എല്.എച്ച്.സി. കമ്പ്യൂട്ടിങ് ഗ്രിഡ് എന്ന നൂതന സംവിധാനത്തിന് സേണ് രൂപം നല്‍കിയത്.\nയൂറോപ്പ്, വടക്കേ അമേരിക്ക, ഏഷ്യ എന്നീ ഭൂഖണ്ഡങ്ങളില് വ്യാപിച്ചു കിടക്കുന്ന 11 പ്രമുഖ ഗവേഷണസ്ഥാപനങ്ങളിലേക്കാണ് ഈ ഡേറ്റ ആദ്യം വീതിച്ചു നല്‍കുക. അതിന് അതിവേഗ ഓപ്‌ടിക്കല് ലൈനുകള് ഉപയോഗിക്കുന്നു. അവിടെനിന്ന് ലോകത്തിന്റെ വിവിധഭാഗങ്ങളിലുള്ള 150 ഗവേഷണ സ്ഥാപനങ്ങള്‍ക്ക് ഈ ഡേറ്റ ലഭിക്കും. ആ സ്ഥാപനങ്ങളിലെല്ലാം കൂടി ഏതാണ്ട് പതിനായിരത്തോളം ഗവേഷകര്, 'വൈക്കോല്‍ക്കൂനയില്‍നിന്ന് മൊട്ടുസൂചി തിരയുന്ന പ്രവര്‍ത്തനം' നടത്തും. 50 രാജ്യങ്ങളിലായി 300 കമ്പ്യൂട്ടര് സെന്ററുകളാണ് ഗ്രിഡിലെ കമ്പ്യൂട്ടര്‍ശേഷി പരസ്‌പരം പങ്കുവെയ്‌ക്കുക. 'ക്ലൗഡ് കമ്പ്യൂട്ടിങ്' എന്ന പേരിലും അറിയപ്പെടുന്ന കമ്പ്യൂട്ടര് ഗ്രിഡിന്റെ നട്ടെല്ലായി പ്രവര്‍ത്തിക്കുന്നത് ആയിരക്കണക്കിന് സാധാരണ പേഴ്‌സണല് കമ്പ്യൂട്ടറുകളുടെ ശൃംഗലയാണ്. അവയില് ഏറ്റവും വലുത് സേണില് തന്നെ ഒരുക്കിയിട്ടുള്ള 80,000 കമ്പ്യൂട്ടറുകളുടെ ശൃംഗലയാണ്. ഈ കമ്പ്യൂട്ടര് ശൃംഗലകളെ 'മിഡില്‍വേര്' എന്ന പേരുള്ള ഒരു സോഫ്‌ട്‌വേര് കൊണ്ടാണ് പരസ്‌പരം ബന്ധിപ്പിച്ചിരിക്കുന്നത്.\nആവശ്യമാണ് സൃഷ്ടിയുടെ മാതാവെന്ന് പറയാറുണ്ടല്ലോ. ഗ്രിഡിന്റെ കാര്യത്തിലും സംഭവം അതുതന്നെയാണ്. ഇത് രണ്ടാംതവണയാണ്, ആഗോളവിവരവിനിമയരംഗത്ത് സേണ് വഴികാട്ടുന്നത്. 1980-കളില് ഇതുപോലെ മറ്റൊരു പരീക്ഷണം സേണില് നടക്കുമ്പോള്, ഗവേഷകരുടെ കമ്പ്യൂട്ടറുകളിലെ വിവരങ്ങള് പരസ്‌പരം പങ്കുവെയ്‌ക്കാന് ഒരു എളുപ്പ മാര്‍ഗമില്ലാത്തത് പ്രശ്‌നമായി. സേണില് അന്ന് ജോലിനോക്കിയിരുന്ന ടിം ബേര്‍ണസ് ലി എന്ന യുവഗവേഷകന് അതിനൊരു പരിഹാരം കണ്ടു. 1989-ല് അദ്ദേഹം കണ്ടെത്തിയ ആ ഉപാധിക്ക് പിന്നീട് വേള്‍ഡ് വൈഡ് വെബ്ബ് (www) എന്ന് പേര് നല്‍കപ്പെട്ടു. ഇന്റര്‍നെറ്റ് എന്ന വിവരവിനിമയ സങ്കേതം ലോകത്തെത്തന്നെ മാറ്റി മറിക്കാന് കാരണമായത് വേല്‍ഡ് വൈഡ് വെബ്ബിന്റെ കണ്ടെത്തലായിരുന്നു. ഇന്ന് ഗ്രിഡ് വഴി സേണ് വീണ്ടും വഴികാട്ടുകയാണ്.\nലാര്‍ജ് ഹാഡ്രോണ് കൊളൈഡര്‍കൊണ്ട് ഗ്രിഡ് അവസാനിക്കില്ല. അതിന് അനന്തസാധ്യതകളാണ് പല ഗവേഷകരും കാണുന്നത്. ഉദാഹരണത്തിന് എയ്‌ഡ്‌സ്, അള്‍ഷൈമേഴ്‌സ് തുടങ്ങി വൈദ്യശാസ്‌ത്രത്തിന് ഇനിയും കീഴടങ്ങാത്ത മാരകരോഗങ്ങളുടെ കാര്യം പരിഗണിക്കുക. അവയ്‌ക്കു ചികിത്സ കണ്ടെത്താനുള്ള ആഗോളശ്രമങ്ങള്‍ക്ക് ഗ്രിഡ് തുണയാകുമെന്ന് കരുതപ്പെടുന്നു. പല മാരകരോഗങ്ങള്‍ക്കുമുള്ള ഔഷധം കണ്ടെത്തുന്നതില് മുഖ്യപ്രതിബന്ധമാകുന്നത്, ഔഷധലക്ഷ്യമാകേണ്ട പ്രോട്ടീനുകളുടെ ഘടന ഇനിയും കണ്ടെത്താന് കഴിഞ്ഞിട്ടില്ല എന്നതാണ്. അത്യന്തം സങ്കീര്‍ണമായ പ്രോട്ടീനുകളുടെ ഘടന കണ്ടെത്താന് വന്‍കമ്പ്യൂട്ടര്‍ശേഷിയും ഗവേഷകരുടെ കൂട്ടായ പ്രവര്‍ത്തനവും ആവശ്യമാണ്.\nലോകത്തെ പ്രമുഖ കമ്പ്യൂര് നിര്‍മാതാക്കളായ ഐ.ബി.എം. ഏതാനും വര്‍ഷം മുമ്പ് 'ബ്ലൂജീന്' എന്ന സൂപ്പര്‍കമ്പ്യൂട്ടര് നിര്‍മിച്ചത് പ്രോട്ടീനുകളെക്കുറിച്ചു പഠിക്കാനായിരുന്നു. എന്നാല്, ഗ്രിഡ് പോലുള്ള സംവിധാനം ഈ പ്രവര്‍ത്തനം വളരെ ലളിതമാക്കും. സൂപ്പര്‍കമ്പ്യൂട്ടറുകളെ ഗ്രിഡ് അപ്രസക്തമാക്കും. ലോകത്തെവിടെയുമുള്ള ഗവേഷകര്‍ക്ക് തങ്ങളുടെ സീറ്റില് ഇരുന്നുകൊണ്ടുതന്നെ ഇത്തരം ഒരു മാരകരോഗത്തിനെതിരെയുള്ള ഔഷധഗവേഷണത്തില് പങ്കുചേരാന് കഴിയും. സങ്കീര്‍ണമായ തന്മാത്രാഘടനകള് മനസിലാക്കാനും, അവയെ ലക്ഷ്യമാക്കുന്ന ഔഷധതന്മാത്രകള് കണ്ടെത്താനും ഗ്രിഡ് നല്‍കുന്ന അസാധാരണമായ കമ്പ്യൂട്ടര്‍ശേഷി തുണയ്‌ക്കെത്തും. ഔഷധഗവേഷണം മാത്രമല്ല, ന്യൂറോസര്‍ജറി പോലുള്ള സങ്കീര്‍ണ ശസ്‌ത്രക്രിയകളെ വിര്‍ച്വലായി നടത്തിനോക്കാനും ലോകത്തിന്റെ വിവിധ ഭാഗങ്ങളിലുള്ള സര്‍ജന്‍മാര്‍ക്ക് അതില് പങ്കുചേരാനും ഗ്രിഡ്‌കമ്പ്യൂട്ടിങ് അവസരമൊരുക്കും.\nഎന്നുവെച്ചാല്, ഒറ്റപ്പെട്ട ഗവേഷണങ്ങള്‍ക്കൊണ്ട് പരിഹരിക്കാന് കഴിയാത്ത വലിയ പ്രശ്‌നങ്ങള്‍ക്ക് പരിഹാരമുണ്ടാക്കാന് ലഭിക്കുന്ന ശക്തമായ ഉപാധിയാകാന് ഗ്രിഡിന് കഴിയുമെന്ന് സാരം. കുറഞ്ഞ ചെലവില് ന്യൂക്ലിയര്‍ഫ്യൂഷന് സാധ്യമാകുക വഴി ലോകത്തിന്റെ ഊര്‍ജപ്രതിസന്ധി പരിഹരിക്കാനുള്ള വഴി തുറക്കുക ചിലപ്പോള് ഗ്രിഡാകും. പാരമ്പരേതര ഊര്‍ജമാര്‍ഗങ്ങള്, പ്രത്യേകിച്ചും സൗരവൈദ്യുതി പോലുള്ള മേഖലകള്, വികസിപ്പിക്കാന് ഗ്രിഡ് നല്‍കുന്ന പരസ്‌പരസഹകരണത്തിന്റെ സാധ്യത വഴി തുറന്നുകൂടെന്നില്ല. ജിനോം രംഗത്തു നടക്കുന്ന ഏത് ഗവേഷണത്തിനും വന് കമ്പ്യൂട്ടര്‍ശേഷി ആവശ്യമാണ്. അത്ര സങ്കീര്‍ണമാണ് ജിനോമിന്റെ ലോകം. അതിലും ഗ്രിഡാകും നാളെ സഹായത്തിനെത്തുക. എന്നുവെച്ചാല്, കണികാപരീക്ഷണം വെറുമൊരു പരീക്ഷണമായി അവസാനിക്കില്ലെന്ന് ഉറപ്പിക്കാമെന്ന് ചുരുക്കം. ജീവിതത്തിന്റെ ഏതെല്ലാം മേഖലകളിലാകും അത് വിപ്ലവം സൃഷ്ടിക്കുക എന്ന് ഇപ്പോള് ഉറപ്പിച്ചുപറയാന് കഴിയില്ലെന്നു മാത്രം.\n(അവലംബം: സേണിന്റെ വെബ്‌സൈറ്റ്, സയന്റിഫിക് അമേരിക്കന്-സപ്‌തംബര്4, 2008, ടെലഗ്രാഫ്-സപ്‌തംബര്7, 2008, ബി.ബി.സി-സപ്‌തംബര്4, 2008)\nകാണുക: പ്രപഞ്ചസാരം തേടി ഒരു മഹാസംരംഭം,\nആരാകും നോബല് ജേതാവ്\nPosted by Joseph Antony at 9/14/2008 02:12:00 PM 14 comments:\nLabels: ആരോഗ്യം, കണികാശാസ്‌ത്രം, ലാര്‍ജ് ഹാഡ്രോണ് കൊളൈഡര്, വിവരസാങ്കേതികവിദ്യ\nആരാകും നോബല് ജേതാവ്:ഹിഗ്ഗ്‌സോ, ഹോക്കിങോ\nചരിത്രത്തിലെ ഏറ്റവും വലിയ ശാസ്‌ത്രപരീക്ഷണം ജനീവയില് ആരംഭിച്ചിരിക്കുകയാണ്. ആ പരീക്ഷണം വഴി ആരാകും ആദ്യം നോബല് ജേതാവാകുക. പിണ്ഡത്തിന്റെ രഹസ്യം പ്രവചിച്ച പീറ്റര് ഹിഗ്ഗ്‌സോ, അതോ സൂക്ഷ്‌മതമോഗര്‍ത്തങ്ങളുടെ ആയുസ്സ് നിര്‍വചിച്ച സ്‌റ്റീഫന് ഹോക്കിങോ?\nരണ്ടു പതിറ്റാണ്ടിന്റെ ഒരുക്കം. 43000 കോടിരൂപായുടെ ചെലവ്. അമ്പതിലേറെ രാജ്യങ്ങളില്‍നിന്നായി പതിനായിരത്തോളം ശാസ്‌ത്രജ്ഞരുടെ പരിശ്രമം. വര്‍ഷങ്ങളുടെ ആകാംക്ഷ മുറ്റിയ കാത്തിരിപ്പ്. മനുഷ്യനിര്‍മിതമായ ഏറ്റവും വലുതും സങ്കീര്‍ണവുമായ 'ലാര്‍ജ് ഹാഡ്രോണ് കൊളൈഡര്'(LHC) എന്ന യന്ത്രം, ഒടുവില് ചരിത്രത്തിലെ ഏറ്റവും വലിയ ശാസ്‌ത്രപരീക്ഷണം ആരംഭിച്ചിരിക്കുകയാണ്. 2008 സപ്‌തംബര് പത്തിന് ആദ്യ പ്രോട്ടോണ്‍ധാര ആ യന്ത്രത്തില് ചുറ്റിത്തിരിഞ്ഞതോടെ, പരീക്ഷണത്തിന് വിജയകരമായ സമാരംഭമായി എന്ന് പ്രഖ്യാപിക്കപ്പെട്ടു. ചരിത്രത്തിലെ പരമപ്രധാന സംഭവമായ പ്രപഞ്ചപിറവിയുടെ ആദ്യനിമിഷങ്ങളെ പുനസൃഷ്ടിക്കുന്നതിനൊപ്പം, പ്രപഞ്ചത്തിന്റെ മൗലീകഘടനയും ചേരുവയും മനസിലാക്കുകയെന്നതാണ് പതിനഞ്ചു വര്‍ഷത്തിലേറെ നീണ്ടേക്കാവുന്ന പരീക്ഷണത്തിന്റെ ലക്ഷ്യം. പ്രപഞ്ചവിജ്ഞാനത്തിന്റെ പുത്തന് അതിരുകളിലേക്കാണ്, ജനീവയ്‌ക്കു സമീപം ഭൂമിക്കടിയില് സ്ഥാപിച്ചിരിക്കുന്ന ഹാഡ്രോണ് കൊളൈഡര് മനുഷ്യനെ നയിക്കുക.\nപ്രപഞ്ചാരംഭത്തെ പുനസൃഷ്ടിക്കുന്നതിനൊപ്പം, പതിറ്റാണ്ടുകളായി പരീക്ഷിച്ചറിയാന് ഭൗതീകശാസ്‌ത്രജ്ഞര് കൊതിക്കുന്ന ചില സുപ്രധാന പ്രവചനങ്ങളുടെ നിജസ്ഥിതിയും ഈ പരീക്ഷണം പരിശോധിക്കും. അവയില് പ്രധാനം പിണ്ഡത്തിന് നിദാനമെന്നു കരുതുന്ന 'ഹിഗ്ഗ്‌സ് ബോസോണു'കളുടെ അസ്‌തിത്വമാണ്. സര്‍വവ്യാപിയാണ്, പക്ഷേ ആരും കണ്ടിട്ടില്ല ആ കണങ്ങളെ. അതിനാല് അവയ്‌ക്ക് 'ദൈവകണം' എന്ന് വിളിപ്പേര് കിട്ടി. ഈ കണത്തിന്റെ അസ്‌തിത്വം ഹാഡ്രോണ് കൊളൈഡര് പരീക്ഷണത്തില് തെളിയിക്കപ്പെട്ടാല്, ഒരു കാര്യം ഉറപ്പിക്കാം 79-കാരനായ ഹിഗ്ഗ്‌സിന് നോബല് പുരസ്‌കാരത്തിന് അധികം കാക്കേണ്ടി വരില്ല.\nഹാഡ്രോണ് കൊളൈഡര് പരിശോധിക്കുന്ന മറ്റൊരു പ്രവചനം സൂക്ഷ്‌മതമോഗര്‍ത്തങ്ങളെ സംബന്ധിച്ചുള്ളതാണ്. കണികാപരീക്ഷണത്തെ എതിര്‍ക്കുന്നവരുടെ പക്കലുള്ള മുഖ്യആയുധമാണ് ഇത്. പരീക്ഷണവേളയില് സൃഷ്ടിക്കപ്പെട്ടേക്കാവുന്ന സൂക്ഷ്‌മതമോഗര്‍ത്തങ്ങള് ശക്തിയാര്‍ജിച്ച് ചിലപ്പോള് ഭൂമിയെത്തന്നെ വിഴുങ്ങിയേക്കാം എന്നവര് വാദിക്കുന്നു. എന്നാല്, വളരെ സൂക്ഷ്‌മമായ സ്ഥലത്തു മാത്രമേ അത്തരം തമോഗര്‍ത്തങ്ങള് പിറക്കൂ എന്നും, സെക്കന്‍ഡിന്റെ കോടാനുകോടിയിലൊരംശം കൊണ്ട് ചെറിയരംശം ഊര്‍ജം പുറത്തുവിട്ട് അവ ബാഷ്‌പീകരിക്കപ്പെടുമെന്നുമാണ് സിദ്ധാന്തം. വിഖ്യാത ഭൗതീകശാസ്‌ത്രജ്ഞനായ സ്റ്റീഫന് ഹോക്കിങാണ് ഇക്കാര്യം പ്രവചിച്ചിട്ടുള്ളത്. സൂക്ഷ്‌മതമോഗര്‍ത്തങ്ങള് പുറത്തുവിടുന്ന ഊര്‍ജാംശത്തിന് 'ഹോക്കിങ് വികിരണം' എന്നാണ് പേര്. കണികാപരീക്ഷണത്തില് സൂക്ഷ്‌മതമോഗര്‍ത്തം രൂപപ്പെടണമെന്ന് ഏറ്റവും അധികം ആഗ്രഹിക്കുന്നത് നോബല് കമ്മറ്റിയാകണം. ജീവിച്ചിരിക്കുന്ന ഇതിഹാസമായ 66-കാരനായ ഈ പ്രതിഭയ്‌ക്ക് നോബല് പുരസ്‌കാരം നല്‍കാന് ഇനിയധികം കാക്കാന് അവര്‍ക്ക് കഴിയില്ല എന്നതുതന്നെ കാരണം.\n1964-ലാണ് പീറ്റര് ഹിഗ്ഗ്‌സ് എന്ന ശാസ്‌ത്രജ്ഞന് (റോബര്‍ട്ട് ബ്രൗട്ട്, ഫ്രാന്‍കോയിസ് ഇംഗ്ലെര്‍ട്ട് എന്നിവര്‍ക്കൊപ്പം) പിണ്ഡത്തിന് നിദാനമായ ഹിഗ്ഗ്‌സ് സംവിധാനം പ്രവചിക്കുന്നത്. ഹിഗ്ഗ്‌സ് അന്ന് എഡിന്‍ബറോ സര്‍വകലാശാലയിലെ ഗവേഷകനായിരുന്നു. മൗലീകകണങ്ങളെക്കുറിച്ചും, ദ്രവ്യത്തിന്റെ മൗലീകഘടനയെക്കുറിച്ചും ശാസ്‌ത്രലോകത്തിന് പുതിയ ഉള്‍ക്കാഴ്‌ച ലഭിക്കുന്ന കാലമായിരുന്നു അത്. ദ്രവ്യത്തിന് എങ്ങനെ പിണ്ഡം ലഭിക്കുന്നു. പിണ്ഡമില്ലെങ്കില് പിന്നെ കാര്യങ്ങള്‍ക്ക് വലിയ അര്‍ഥമില്ല. ഗുരുത്വാകര്‍ഷണബലം പോലും ഉണ്ടാകില്ല. ഭൗതീകശാസ്‌ത്രത്തെ തുടര്‍ച്ചയായി അലട്ടിയിരുന്ന ഈ പ്രശ്‌നത്തിന്, ഒരു മിന്നല് പോലെ തന്റെ പ്രജ്ഞയിലേക്ക് ഒരു പരിഹാരം കടന്നു വരികയായിരുന്നുവെന്ന് ഹിഗ്ഗ്‌സ് പറയുന്നു. ഒരു വാരാന്തത്തിലാണ് ആ 'യുറീക്ക നിമിഷം' തന്റെ ജീവിതത്തില് സംഭവിച്ചതെന്ന്, ലാര്‍ജ് ഹാഡ്രോണ് കൊളൈഡറിന്റെ പ്രവര്‍ത്തനം തുടങ്ങിയതുമായി ബന്ധപ്പെട്ട് ലണ്ടനില് റോക്‌സ്‌ബര്‍ഗ് സ്‌ട്രീറ്റില് നടത്തിയ പ്രഭാഷണത്തില് ഹിഗ്ഗ്‌സ് അനുസ്‌മരിച്ചു. ഏറെക്കാലമായി തലയ്‌ക്കുള്ളില് കടന്നുകൂടിയ പലതരം ആശയങ്ങളും വസ്‌തുതകളുമെല്ലാം ചേര്‍ന്ന് ആ വാരാന്തത്തില്, പിണ്ഡത്തിന്റെ പ്രശ്‌നത്തിന് ഒരു പരിഹാരം തന്നിലേക്ക് കടന്നു വരികയായിരുന്നു എന്ന് അദ്ദേഹം പറഞ്ഞു.\nപിണ്ഡത്തിന് ആധാരമായി ഹിഗ്ഗ്‌സ് മുന്നോട്ടുവെച്ച സംവിധാനം, പ്രപഞ്ചം മുഴുവന് വ്യാപിച്ചു കിടക്കുന്ന ഒരു ബലമണ്ഡലമാണ്. 'ഹിഗ്ഗ്‌സ് മണ്ഡലം' (Higgs field) എന്നാണ് ഇത് അറിയപ്പെടുന്നത്. മഹാവിസ്‌ഫോടനത്തിലൂടെ പ്രപഞ്ചം ഉണ്ടായ വേളയില് ഒരു കണത്തിനും പിണ്ഡമുണ്ടായിരുന്നില്ല. പ്രപഞ്ചം തണുക്കുകയും താപനില ഒരു നിര്‍ണായക തലത്തിലെത്തുകയും ചെയ്‌തപ്പോള്, ഹിഗ്ഗ്‌സ് മണ്ഡലം എന്നൊരു ബലമണ്ഡലം രൂപപ്പെട്ടു. ഈ ബലമണ്ഡലവുമായി ഇടപഴകാന് ശേഷിയുള്ള കണങ്ങള്‍ക്ക്, ഇടപഴകലിന്റെ തോത് അനുസരിച്ച് പിണ്ഡം ലഭിക്കുന്നു. ബലകണമായ 'ഹിഗ്ഗ്‌സ് ബോസോണ്' വഴിയാണ്, മറ്റ് കണങ്ങള് ആ മണ്ഡലവുമായി ഇടപഴകുന്നത്. ഇടപഴകാത്ത കണങ്ങള്‍ക്ക് പിണ്ഡം ഉണ്ടാകില്ല. ഇതാണ് പ്രപഞ്ചത്തിലെ പിണ്ഡത്തിന് ആധാരമായി ഹിഗ്ഗ്‌സ് മുന്നോട്ടുവെച്ച വിശദീകരണം. 44 വര്‍ഷമായി ഹിഗ്ഗ്‌സ് പറഞ്ഞ കാര്യം പ്രപഞ്ചത്തിന്റെ മൗലീകഘടന സംബന്ധിച്ച ഓരോ സിദ്ധാന്തത്തിലും പ്രമുഖമായി കടന്നു വരുന്നു. പ്രപഞ്ചത്തിന്റെ മൗലീകഘടനയെ ഭാഗികമായി പ്രതിനിധീകരിക്കുന്ന 'സ്റ്റാന്‍ഡേര്‍ഡ് മോഡലി'ല് പറഞ്ഞ കാര്യങ്ങള് ശരിയാണെന്നു തെളിയിക്കാന് സാങ്കല്‍പ്പിക ഹിഗ്ഗ്‌സ് ബോസോണുകള് കൂടിയേ തീരൂ. പക്ഷേ, ഇതുവരെ ഹിഗ്ഗ്‌സ് ബോസോണുകളുടെ അസ്‌തിത്വം തെളിയിക്കാനോ, അവയെ കണ്ടെത്താനോ ശാസ്‌ത്രലോകത്തിന് കഴിഞ്ഞിട്ടില്ല.\nആ കണത്തെ കണ്ടെത്താന് ശേഷിയുള്ള ഉപകരണം വികസിപ്പിക്കാന് മനുഷ്യന് ഇതുവരെ കഴിഞ്ഞില്ല എന്നതാണ് ഇതിന് ലഭിക്കുന്ന ഒരു വിശദീകരണം. ഹിഗ്ഗ്‌സ് ബോസോണുകളുടെ പിണ്ഡം എന്തെന്ന് അറിയില്ല എന്നതാണ്, അവയെ കണ്ടെത്തുന്നത് ദുര്‍ഘടമാക്കുന്ന മുഖ്യഘടകം. ഹിഗ്ഗ്‌സ് ബോസോണുകള് ഉണ്ടാകുമെന്ന് പ്രവചിക്കപ്പെട്ടിട്ടുള്ള ഒരു പിണ്ഡപരിധിയുണ്ട്. ആ പരിധി പരിശോധിക്കാന് തക്ക ഊര്‍ജനിലയിലുള്ള പരീക്ഷണങ്ങള് ഇന്നുവരെ നടന്നിട്ടില്ല. ഹാഡ്രോണ് കൊളൈഡറില് ആ പിണ്ഡപരിധി ലഭ്യമാണ്. അതിനാല്, ദൈവത്തിന്റെ കണത്തിന് ഇനി ഒളിച്ചിരിക്കുക സാധ്യമല്ല. ഹിഗ്ഗ്‌സ് ബോസോണുകളെ കണ്ടെത്താന് കഴിഞ്ഞില്ലെങ്കില്, പിണ്ഡം സംബന്ധിച്ച് പുതിയ സിദ്ധാന്തങ്ങള്‍ക്കുള്ള സാധ്യത തുറക്കലാകും അത്. (ചരിത്രത്തിലെ ഏറ്റവും വലിയ പരീക്ഷണത്തെക്കുറിച്ച് സമഗ്രമായി അറിയാന് കാണുക: പ്രപഞ്ചസാരം തേടി ഒരു മഹാസംരംഭം).\n(അവലംബം: വിവിധ വാര്‍ത്താഏജന്‍സികള്, The BigBang Machine-The Guradian,June30,2008, 'In Search of Schrodinger's Cat', 'The Universe A Biography'- John Gribbin, The History of Science: From 1946 to 1990s-Ray Spangenburg and Diane K. Moser, The Cambridge Dictionary of Scientists)\nPosted by Joseph Antony at 9/11/2008 01:19:00 PM9comments:\nഅര്‍ബുദത്തിലെ വില്ലന് മെരുങ്ങുന്നു\nഭൂരിപക്ഷം അര്‍ബുദകേസുകളിലും വില്ലനായി പ്രത്യക്ഷപ്പെടാറുള്ള ഒരു രാസാഗ്നി ഒടുവില് ശാസ്‌ത്രലോകത്തിന് മെരുങ്ങുന്നു.\nഒന്നര പതിറ്റാണ്ടായി നടത്തുന്ന ശ്രമങ്ങള്‍ക്കൊടുവിലാണ് 'ടെലോമിറേസ്' (telomerase) എന്ന സുപ്രധാന രാസാഗ്നിയുടെ പ്രോട്ടീന്‍ഘടന അമേരിക്കന് ഗവേഷകര് കണ്ടെത്തിയിരിക്കുന്നത്. അര്‍ബുദം ഭേദമാക്കാനും വാര്‍ധക്യം ചെറുക്കാനുമുള്ള ഫലപ്രദമായ മാര്‍ഗങ്ങള് ആവിഷ്‌ക്കരിക്കാന് ഈ നിര്‍ണായക മുന്നേറ്റം വഴിതുറന്നേക്കും.\nഅര്‍ബുദ ചികിത്സാമാര്‍ഗങ്ങള് വികസിപ്പിക്കുന്നവര് മുഖ്യലക്ഷ്യമായി പരിഗണിക്കുന്ന രാസാഗ്നി (enzyme)യാണ് ടെലോമിറേസ്. എന്നാല് അതിന്റെ ഘടന തിരിച്ചറിയാന് ഇതുവരെ കഴിഞ്ഞിരുന്നില്ല. ഏത് രോഗത്തിനും ഔഷധങ്ങള് രൂപപ്പെടുത്തുമ്പോള്, ഔഷധം ലക്ഷ്യമാക്കുന്ന പ്രോട്ടീനിന്റെ ഘടന വളരെ പ്രധാനപ്പെട്ടതാണ്. ഘടന മനസിലാക്കാന് കഴിയാത്തതിനാല് ടെലോമിറേസിനെതിരെ ഒരുതരത്തിലുള്ള ഔഷധ മുന്നേറ്റവും ഇത്രകാലവും സാധ്യമായിരുന്നില്ല. ഇപ്പോള്, ദി വിസ്‌റ്റര് ഇന്‍സ്‌റ്റിട്ട്യൂട്ടിലെ ഡോ. ഇമ്മാനുവേല് സ്‌കൊര്‍ദലേക്ക്‌സിന്റെ നേതൃത്വത്തിലുള്ള സംഘം ടെലോമിറേസിന്റെ ഘടന കണ്ടെത്തുന്നതില് വിജയിച്ചിതോടെ കഥ മാറിയിരിക്കുകയാണ്.\nസാധാരണഗതിയില് ഭ്രൂണവിത്തുകോശങ്ങളില് മാത്രമാണ് ടെലോമിറേസ് സജീവമായി കാണപ്പെടുക. അതുകഴിഞ്ഞാല്, ആ രാസാഗ്നിയെ ശരീരം അണച്ചുകളയും. ആരോഗ്യമുള്ള കോശങ്ങളില് പിന്നീട് അതിന്റെ പ്രവര്‍ത്തനം കാണാറില്ല. അര്‍ബുദകോശങ്ങളുടെ കാര്യത്തില് പക്ഷേ, കഥ വ്യത്യസ്‌തമാകുന്നു. 90 ശതമാനം ട്യൂമറുകളിലും ഈ പ്രോട്ടീന് എങ്ങനെയോ വീണ്ടും സജീവമാകുന്നതായി തെളിഞ്ഞിട്ടുണ്ട്. അര്‍ബുദകോശങ്ങളെ മരിക്കുന്നതില്‍നിന്ന് വിലക്കുന്നതും, ശത്രുതയോടെ പെരുകാന് സഹായിക്കുന്നതും ഈ രാസാഗ്നിയാണ്.\nകോശത്തില് ഡി.എന്.എ.യ്‌ക്കു സംഭവിക്കുന്ന വൈകല്യമാണ് അര്‍ബുദങ്ങള്‍ക്ക് വഴിതുറക്കുന്നത്. ഇരുന്നൂറിലേറെ വ്യത്യസ്‌തയിനം അര്‍ബുദങ്ങള് മനുഷ്യനെ ബാധിക്കാറുണ്ട്. ശരീരത്തിന്റെ ഏതുഭാഗം വേണമെങ്കിലും രോഗബാധയ്‌ക്ക് ഇരയാകാം. അവയില് ഭൂരിപക്ഷം അര്‍ബുദബാധകളിലും ടെലോമിറേസ് സജീവമാകാറുണ്ട്. ഈ രാസാഗ്നിയുടെ സ്വാധീനം നശിപ്പിക്കാന് ശേഷിയുള്ള ഔഷധം രൂപപ്പെടുത്താനായാല്, 90 ശതമാനം അര്‍ബുദബാധകളും ചെറുക്കാന് കഴിയും എന്ന് ഇതില്‍നിന്ന് മനസിലാക്കാം. അര്‍ബുദബാധക്കെതിരെ ഒരു പൊതുഔഷധത്തിനുള്ള സാധ്യതയാണ് പുതിയ കണ്ടെത്തല് തുറന്നിരിക്കുന്നതെന്ന് 'നേച്ചര്' ഗവേഷണവാരിക റിപ്പോര്‍ട്ടു ചെയ്യുന്നു.\nഅര്‍ബുദബാധ സംബന്ധിച്ച ആധുനിക വൈദ്യശാസ്‌ത്രത്തിന്റെ ഉള്‍ക്കാഴ്‌ച രൂപപ്പെട്ടത് 1960-കളിലാണ്. ലിയോനാര്‍ഡ് ഹേഫ്‌ളിക് എന്ന ഗവേഷകന് നടത്തിയ പഠനങ്ങളും അദ്ദേഹമെത്തിയ നിഗമനങ്ങളുമാണ് അതിനിടയാക്കിയത്. പരിധിയില്ലാതെ എല്ലാക്കാലത്തും വിഭജിച്ചു പെരുകാനുള്ള കഴിവ് കോശങ്ങള്‍ക്കുണ്ടെന്ന വിശ്വാസം തെറ്റാണെന്നു തെളിയിച്ചത്, ഹേഫ്‌ളിക്കിന്റെ ഗവേഷണമായിരുന്നു. കോശങ്ങളില് ഒരു ആന്തരഘടികാരമുണ്ടെന്നും, ഓരോ കോശവും എത്ര തവണ വിഭജിക്കണം എന്നു നിശ്ചയിക്കുന്നത് ആ ഘടികാരമാണെന്നും അദ്ദേഹം കണ്ടെത്തി. നിശ്ചിത തവണ ('ഹേഫ്‌ളിക്ക് പരിധി' എന്നാണിത് അറിയപ്പെടുന്നത്) കഴിഞ്ഞാല് കോശങ്ങള്‍ക്ക് പിന്നീട് വിഭജിക്കാന് കഴിയാതെ വരും.\nകോശങ്ങളിലെ ആന്തരഘടികാരത്തിന് അര്‍ബുദവുമായും വാര്‍ധക്യവുമായും ബന്ധമുണ്ടെന്ന് ഗവേഷകര് മനസിലാക്കി. കോശങ്ങളുടെ വിഭജനവും അന്ത്യവും തമ്മില് ബന്ധമുള്ളതാണല്ലോ അര്‍ബുദവും വാര്‍ധക്യവും. ഒരാള്‍ക്ക് പ്രായമാകുമ്പോള് ശരീരത്തിലെ കോശങ്ങള്‍ക്കും പ്രായമാകുന്നു. കുഞ്ഞുങ്ങളില് കോശങ്ങള് ചെറുപ്പമാണെങ്കില് മുതിര്‍ന്നവരില് അവ മുതിര്‍ന്നതായിരിക്കും. ഒരു പരിധി കഴിയുന്നതോടെ കോശങ്ങള്‍ക്ക് വിഭജിക്കാന് കഴിയാതെ വരുന്നതാണ് വാര്‍ധക്യം. കോശങ്ങളിലെ ആന്തരഘടികാരമാണ് ഇത് നിയന്ത്രിക്കുന്നത്. എന്നാല്, ആ ഘടികാരം നിശ്ചമായാല് കോശങ്ങള് നശിക്കാതെ വിഭജിക്കുന്നത് തുടര്‍ന്നു കൊണ്ടിരിക്കും. അതാണ് അര്‍ബുദത്തിന്റെ അടിസ്ഥാനം.\nജനിതകവസ്‌തുവായ ഡി.എന്.എ.യ്‌ക്കു തകരാര് സംഭവിച്ചാല്, സാധാരണഗതിയില് കോശവിഭജനം വഴി ആ തകരാര് കൂടുതല് കോശങ്ങളിലേക്ക് എത്തുന്നത് തടയുന്നതും ആന്തരഘടികാരമാണ്. തകരാര് സംഭവിച്ച കോശത്തെ വിഭജനം നിര്‍ത്തി നശിക്കാന് അത് പ്രേരിപ്പിക്കും. അങ്ങനെ ആ തകരാര് വ്യാപിക്കുന്നത് തടയും. എന്നാല്, ആന്തരഘടികാരം പ്രവര്‍ത്തിച്ചില്ലെങ്കില് കേടുപറ്റിയ കോശങ്ങള് അനിയന്ത്രിതമായി പെരുകുന്നു. അര്‍ബുദത്തില് ഇതാണ് സംഭവിക്കുന്നത്.\nകോശത്തില് ഡി.എന്.എ.തന്മാത്രയെ ചുരുട്ടി ക്രമീകരിച്ചു വെച്ചിട്ടുള്ള ക്രോമസോമുകളുടെ അഗ്രഭാഗങ്ങളില് കാണപ്പെടുന്ന 'ടെലോമിയെര്'(telomere) ആണ് ആന്തരഘടികാരമായി പ്രവര്‍ത്തിക്കുന്നത്. ഡി.എന്.എ.ശ്രേണിയുടെ ഒരു ചെറുതുണ്ടിനെ ക്രോമസോമുകളുടെ അഗ്രങ്ങളില് ആവര്‍ത്തിച്ച് കൂട്ടിവിളക്കി ടെലോമിറേസ് രാസാഗ്നിയാണ് ഇതിന് കാരണമാകുന്നത്. ഇത്തരമൊരു ക്രമീകരണം മൂലം കോശവിഭജനവേളയില് ജനിതക വിവരങ്ങള് നഷ്ടപ്പെടുന്നില്ല. ക്രോമസോമുകളുടെ വ്യക്തിത്വം സംരക്ഷിച്ചുകൊണ്ടുതന്നെ, വിഭജനം തുടരാന് കോശങ്ങള്‍ക്ക് ടെലോമിറേസ് അവസരമൊരുക്കുന്നു എന്നുസാരം.\nടെലോമിറേസ് സജീവമല്ലാത്തപ്പോള്, ഓരോ വിഭജനം കഴിയുമ്പോഴും ടെലോമിയെറിന്റെ നീളം കുറയുന്നു. ആത്യന്തികമായി ജനിതകനിര്‍വീര്യതയിലേക്കും മരണത്തിലേക്കും കോശങ്ങളെ നയിക്കുന്നത് ഈ പ്രക്രിയയാണ്. ഭ്രൂണവിത്തുകോശങ്ങളുടെ അവസ്ഥ കഴിഞ്ഞാല്, ബാക്കി സയമത്തൊന്നും ഈ രാസാഗ്നി സജീവമായിരിക്കില്ല. ചെറുപ്പക്കാരുടെ കോശങ്ങളില് ടെലോമിറേസിന്റെ നീളം കൂടുതലായിരിക്കും, പ്രായമാകുമ്പോള് അത് ചെറുതായി വരും. ഒടുവില് ടെലോമിയറിന്റെ നീളം ഏറ്റവും കുറഞ്ഞ ഘട്ടത്തില് കോശം വിഭജനം നിര്‍ത്തും. അതാണ് ശരിക്കുള്ള വാര്‍ധക്യം.\nഎന്നാല്, അര്‍ബുദത്തിന്റെ കാര്യത്തില് ടെലോമിയെര് ചെറുതാകുന്നത് തടയപ്പെടുന്നു. കോശത്തെ സംബന്ധിച്ചിടത്തോളം സമയം നിശ്ചലമാക്കപ്പെടുകയാണ് അപ്പോള് സംഭവിക്കുക. ടെലോമിറേസ് എന്ന രാസാഗ്നിയുടെ സ്വാധീനം മൂലമാണ് ഇത് സംഭവിക്കുന്നത്. കോശം ശത്രുതയോടെ പെരുകാനും ട്യൂമറുകള്‍ക്ക് വഴിവെക്കാനും കാരണം അതാണ്. ടെലോമിറേസ് രാസാഗ്നിയെ അമര്‍ച്ച ചെയ്‌താല് അര്‍ബുദ ട്യൂമറുകളെ ചെറുക്കാന് സാധിക്കും. അര്‍ബുദം വൈദ്യശാസ്‌ത്രത്തിന് കീഴടങ്ങും എന്നര്‍ഥം.\nമനുഷ്യന്റെ എക്കാലത്തെയും വലിയ സ്വപ്‌നങ്ങളിലൊന്നാണ് വാര്‍ധക്യം തടയുക എന്നത്. അക്കാര്യത്തിലും ടെലോമിറേസ് ഘടനയുടെ കണ്ടെത്തല് തുണയാകുമെന്ന് ഗവേഷകര് പ്രതീക്ഷിക്കുന്നു. ക്രോമസോമുകളുടെ അഗ്രത്തിലുള്ള ടെലോമിയെറിന്റെ നീളം തീരെക്കുറയുന്നതാണല്ലോ വാര്‍ധക്യത്തിലേക്ക് കോശങ്ങളെ നയിക്കുന്നത്. എന്നാല്, ടെലോമിറേസ് രാസാഗ്നിയുടെ സഹായത്തോടെ ഈ പ്രക്രിയ മെല്ലെയാക്കിയാക്കാനായാല്, കോശങ്ങള് വിഭജനം നിര്‍ത്തില്ല, വാര്‍ധക്യം വരികയുമില്ല. അസാധാരണമായ സാധ്യതകളിലേക്കുള്ള ചവിട്ടുപടിയാണ് പുതിയ കണ്ടെത്തല് എന്നു സാരം.\nതുണയായത് എക്‌സ്‌റേ ക്രിസ്‌റ്റലോഗ്രാഫി\nപൂര്‍ണമല്ലെങ്കിലും, ടെലോമിറേസ് രാസാഗ്നിയിലെ പ്രോട്ടീന്റെ സുപ്രധാനഭാഗത്തിന്റെ ഘടന കണ്ടെത്താന് സ്‌കൊര്‍ദലേക്ക്‌സിനും സംഘത്തിനും കഴിഞ്ഞു. മാത്രമല്ല, ആ മേഖലയുടെ സൂക്ഷ്‌മവിശദാംശങ്ങള് മനസിലാക്കാനും സാധിച്ചു. ക്രോമസോമുകളുടെ അഗ്രഭാഗത്ത് ഡി.എന്.എ.തുണ്ടുകള് (telomeres എന്നാണ് ഇവ അറിയപ്പെടുന്നത്) എങ്ങനെ പ്രവര്‍ത്തിക്കുന്നുവെന്നും വീണ്ടും പകര്‍ത്തപ്പെടുന്നുവെന്നുമുള്ള കാര്യങ്ങളുടെ തന്മാത്രാതലത്തിലുള്ള വിശദാംശങ്ങളും ഗവേഷകര്‍ക്ക് കണ്ടെത്താനായി. അര്‍ബുദത്തിന്റെയും വാര്‍ധക്യത്തിന്റെയും കാര്യത്തില് ഒരേപോലെ നിര്‍ണായകമാണ് തന്മാത്രാതലത്തിലുള്ള ഈ വിവരങ്ങള്.\nക്രോമസോമുകളുടെ അഗ്രഭാഗങ്ങളിലെ ടെലോമിയെറിന് അടിസ്ഥാനമായ ഡി.എന്.എ.തുണ്ടുകളുടെ ചട്ടക്കൂട് ഉള്‍ക്കൊള്ളുന്ന ഒരു ആര്.എന്.എ.ഭാഗവും, കെട്ടുപിണഞ്ഞ ബഹുപ്രോട്ടീന്‍ശൃംഗലകളും അടങ്ങിയ സങ്കീര്‍ണഘടനയാണ് ടെലോമിറേസ് രാസാഗ്നിയുടേത്. രാസാഗ്നിയില് പ്രോട്ടീന് ശൃംഗലകളുമായി ആര്.എന്.എ.ചേരുന്ന 'TRBD ഡൊമെയ്‌ന്' എന്ന നിര്‍ണായക മേഖലയുടെ ഘടനയാണ് സ്‌കൊര്‍ദലേക്ക്‌സും സംഘവും കണ്ടെത്തിയത്. പതിനഞ്ചു വര്‍ഷമായി ഗവേഷകലോകം ശ്രമം ആരംഭിച്ചിട്ടെങ്കിലും, ഇപ്പോഴാണ് വിജയം സാധ്യമാകുന്നത്.\nപഠനത്തിന് ആവശ്യമായ അളവില് ടെലോമിറേസ് രാസാഗ്നി ലഭ്യമല്ല എന്നതാണ്, സ്‌കൊര്‍ദലേക്ക്‌സും സംഘവും നേരിട്ട പ്രധാന വെല്ലുവിളി. സാധാരണഗതിയില് മനുഷ്യരിലും യീസ്റ്റ് പോലുള്ളവയില് നിന്നും രാസാഗ്നി ശേഖരിച്ചാണ് പഠനത്തിന് ഉപയോഗിക്കുന്നത്. എന്നാല്, പരിമിതമായ തോതിലേ ഇത്തരത്തില് ലഭിക്കൂ എന്നിടത്താണ് പ്രശ്‌നം. ആ പ്രശ്‌നം മറികടക്കാന് പ്രോട്ടോസോവ, പ്രാണികള് മുതലായവയെ വരെ ഗവേഷകര് രാസാഗ്നിക്കായി ആശ്രയിച്ചു. ഒടുവില് ഒരു ചെറു വണ്ടില് നിന്നുള്ള ജീനാണ് ടെലോമിറേസ് രാസാഗ്നി ആവശ്യത്തിന് സൃഷ്ടിക്കാന് ഗവേഷകരെ സഹായിച്ചത്. അത്തരത്തില് രാസാഗ്നി ലഭ്യമാക്കാം എന്നത് ശരിക്കുള്ള ഒരു മുന്നേറ്റമായിരുന്നുവെന്ന് സ്‌കൊര്‍ദലേക്ക്‌സ് പറയുന്നു.\nപിന്നീട് വേഗം മുന്നേറാന് കഴിഞ്ഞതായി ഗവേഷകര് പറയുന്നു. രാസാഗ്നിയുടെ പ്രധാനഭാഗത്തിന്റെ ത്രിമാന ഘടന മനസിലാക്കാന് എക്‌സ്‌റേ ക്രിസ്റ്റലോഗ്രാഫി എന്ന സങ്കേതമാണ് ഉപയോഗിച്ചത്. സൂക്ഷ്‌മവിശദാംശങ്ങളാണ് അതുവഴി ലഭിച്ചത്. ക്രോമസോമുകളുടെ അഗ്രഭാഗത്ത് ഡി.എന്.എ.തുണ്ടുകള് പകര്‍ത്താന് ആ രാസാഗ്നി എങ്ങനെ പ്രവര്‍ത്തിക്കുന്നുവെന്ന് ആദ്യമായി മനസിലാക്കാന് കഴിഞ്ഞു. ടെലോമിറേസിന്റെ ഘടനയുടെ സഹായത്തോടെ ആ രാസാഗ്നി അമര്‍ച്ച ചെയ്യാന് എങ്ങനെ സാധിക്കും എന്ന് മനസിലാക്കാനാണ് ഇനി ശ്രമിക്കുകയെന്ന് സ്‌കൊര്‍ദലേക്ക്‌സ് പറഞ്ഞു.\nമര്‍മം അറിയാത്തതിനാല് എതിരാളിയെ എവിടെ പ്രഹരിക്കണം എന്നറിയാത്ത ഒരാളിന്റെ അവസ്ഥയിലായിരുന്നു, ടെലോമിറേസിന്റെ കാര്യത്തില് ഇതുവരെ വൈദ്യശാസ്‌ത്രം. എന്നാലിപ്പോള്, പ്രധാനഭാഗത്തിന്റെ പ്രോട്ടീന് ഘടന വ്യക്തമായതോടെ പുതിയ അര്‍ബുദ ഔഷധങ്ങള്‍ക്ക് വഴിതുറന്നിരിക്കുകയാണ്. നിലവിലുള്ള ഔഷധങ്ങളെ പുതിയ അറിവിന്റെ അടിസ്ഥാനത്തില് മെച്ചപ്പെടുത്താനും കഴിയും. (അവലംബം: നേച്ചര്, ദി വിസ്‌റ്റര് ഇന്‍സ്‌റ്റിട്ട്യൂട്ടിന്റെ വാര്‍ത്താക്കുറിപ്പ്, കടപ്പാട്:മാതൃഭൂമി)\nPosted by Joseph Antony at 9/01/2008 01:07:00 AM3comments:


സ്വര്‍ണ്ണ കള്ളക്കടത്ത് കേസുമായി ബന്ധപ്പെട്ട് മുഖ്യമന്ത്രിയുടെ മുന് പ്രിസിപ്പല് സെക്രട്ടറി എം ശിവശങ്കറിന്റെ അറസ്റ്റ് ഒക്ടോബർ 23 വരെ ഹൈക്കോടതിതടഞ്ഞു. എം ശിവശങ്കർ ഹൈക്കോടതി യിൽ സമർപ്പിച്ച മുൻ കൂർ ജാമ്യ ഹർജിയിലാണ് തീരുമാനം. ഇതേത്തുടർന്ന് അദ്ദേഹം എൻഫോഴ്‌സ്‌മെന്റ് ഉദ്യോഗസ്ഥർ മുമ്പാകെ ചോദ്യം ചെയ്യലിന് ഹാജരായി. – Janashakthi Online\nസ്വര്‍ണ്ണ കള്ളക്കടത്ത് കേസുമായി ബന്ധപ്പെട്ട് മുഖ്യമന്ത്രിയുടെ മുന് പ്രിസിപ്പല് സെക്രട്ടറി എം ശിവശങ്കറിന്റെ അറസ്റ്റ് ഒക്ടോബർ 23 വരെ ഹൈക്കോടതിതടഞ്ഞു. എം ശിവശങ്കർ ഹൈക്കോടതി യിൽ സമർപ്പിച്ച മുൻ കൂർ ജാമ്യ ഹർജിയിലാണ് തീരുമാനം. ഇതേത്തുടർന്ന് അദ്ദേഹം എൻഫോഴ്‌സ്‌മെന്റ് ഉദ്യോഗസ്ഥർ മുമ്പാകെ ചോദ്യം ചെയ്യലിന് ഹാജരായി.\nസ്പീക്കറുടെ എഫ് ബി പോസ്റ്റ് ഹാക്ക് ചെയ്തു പരിഹാസം\nകർഷക ബദൽ ബിൽ പഞ്ചാബ് നിയമസഭ ചേരുന്നു


ബാലികക്ക് പീഡനം ,ഇമാമം ഷഫീഖ് അല് ഖാസിമിക്കെതിരെ പോക്‌സോ – malayalam daily\nതിരുവനന്തപുരം: പ്രായപൂര്‍ത്തിയാകാത്ത പെണ്‍കുട്ടിയെ പീഡിപ്പിച്ചതിന് ഇമാമിനെതിരെ പോക്‌സോ കേസ്. തൊളിക്കോട് ജമാഅത്ത് ഇമാമായിരുന്നു ഷഫീഖ് അല് ഖാസിമിക്കെതിരെയാണ് പോക്‌സോ കേസെടുത്തിരിക്കുന്നത് . പള്ളി പ്രസിഡന്റ് ഇമാമിനെതിരെ നല്‍കിയ പരാതിയെത്തുടര്‍ന്ന് വിതുര പൊലീസാണ് കേസെടുത്തത്.\nദിവസങ്ങള്‍ക്ക് മുന്‍പാണ് സംഭവം നടന്നത്. പ്രദേശത്തെ സ്‌കൂളില് നിന്നും മടങ്ങി വന്ന വിദ്യാര്‍ത്ഥിനിയെ ഷഫീഖ് അല് ഖാസിമി പ്രലോഭിപ്പിച്ച് സ്വന്തം ഇന്നോവ കാറില് കയറ്റി വനമേഖലയിലേയ്ക്ക് കൊണ്ടുപോകുകയായിരുന്നു. ഇവിടെ സംശയാസ്പദമായ സാഹചര്യത്തില് കാര് കണ്ടതിനെ തുടര്‍ന്ന് തൊഴിലുറപ്പ് തൊഴിലാളികള് വാഹനം തടഞ്ഞുവെച്ചെങ്കിലും മൗലവി വിദ്യാര്‍ത്ഥിയുമായി കടന്നുകളയുകയായിരുന്നു.\nസംഭവം വിവാദമായപ്പോൾ പോപ്പുലര് ഫ്രണ്ട് സഹയാത്രികനും ഇമാംസ് കൗണ്‍സിലിന്റെ സംസ്ഥാന സമിതി അംഗവും, യുവാക്കൾക്ക് സന്മാർഗം ഉപദേശിക്കുന്ന മതപ്രഭാഷകനുമായ ഷഫീഖ് അല് ഖാസിമിയെ സംഘടനയില് നിന്നും പുറത്താക്കിയിരുന്നു .


How to Install Jelly Bean Apps on Your Android ICS Smartphone, ആന്‍ഡ്രോയ്ഡ് ഐ സി എസ് സ്മാര്‍ട്ട്‌ഫോണില് ജെല്ലി ബീന് ആപ്ലിക്കേഷനുകള് എങ്ങനെ ഇന്‍സ്റ്റാള് ചെയ്യാം - Malayalam Gizbot\nആന്‍ഡ്രോയ്ഡ് ഐ സി എസ് സ്മാര്‍ട്ട്‌ഫോണില് ജെല്ലി ബീന് ആപ്ലിക്കേഷനുകള് എങ്ങനെ ഇന്‍സ്റ്റാള് ചെയ്യാം\n| Updated: Saturday, April 13, 2013, 9:50 [IST]\nആന്‍ഡ്രോയ്ഡ് 4.1 ജെല്ലി ബീന് പ്രചാരത്തിലായിട്ട് അധികം നാളുകളായിട്ടില്ല. അതുകൊണ്ട് തന്നെ ഇപ്പോഴും ഏറിയ പങ്ക് ആന്‍ഡ്രോയ്ഡ് ഉപകരണങ്ങളിലും ആന്‍ഡ്രോയ്ഡ് ഐ സി എസ് ഓ എസ് തന്നെയാണുപയോഗിക്കുന്നത്. ഐ സി എസ് ഡിവൈസുകളില് ജെല്ലി ബീന് ആപ്ലിക്കേഷനുകള് ഉപയോഗിക്കാന് കൊതിയ്ക്കുന്നവര് ഏറെയുണ്ടാകും. അവര്‍ക്ക് ഒരു സന്തോഷവാര്‍ത്ത. അല്പം ശ്രമിച്ചാല് നിങ്ങളുടെ ഐ സി എസ് ഉപകരണത്തിലും ജെല്ലി ബീന് ആപ്ലിക്കേഷനുകള് ഇന്‍സ്റ്റാള് ചെയ്യാനാകും.\nഈ-മെയില് ക്ലയന്റ്, ജി മെയില്, ഫെയ്‌സ് ലോക്ക്, ഗൂഗിള് ബുക്‌സ്, ഗാലറി, ഗൂഗിള് കലണ്ടര്, എര്‍ത്ത്, ന്യൂസ്, മ്യൂസിക്, ഗൂഗിള് പ്ലസ്, വീഡിയോ എഡിറ്റര്, നോയിസ് ഫീല്‍ഡ്, മാഗസിനുകള്, ഫേസ് ബീം, വാലെറ്റ് തുടങ്ങിയവയാണ് ഇന്‍സ്റ്റാള് ചെയ്യാന് സാധിയ്ക്കുന്ന ആപ്ലിക്കേഷനുകള്.\nഇവ ഇന്‍സ്റ്റാള് ചെയ്യുന്നതിനു മുമ്പ് നിങ്ങളുടെ ഉപകരണം റൂട്ട് ചെയ്യേണ്ടി വരും. ക്ലോക്ക് വര്‍ക്ക് മോഡ് റിക്കവറിയും ഇന്‍സ്റ്റാള് ചെയ്യണം. മോഡ്‌സ്, ആന്‍ഡ്രോയ്ഡ് ഹാക്കിംഗ് തുടങ്ങിയവയുടെ കാര്യത്തില് മുന് പരിചയമില്ലെങ്കില് ആദ്യം അതിനേക്കുറിച്ച് വ്യക്തമായ പഠനം നടത്തേണ്ടത് അത്യാവശ്യമാണ്. അറിയാവുന്നവര്‍ക്ക് താഴെ പറഞ്ഞിരിക്കുന്ന വഴികളിലൂടെ മുന്നോട്ട് പോകാം.\nമുകളില് കൊടുത്തിരിയ്ക്കുന്ന ജെല്ലി ബീന് ആപ്ലിക്കേഷനുകള് ഈ ലിങ്കില് നിന്ന് ഡൗണ്‍ലോഡ് ചെയ്യാം.\nയു എസ് ബി കേബിള് ഉപയോഗിച്ച് ആന്‍ഡ്രോയ്ഡ് ഉപകരണത്തെ കമ്പ്യൂട്ടറുമായി ബന്ധിപ്പിയ്ക്കുക.\nആന്‍ഡ്രോയ്ഡ് ഉപകരണത്തിലെ റൂട്ട് ഫോള്‍ഡറിലേക്ക് ജെല്ലി ബീന് ആപ്ലിക്കേഷനുകളുടെ ആര്‍ക്കൈവ് മാറ്റുക.\nഫോണിനെ കമ്പ്യൂട്ടറില് നിന്നും വേര്‍പെടുത്തുക.\nക്ലോക്ക് വര്‍ക്ക് മോഡ് റിക്കവറിയിലേക്ക് ഫോണിനെ ബൂട്ട് ചെയ്യുക.\n“Install ZIP from sdcard” തിരഞ്ഞെടുക്കുക.\n“Choose ZIP from sdcard” ല് ക്ലിക്ക് ചെയ്യുക.\nഇനി ആപ്ലിക്കേഷന് ഫയല് തിരഞ്ഞെടുത്ത് ഇന്‍സ്റ്റാള് ചെയ്യാന് തുടങ്ങാം.\nഇന്‍സ്റ്റാള് ചെയ്ത് കഴിഞ്ഞാല് “Reboot system now” എന്ന ഓപ്ഷന് തിരഞ്ഞെടുക്കുക.\nറീ സ്റ്റാര്‍ട്ട് ചെയ്തു കഴിയുമ്പോള് മുതല് ജെല്ലി ബീന് ആപ്ലിക്കേഷനുകള് ഉപയോഗിക്കാനാകും.


പാരമ്പര്യവും നവീകരണവും : തായമ്പക [Udayan Namboothiri] – Kaishiki\nഒരാൾ അങ്ങനെ ചെയ്യാതിരുന്നാൽ അത് അയാളുടെ കഴിവ്കേട് ആയി ആസ്വാദകർ കാണുകയും ചെയ്യുന്നു.\nഅപ്പോൾ ഇവിടെ സംഭവിക്കുന്നത് എന്താണെന്ന് വെച്ചാൽ പഴയ രീതിയിൽ ആസ്വദിച്ചിരുന്നവർക്ക് തായമ്പകയുടെ മുഖം കൊട്ടുന്ന സമയത്ത് നിന്ന് കിട്ടിയിരുന്ന ചില ശബ്ദങ്ങൾ കേൾക്കാൻ സാധിക്കുന്നില്ല. അത് കേൾക്കാം, പക്ഷേ കുറച്ചു കഴിഞ്ഞാണെന്ന് മാത്രം. ഒരു പത്തു വർഷമായി തായമ്പക കേൾക്കാതിരുന്ന ഒരു ആസ്വാദകൻ ഒരു പക്ഷേ ഇത് കേട്ടാൽ, തെറ്റിദ്ധരിച്ചേക്കാം. കാരണം, അവർ കരുതിയ സമയത്തല്ല പല ശബ്ദങ്ങളും പ്രയോഗങ്ങളും കേൾക്കുന്നത്. ഈ മാറ്റത്തെയൊക്കെ ഒരു പരിധി വരെ എല്ലാവരും അംഗീകരിച്ചതായാണ് കാണുന്നത്. പിന്നെ, മറ്റൊന്ന് തായമ്പകയുടെ സമയ ദൈർഖ്യം. അപ്പു മാരാരോക്കെ രണ്ട് മണിക്കൂറൊക്കെ കൊട്ടിയിരുന്നു എന്ന് കെട്ടിട്ടുണ്ട്. അത് അദ്ദേഹത്തിൻറെ കൊട്ടിനിടയിലുള്ള ‘സഞ്ചാര’ ത്തിന്റെ മേന്മയായിരുന്നു. ഇന്നും അത്രയൊക്കെ നേരം കൊട്ടുന്നുണ്ട് എങ്കിലും മുൻകൂട്ടി ഉറപ്പിച്ചതെ കൊട്ടാൻ കഴിയൂ എന്ന അവസ്ഥയാണ്. ഇത് കാരണം തന്നെ സമയ ദൈർഘ്യം കുറച്ച് കൊട്ടാൻ പറഞ്ഞാൽ അത് കഴിയില്ല എന്ന നിലയും വന്നു ചേർന്നിട്ടുണ്ട്. സ്വാഭാവികമായി വരുന്ന പ്രകടനങ്ങളല്ലാത്തത് കൊണ്ടാണത്.\nതായമ്പകയിൽ പ്രധാനമായി ഉണ്ടായിരുന്ന രണ്ടു ശൈലി ആയിരുന്നു മലമക്കാവ് ശൈലിയും, പാലക്കാടൻ ശൈലിയും, മലമക്കാവ് ശൈലിയിൽ കൊട്ടുന്നവർ ഏറെ താല്പര്യം പ്രകടിപ്പിച്ചത് ചെമ്പട വട്ടം കഴിഞ്ഞാൽ പഞ്ചാരി, ചെമ്പ കൂറുകളിൽ കൊട്ടാനായിരുന്നു. ഇതിൽ തന്നെ അടന്തക്കൂറും കൊട്ടാറുണ്ടെങ്കിലും കാലം താഴ്ത്തി കൊട്ടാറില്ല. പാലക്കാടൻ ശൈലിയിലുള്ളവർ അടന്തക്കൂറിനോട് കൂടുതൽ ആഭിമുഖ്യം പ്രകടിപ്പിക്കുകയും, പതികാലം കഴിഞ്ഞാൽ പതിഞ്ഞ അടന്തക്കൂറ് കൊട്ടുകയുമാണ് ചെയ്തിരുന്നത്. ഇന്ന് ഈ ശൈലീ വ്യത്യാസങ്ങൾ ഒന്നും കാര്യമായി എടുത്തു കാണിക്കാൻ തക്ക വണ്ണം നിലനില്ക്കുന്നില്ല. രണ്ടു ശൈലികളിലെയും നല്ല വശങ്ങളെ ചേർത്ത് കൊണ്ടൊരു തായമ്പക ഇന്ന് ധാരാളം കേൾക്കുന്നുണ്ട്…..ഒരുപക്ഷേ, ഇതിനു തുടക്കം കുറിച്ചത് എന്റെ ഗുരുനാഥനായ മട്ടന്നൂർ ശങ്കരൻ കുട്ടി മാരാരായിരിക്കും. ഈ രണ്ടു ശൈലിയിലേയും അക്കാലത്തെ മുതിർന്ന കലാകാരൻമാരോട് കൂടെ ഒരുമിച്ചു പ്രവർത്തിച്ചിട്ടുള്ള അദ്ദേഹം രണ്ടിലേയും നല്ല വശങ്ങളെ സ്വീകരിച്ചു കൊണ്ട് ഒരു ചിട്ട തന്നെ തന്നെ രൂപപ്പെടുത്തി എടുക്കുകയുണ്ടായി. മട്ടന്നൂർ ശൈലി എന്ന് പൊതുവെ എല്ലാവരും വിശേഷിപ്പിക്കാറുമുണ്ട്….. ഇന്നിത് പരക്കെ സ്വീകരിച്ചു കാണുന്നു. അതായത്, പലക്കാടൻ ശൈലിയുടെ എല്ലാ പ്രയോഗങ്ങളും എടുക്കുന്നില്ല എങ്കിലും അവിടെ അടന്തക്കൂറിൽ എണ്ണങ്ങൾ മാത്രമല്ലാതെ എണ്ണങ്ങൾക്ക് മുൻപേ കാലം പതിച്ച് നാല് നടകൾ കൊട്ടി മുത്താരിപ്പ് വെച്ച് അവസാനിപ്പിക്കുന്ന ഒരു രീതി ഉണ്ടായിരുന്നു. പാലക്കാടിന് സംഗീതമായിട്ടുള്ള അടുപ്പം കൂടുതലുണ്ടായിരുന്നത് കൊണ്ടാവാം. തനതു ശൈലിയിൽ മുത്താരിപ്പ് ഉണ്ടായിരുന്നെങ്കിലും എട്ട് അക്ഷര കാലത്തിൽ ഒതുങ്ങുന്ന മുത്തരിപ്പുകളൊക്കെയേ എടുക്കാറുള്ളൂ. വ്യത്യസ്തമായ മുത്താരിപ്പുകളും തീരുകളും വന്നത് തകിലിന്റെയൊ മൃദംഗത്തിന്റെയോ ഒക്കെ സ്വാധീനത്താലാവാം. ഈ സ്വാധീനങ്ങളെ നല്ല രീതിയിൽ മാത്രം നമുക്ക് കൈകൊള്ളാവുന്നതാണ്.\nസാധ്യതകൾ കൂടുതൽ വരുമ്പോൾ തന്നെ, തായമ്പക കേട്ടാൽ അത് തായമ്പക തന്നെയാണ്, അല്ലാതെ ചെണ്ടയിൽ എന്തോ കൊട്ടുന്നു എന്ന് പറയിക്കാതെ ഇതിന്റെ ഘടനയിൽ നിന്ന് കൊണ്ട് ധാരാളമായി മാറ്റങ്ങൾ കൊണ്ട് വരാം. കലയുടെ സത്ത കലയാതെയുള്ള മാറ്റങ്ങൾ എലാം നല്ലത് തന്നെയാണ്.\nഎന്റെ ഗുരുനാഥനിലൂടെ വന്ന ഏകീകൃതമായ ഒരു രീതിയെ കുറിച്ച് പറഞ്ഞല്ലോ, ആ ഒരു രീതി തന്നെയാണ് ഞാനും തുടർന്നിട്ടുള്ളത്.\nപിന്നെ എടുത്തു പറയാനുള്ള ഒന്നായിരുന്നു ‘ശ്രീകരം കൂറ്‘ ചെയ്തത്. മൂന്ന് ഇടത്ത് അത് അവതരിപ്പിച്ചു. ആദ്യം ഡബിൾ ആയിട്ടാണ് ചെയ്തത്. പിന്നെ, ആശാന്റെ ഷഷ്ടിപൂർത്തിയ്ക്ക് വെള്ളിനേഴി വെച്ച് ‘കൂറുകളിലെ വൈവിധ്യം’ എന്ന പരിപാടി സംഘടിപ്പിച്ചപ്പോൾ അവതരിപ്പിച്ചു. അന്ന് ചെമ്പട വട്ടം ഒരാള്, പിന്നെ ഓരോരുത്തരായി ഓരോ കൂറുകൾ എന്ന രീതിയിലാണ് അവതരിപ്പിച്ചത്. ശ്രീകരം കൂറ് ഞാൻ ചെയ്തു.\nഅതിന്റെ പ്രത്യേകത എന്നത് സാധാരണയായി പ്രയോഗിക്കാത്ത ശ്രീകരം കൂറിൽ ആദ്യമായി ചെയ്ത പരീക്ഷണം എന്നത് തന്നെ. ഇതിന്റെ ഉപജ്ഞാതാവു എന്റെ ശിഷ്യൻ കൂടിയായ ദിനേശ് ആയിരുന്നു. പൊതുവെ പരീക്ഷണങ്ങൾക്ക് മുതിരാത്ത ആളായിരുന്നു ഞാൻ. ആദ്യം പ്രയോഗിച്ചത് ദിനേശ് തന്നെ ആയിരുന്നു. മധ്യമ കാലത്തിലായിരുന്നു അന്ന് കൊട്ടിയത്. രൂപകത്തോട് സാമ്യമുള്ള അക്ഷര കാലം. അന്ന് പതിഞ്ഞ കാലത്തിൽ ചെയ്താൽ കുറേ കൂടി നന്നാവും എന്ന അഭിപ്രായം ആസ്വാദകരിൽ നിന്ന് കിട്ടിയിരുന്നു. പിന്നീട് മറ്റൊരവസരത്തിൽ പതിഞ്ഞ കാലത്തിൽ ഡബിൾ ആയി ചെയ്തു. പിന്നീടാണ് വെള്ളിനേഴിയിൽ വെച്ച് സിംഗിൾ ആയി ചെയ്തത്. അതിനു ശേഷം പലയിടത്തും ശ്രീകരം കൂറ് ആവശ്യപ്പെടാറുണ്ട്. ശ്രീകരത്തിൽ, ആദ്യം കാലം നിരത്തി, ആദ്യം ചതുരശ്രം, മിശ്രം, തിശ്രം, ഘണ്ഡം ഇങ്ങനെ നാല് നടയിലുള്ള സംഗതികൾ കൊട്ടി, കൈയ്യിന്റെ നാല് സ്ഥാനങ്ങൾ ചെയ്ത്, പതിഞ്ഞ എണ്ണം, പിന്നെ നാല് ബഹുചാരി, എന്നിട്ട് നിലയിലേക്ക് കടന്ന് എണ്ണം കൊട്ടി കലാശിക്കുന്ന രീതിയിലാണ് ചെയ്തത്. തായമ്പകയിൽ ഇനങ്ങളുടെ ആധിക്യം പലപ്പോഴും ബഹളം സൃഷ്ടിക്കുന്നതായി തോന്നിയിട്ടുണ്ട്. രണ്ട് വട്ടം പിടിക്കുന്ന ആളും, രണ്ടു വലന്തലയും, രണ്ടു താളവും അത്രയേ ആവശ്യമുള്ളൂ. അതിൽ കൂടുതൽ പേർ ചേരുമ്പോൾ കൊട്ടുന്ന ആളുടെ ആക്ഷൻ മാത്രം കാണേണ്ടി വരുന്നു. തായമ്പകയുടെ ആസ്വാദനം കൊട്ടി ഫലിപ്പിക്കുന്നതിലാണ്. അല്ലാതെ മേളം പോലെ ചേർന്ന് ഉണ്ടാകുന്ന ശബ്ദത്തിലല്ല.\nഎന്നാൽ എണ്ണത്തിൽ മാത്രം ഒതുങ്ങി നിൽക്കേണ്ടതില്ല. അങ്ങനെ വന്നാൽ ഓരോ കാലത്തിലും കൃത്യമായ എണ്ണം കൊട്ടി തീർത്താൽ അത് കഴിഞ്ഞു. പിന്നെ ഇത് മാറ്റമില്ലാതെ തുടരും. അതിനിടയിൽ കലാകാരന് അനന്ത സാധ്യതകളുണ്ട്. അവയെ കണ്ടെത്താൻ ശ്രമിക്കണം. ഇവിടെ മാറ്റങ്ങൾ അപകടം ആകുന്ന അവസ്ഥ കാണുന്നത് അന്ധമായ അനുകരണങ്ങൾ കൊണ്ടാണ്. അനുകരിക്കാനാവുന്നതിനു മുൻപേ അനുകരിക്കുന്ന അവസ്ഥ കാണുന്നുണ്ട്. തഴക്കവും പരിചയവും പോരാതെയുള്ള ഇത്തരം അനുകരണങ്ങൾ ഗുണത്തിന് പകരം ദോഷം ചെയ്യും. ഈ പ്രവണത മാറേണ്ടതുണ്ട്.\nകലയുടെ ലക്ഷ്യം ആസ്വദിപ്പിക്കലാണ്. ആദ്യം സ്വയം ആസ്വദിക്കണം. പിന്നെ ആസ്വാദകരെ അംഗീകരിക്കുകയും വേണം.\nയാഥാസ്ഥിതികരായ പല ആസ്വാദകരും ‘പഴയ മുഖം കേൾക്കാൻ കൊതി തോന്നുന്നു’ എന്നൊക്കെ പറയാറുണ്ട്. ഇന്നത് വേണം എന്ന് ആവശ്യപ്പെടുന്നവരും ഉണ്ട്. ചിലർ അടന്തക്കൂറ് വേണം എന്ന് പറയാറുണ്ട്. മറിച്ച് അടന്തക്കൂറ് വേണ്ട പഞ്ചാരിയും ചെമ്പയും മതി എന്ന് പറയുന്നവരും ഉണ്ട്.\nപിന്നെ, പൂരപ്പറമ്പിലെ ആസ്വാദകരല്ല സാധാരണ അമ്പലത്തിലെ തായമ്പക ആസ്വദിക്കാൻ വരുന്നത്. ചിലയിടത്ത് പതികാലത്തെ ഒഴിവാക്കി വേഗതഏറുമ്പോൾ മാത്രം മുന്നോട്ട് വരുന്ന ആസ്വാദകരും ഉണ്ട്. ആദ്യം നമ്മൾ എന്തൊക്കെ പ്രയോഗിച്ചാലും താളം മാറ്റി കൊട്ടിയാലും ഒന്നും അവർക്ക് പ്രശ്നമല്ല. ഇത്തരം സന്ദർഭത്തിൽ നമ്മൾ അതിനു വശം വദരാകാതെ ഇങ്ങോട്ട് ആകർഷിക്കുകയാണ് വേണ്ടത് എന്നാണു എന്റെ അഭിപ്രായം. ആസ്വാദകരുടെ ആസ്വാദന ക്ഷമത വളർത്താനും ഒരു കലാകാരൻ ബാധ്യസ്ഥനാണ്.\n? കഥകളി ചെണ്ട, അതുപോലെ മറ്റു വാദ്യ രൂപങ്ങളായ മേളം പഞ്ചവാദ്യം ഇതിലെല്ലാം ഉള്ള പരിചയം താങ്കളുടെ തായമ്പകയെ സ്വാധീനിച്ചിട്ടുണ്ടോ\nഎന്റെ തായമ്പകയ്ക്ക് പൂർണ്ണത വന്നിട്ടുണ്ടെങ്കിൽ അത് കഥകളിക്കൊട്ട് പഠിച്ചത് കൊണ്ടും കൂടിയാണ്. കാരണം സംഗീതമായിട്ടുള്ള അടുപ്പം വഴി ചെണ്ടയുമായി അതിന്റെ സാധ്യതകലുമായി കൂടുതൽ ഇഴുകിച്ചേരാൻ സഹായിച്ചിട്ടുണ്ട്. ചെണ്ടയിൽ ഒതുക്കി വായിക്കൽ വളരെ പ്രയാസമാണ്. അത് മനസ്സിന്റെ നിയന്ത്രണം കൂടിയാണ്. ഇതിനൊക്കെ ഉള്ള പരിചയം കഥകളിയിൽ പ്രവർത്തിച്ചത് കൊണ്ടുമാണ് ലഭിച്ചത്. ഈ പരിചയത്തിൽ നിന്നാണ് കൊട്ടിലും ഒരു സംഗീതാത്മകമായ ഭാവം കൊണ്ട് വരാൻ സാധിച്ചത്.\nമേളം ആവർത്തനഗളുടെ ഒരു കൂട്ടമാണ്. ആവർത്തനങ്ങളിലും, കൂടിയുള്ള ശബ്ദത്തിലുമാണ് സൗന്ദര്യം. അവിടെ വ്യക്തിപരമായി കൂടുതലായി ചെയ്യാനുള്ള സാധ്യതകൾ കുറവാണ്. പഞ്ചവാദ്യത്തിലും ഓരോ വാദ്യത്തിന്റെ സാധ്യതകളും അവയുടെ യോജിപ്പും പ്രധാനമാകുന്നു. അങ്ങനെ നോക്കുമ്പോൾ തായമ്പകയിലാണ് മനോധർമ്മത്തിനുള്ള സ്വാതന്ത്ര്യം കൂടുതൽ.\n? ഒരു കലാകാരൻ തെളിഞ്ഞു വരണമെങ്കിൽ ചിട്ടയായ അഭ്യസനത്തോടൊപ്പം ശ്രദ്ധിക്കേണ്ട മറ്റു ഘടകങ്ങൾ എന്തൊക്കെയാണ്? ഒരു ഗുരു എന്ന നിലയിൽ താങ്കളുടെ അഭിപ്രായം?\nഎല്ലാവർക്കും വാദ്യകലയിൽ മികച്ചു വരാൻ പറ്റിക്കൊള്ളണം എന്നില്ല. അരങ്ങേറ്റ തായമ്പകയാണ് ആദ്യം പഠിക്കേണ്ടത്. ഒരു 45 മിനിറ്റിൽ ഒതുങ്ങുന്ന തായമ്പക. ഇത് പലയിടത്ത് കൊട്ടി തെളിഞ്ഞാലേ പുതിയത് പഠിപ്പിക്കുകതന്നെയുള്ളൂ. ഇതേ രീതി തന്നെയാണ് ഞാനും പിൻതുടരുന്നത്. ഒരു മൂന്നോ നാലോ ഘട്ടങ്ങളിലൂടെ മാത്രമേ ഉയർന്ന നിലയിൽ വായിക്കാനാവുന്ന ഒരു കലാകാരനിലേക്ക് വളരാനാവൂ. ഓരോ സാധ്യതകളെ കണ്ടെത്തി പ്രയോഗിക്കുമ്പോഴും എങ്ങനെ അങ്ങോട്ട് എത്തി എന്നതിനെ പറ്റി കൃത്യമായ ധാരണ ഉണ്ടാക്കി കൊടുക്കണം. അത് ഈ ക്രമാനുഗതമായ വളർച്ചയ്ക്കെ സാധിക്കൂ. പടിപ്പിക്കലിൽ യാഥാസ്തിതിക രീതിയിൽ തന്നെയാണ് തുടർന്ന് പോരുന്നത്. പെട്ടെന്ന് പഠിപ്പിച്ചു തീർക്കുന്നതിലല്ല പ്രാധാന്യം. കുട്ടികൾ അടിസ്ഥാനത്തിൽ ഉറച്ച് ഘട്ടം ഘട്ടമായി വളർന്ന് വരണം എന്ന് മാത്രമേ നിർബന്ധമുള്ളൂ.\n? ഡബിൾ, ട്രിപ്പിൾ മുതൽ പഞ്ച തായമ്പകക്കെല്ലാം ആസ്വാദകർ കൂടുന്നുണ്ടല്ലോ, അത് പോലെ ചെണ്ടയല്ലാത്ത മറ്റു വാദ്യങ്ങളിലും തായമ്പക അവതരിപ്പിച്ചു വരുന്നു. ഈ പ്രവണതകളെക്കുറിച്ചുള്ള അഭിപ്രായം എന്താണ്? തായമ്പകയിൽ ചെണ്ടയുടെ പ്രസക്തി എങ്ങനെ വേറിട്ട് നിൽക്കുന്നു\nഞാൻ ഒരു ആസ്വാദകൻ ആയിരുന്നെങ്കിൽ ഡബിൾ വരെയേ ഇഷ്ടപ്പെടുമായിരുന്നുള്ളൂ. ഇപ്പോൾ ഞാൻ ഒരു പ്രയോക്താവ് ആയതു കൊണ്ട് എല്ലാം ഇഷ്ടപ്പെട്ടെ മതിയാവൂ. കലാകാരന് കൂടുതൽ സ്വാതന്ത്ര്യം കിട്ടുന്നത് സിംഗിൾ തന്നെ ആണ്. പക്ഷെ അതെസമയം ഡബിൾ ആവുമ്പോൾ ഒരു പ്രത്യേക ഹരം ഉണ്ട്. മുന്കൂട്ടി നിശ്ചയിച്ച് യാന്ത്രിക മായി അല്ലാതെ ചെയ്യുന്ന ഡബിൾ തായമ്പക പല തരത്തിലുള്ള മനോധർമ്മങ്ങൾക്കും സാധ്യത തരുന്നുണ്ട്. ഇത് കൂടാതെ തിമിലയിലും മദ്ദളത്തിലും, ഇടയ്ക്കയിലും, മിഴാവിലുമൊക്കെ തായമ്പക കൊട്ടാറുണ്ട്. പക്ഷേ, തായമ്പകയുടെ പൂർണ്ണമായ സുഖം ചെണ്ടയിൽ തന്നെ ആണ്. ചെണ്ടയ്ക്ക് വേണ്ടി രൂപപ്പെടുത്തി എടുത്തിരിക്കുന്ന ഒരു അവതരണ രൂപമാണിത്. അത് തിമിലയിൽ കൊട്ടാം. പക്ഷേ, തിമിലയുടെ ശബ്ദം പഞ്ചവാദ്യത്തിൽ കേൾക്കുന്ന അത്രയും നന്നായി തായമ്പകയിൽ തോന്നിയെന്നും വരില്ല. ഏതു വാദ്യത്തിലായാലും, എത്ര വാദ്യങ്ങൾ ഉപയോഗിച്ചാലും ഘടന കൈവിട്ടു പോകാതിരിക്കാൻ ശ്രദ്ധിക്കുക. ഘടനയിൽ നിന്ന് കൊണ്ട് ഭാവനകൾ കൊണ്ടുവരികയാണ് വേണ്ടത്.


SC Sets Aside HC Judgment Because Of Poor English | ഹിമാചൽപ്രദേശ് ഹൈക്കോടതി പുറപ്പെടുവിച്ച വിധിയിലെ കടുകട്ടി ഇംഗ്ലീഷ് വായിച്ചു മനസിലാക്കാൻ സുപ്രീംകോടതി ജഡ്ജിമാർക്കുപോലും സാധിച്ചില്ല; വിധി റദ്ദാക്കിയ സുപ്രീംകോടതി കേസ് വീണ്ടും പരിഗണിക്കാൻ നിർദ്ദേശം നല്കി; കേട്ടു കേൾവിയില്ലാത്ത നടപടി ജസ്റ്റിസുമാരായ ദീപക് ഗുപ്തയും മദൻ ലോക്കൂറും അടങ്ങുന്ന ബഞ്ചിൽനിന്ന് - MarunadanMalayali.com\nഹിമാചൽപ്രദേശ് ഹൈക്കോടതി പുറപ്പെടുവിച്ച വിധിയിലെ കടുകട്ടി ഇംഗ്ലീഷ് വായിച്ചു മനസിലാക്കാൻ സുപ്രീംകോടതി ജഡ്ജിമാർക്കുപോലും സാധിച്ചില്ല; വിധി റദ്ദാക്കിയ സുപ്രീംകോടതി കേസ് വീണ്ടും പരിഗണിക്കാൻ നിർദ്ദേശം നല്കി; കേട്ടു കേൾവിയില്ലാത്ത നടപടി ജസ്റ്റിസുമാരായ ദീപക് ഗുപ്തയും മദൻ ലോക്കൂറും അടങ്ങുന്ന ബഞ്ചിൽനിന്ന്\nApril 20, 2017 | 03:35 PM IST | Permalink\nന്യൂഡൽഹി: ഹിമാചൽ പ്രദേശ് ഹൈക്കോടതി പുറപ്പെടുവിച്ച ഒരു വിധിയിലെ കടുകട്ടി ഇംഗ്ലീഷ് വായിച്ചു മനസിലാക്കാൻ സുപ്രീംകോടതി ജഡ്ജിമാർക്കുപോലും സാധിച്ചില്ല. ഇതിനെത്തുടർന്ന് ഹൈക്കോടതി ഉത്തരവ് സുപ്രീംകോടതി റദ്ദാക്കി. ജസ്റ്റിസുമാരായ മദൻ ബി. ലോക്കൂറും ദീപക് ഗുപ്തയും അടങ്ങുന്ന ബെഞ്ചിൽനിന്നാണ് മുന്നൊരിക്കലും കേട്ടുകേൾവി ഇല്ലാത്ത നടപടി ഉണ്ടായിരിക്കുന്നത്.\nമാതൃഭാഷയിലാണെങ്കിൽക്കൂടിയും നിയമപരമായ കാര്യങ്ങൾ വായിച്ചു മനസിലാക്കാൻ സാധാരണക്കാർക്കു ബുദ്ധിമുട്ട് നേരിടാറുണ്ട്. കോടതിയുടെ വിധി ന്യായങ്ങളും പലപ്പോഴും സങ്കീർണമാകാറുണ്ട്. എന്നാൽ സങ്കീർണമായ ഇംഗ്ലീഷ് പ്രയോഗത്തിലൂടെ സുപ്രീംകോടതിയെ വരെ ഞെട്ടിച്ചുകളഞ്ഞു ഹിമാചൽപ്രദേശ് ഹൈക്കോടതിയിലെ ജഡ്ജിമാർ.\nഹൈക്കോടതി പുറപ്പെടുവിച്ച വിധിന്യായത്തിന്റെ ഉള്ളടക്കം മനസിലാക്കാൻ ബുദ്ധിമുട്ടുണ്ടെന്ന് സുപ്രീംകോടതി വ്യക്തമാക്കി. അതിനാൽ ഹൈക്കോടതി പുറപ്പെടുവിച്ച ഉത്തരവ് റദ്ദാക്കുന്നു. കേസ് ഒരിക്കൽക്കൂടി ഹൈക്കോടതി പരിഗണിക്കണമെന്നും സുപ്രീംകോടതി നിർദ്ദേശിച്ചു.\n1999ൽ വാടകക്കാരനെ ഒഴിപ്പിക്കുന്നതുമായി ബന്ധപ്പെട്ട കേസാണ് സംഭവത്തിന് ആധാരം. വാടക നല്കുന്നില്ലെന്നു കാട്ടി വീട്ടുടമസ്ഥൻ പരാതി നല്കി. ഇത് അംഗീകരിച്ച വിചാരണക്കോടതി സ്ഥലം ഒഴിപ്പിക്കാൻ ഉത്തരവിട്ടു. എന്നാൽ താൻ വാടക നല്കിയിട്ടുണ്ടെന്നു ചൂണ്ടിക്കാട്ടി വാടക്കക്കാരൻ ഹൈക്കോടതിയെ സമീപിച്ചു. ഇതിനെത്തുടർന്ന് 2016 ഡിസംബറിൽ കീഴ്‌കോടതിയുടെ ഉത്തരവ് ഹൈക്കോടതി റദ്ദാക്കി. ഇതിനെതിരേ സ്ഥലമുടമ സുപ്രീംകോടതിയെ സമീപിക്കുകയായിരുന്നു.\nഹൈക്കോടതി വിധിന്യായത്തിലെ ചില ഭാഗങ്ങൾ:


രോഹിത്തിനെ ടെസ്റ്റ് ഓപ്പണറാക്കരുത്, അതവനെ നശിപ്പിക്കും; എതിര്‍പ്പുമായി മോംഗിയ: Former Indian cricketer questions move to try Rohit Sharma as opener in Tests\nFormer Indian Cricketer Questions Move To Try Rohit Sharma As Opener In Tests\nരോഹിത്തിന് പകരം രണ്ട് ആഭ്യന്തര താരങ്ങളേയും മോംഗിയ മുന്നോട്ട് വയ്ക്കുന്നുണ്ട്\nSeptember 16, 2019 09:29:30 pm\nദക്ഷിണാഫ്രിക്കയ്‌ക്കെതിരായ ടെസ്റ്റ് ടീമിനെ പ്രഖ്യാപിക്കുമ്പോള് മുഖ്യ സെലക്ടര് എംഎസ്‌കെ പ്രസാദ് വ്യക്തമാക്കിയിരുന്നു രോഹിത് ശര്‍മ്മയെ നോക്കി കാണുന്നത് ഒരു സ്‌പെഷ്യലിസ്റ്റ് ഓപ്പണര് എന്ന നിലയിലാണെന്ന്. രോഹിത്തിന് കൂടുതല് അവസരം നല്‍കുന്നതിനെ കുറിച്ചും അദ്ദേഹം പറഞ്ഞിരുന്നു.\nമുന് താരങ്ങളായ സൗരവ്വ് ഗാംഗുലിയും വിവിഎസ് ലക്ഷ്മണും രോഹിത്തിന് പിന്തുണ പ്രഖ്യാപിക്കുകയും ചെയ്തിരുന്നു. എന്നാല് മുന് ഇന്ത്യന് താരം നയന് മോംഗിയ ഈ തീരുമാനത്തിനെതിരെ രംഗത്തെത്തിയിരിക്കുകയാണ്.\nഒരിക്കല് ഇന്ത്യയുടെ ഓപ്പണറായിരുന്നു നയന് മോംഗിയ എന്ന വിക്കറ്റ് കീപ്പര് ബാറ്റ്‌സ്മാന്. രോഹിത്തിനെ ഓപ്പണറാക്കാനുള്ള തീരുമാനം പറയത്തക്ക നേട്ടമുണ്ടാക്കില്ലെന്നാണ് മോംഗിയയുടെ അഭിപ്രായം. രോഹിത്തിന് പകരം രണ്ട് ആഭ്യന്തര താരങ്ങളേയും മോംഗിയ മുന്നോട്ട് വയ്ക്കുന്നുണ്ട്.\nRead More: രോഹിത് ടെസ്റ്റില് ക്ലിക്കായാല് ഇതുവരെ നേടാനാകാത്ത പലതും നമുക്ക് നേടാനാകും: സഞ്ജയ് ബംഗാര്\n”ഓപ്പണിങ് കീപ്പിങ് പോലെ സ്‌പെഷ്യലൈസ്ഡ് മേഖലയാണ്. ഏകദിനത്തില് അവന് ഓപ്പണ് ചെയ്യുന്നുണ്ടെന്നത് ശരി, പക്ഷെ ടെസ്റ്റില് വളരെ വ്യത്യസ്തമാണ് കാര്യങ്ങള്. അഡ്ജസ്റ്റ് ചെയ്യാനുള്ള മാനസികനില വേണം. അല്ലെങ്കില് ഏകദിനത്തില് ചെയ്യുന്നത് പോലെ അവന് ആക്രമിച്ച് കളിക്കണം. രോഹിത് അവന്റെ കരുത്തില് ഉറച്ചു നില്‍ക്കണം.അല്ലാതെ ടെസ്റ്റിനായി സ്വന്തം ശൈലി മാറ്റരുത്. അങ്ങനെ ചെയ്താല് അവന്റെ നിശ്ചിത ഓവര് കരിയറിനെ ബാധിക്കും”.\n”ഓപ്പണര് എന്ന നിലയില് ഒരു സീസണില് 1000-800 റണ്‍സ് നേടിയിട്ടുളളവര്‍ക്ക് എന്തുകൊണ്ട് അവസരം നല്‍കിക്കൂടാ,പഞ്ചലിനേയും ഈശ്വരനേയും പോലുള്ളവര് ആഭ്യന്തര ക്രിക്കറ്റില് 50-60 ആവറേജുള്ളവരാണ്. അവര്‍ക്കെന്നാണ് അവസരം കിട്ടുക? അവരെ നിരുത്സാഹപ്പെടുത്തുന്നതാണിത്” മോംഗിയ പറഞ്ഞു.


ക്യാർ കൊടുങ്കാറ്റ് കൂടുതൽ ശക്തമാകുന്നു;ജില്ലയിൽ നാളെയും മഴ തുടരും; മംഗളൂരുവിൽ 100 മത്സ്യബന്ധന തോണികളിൽനിന്നായി ആയിരത്തോളം പേരെ രക്ഷപ്പെടുത്തി - True News Malayalam\nHome / kerala news / news / ക്യാർ കൊടുങ്കാറ്റ് കൂടുതൽ ശക്തമാകുന്നു;ജില്ലയിൽ നാളെയും മഴ തുടരും; മംഗളൂരുവിൽ 100 മത്സ്യബന്ധന തോണികളിൽനിന്നായി ആയിരത്തോളം പേരെ രക്ഷപ്പെടുത്തി\nക്യാർ കൊടുങ്കാറ്റ് കൂടുതൽ ശക്തമാകുന്നു;ജില്ലയിൽ നാളെയും മഴ തുടരും; മംഗളൂരുവിൽ 100 മത്സ്യബന്ധന തോണികളിൽനിന്നായി ആയിരത്തോളം പേരെ രക്ഷപ്പെടുത്തി\ntruenewsmalayalam.com October 26, 2019 kerala news, news\nകാസറഗോഡ് / മംഗളൂരു (True News, Oct26,2019) :ക്യാർ കൊടുങ്കാറ്റ് കൂടുതൽ ശക്തമാകുന്നു; ഇപ്പോൾ അറബിക്കടലിൽ കേന്ദ്രീകരിച്ചിരിക്കുന്ന ക്യാർ കൂടുതൽ ശക്തമായ ചുഴലിക്കാറ്റായി അടുത്ത ഇരുപത്തിനാലുമണിക്കൂറിനുള്ളിൽ കർണാടക കൊങ്കൺ തീരങ്ങളിൽ വീശാൻ സാധ്യതയുണ്ടെന്നാണു കാലാവസ്ഥ വിഭാഗം മുന്നറിയിപ്പ് നൽകിയിരിക്കുന്നത്. ഇതിനെത്തുടർന്ന് ദക്ഷിണ ഉത്തര കർണാടകയിലും മഹാരാഷ്ട്രയിലും കനത്ത മഴയ്ക്ക് സാധ്യതയുണ്ടെന്നും മുന്നറിയിപ്പുണ്ട്. കാസറഗോഡും കേരളത്തിന്റെ മറ്റു വടക്കൻ ജില്ലകളിലും ശക്തമായ മഴയുണ്ടാകും. അതിനിടെ നാല് ദിവസമായി പെയ്യുന്ന മഴ ജില്ലയിൽ നാശനഷ്ടമുണ്ടാക്കിയിട്ടുണ്ട്. താഴ്ന്ന പ്രദേശങ്ങൾ വെള്ളത്തിലായി. നെൽപ്പാടങ്ങളിൽ വെള്ളം കയറിയതിനെത്തുടർന്ന് മൊഗ്രാൽ പുത്തൂർ ബംബ്രാണ പ്രദേശങ്ങളിൽ കൃഷിനാശമുണ്ടായി. മൊഗ്രാൽപുത്തൂരിൽ വിളവെടുപ്പിനു പാകമായ നെൽപ്പാടം വെള്ളം കയറി നശിച്ചു.\nകാസറഗോഡ് നെല്ലിക്കുന്നിൽ ഇന്നലെ കൂറ്റൻ ആൽമരം കടപുഴകി വീണു. ഭാഗ്യവശാലാണ് വൻദുരന്തം ഒഴിവായത്.ആൽമരം വൈദ്യുത കമ്പിയിലേക്കു മറിഞ്ഞതിനെത്തുടർന്നു എട്ടോളം വൈദ്യുത തൂണുകൾ തകരുകയും വൈദ്യുതി ബന്ധം തകരാറിലാവുകയും ചെയ്തു.\nമംഗളൂരുവിൽ കടൽക്ഷോഭത്തിൽ പെട്ട 100 ലധികം മത്സ്യബന്ധന തോണികളെ പോർട്ട് അധികൃതർ രക്ഷപ്പെടുത്തി കരക്കെത്തിച്ചു. തോണികളിൽനിന്നായി ആയിരത്തോളം പേരെയാണ് രക്ഷപ്പെടുത്തിയത്. ഇവർക്ക് മംഗളൂരു ബന്ദറിൽ താത്കാലിക താമസവും ഭക്ഷണവും ഒരുക്കിയിട്ടുണ്ട്.മഹാരാഷ്ട്രയിൽ കർണാടക കേരളം തുടങ്ങിയ സംസ്ഥാനങ്ങളിൽ നിന്നുള്ള ബോട്ടുകൾ ഇതിലുൾപ്പെടും. കോസ്റ്റ് ഗാർഡിന്റെ സംഘം കടലിൽ നിരീക്ഷണം ഊർജ്ജിതപ്പെടുത്തി. ഹെലികോപ്റ്റർ അടക്കമുള്ള സജ്ജീകരണങ്ങൾ ഉപയോഗിച്ചാണ് നിരീക്ഷണം.


ക്രൂരമായി മര്‍ദ്ദിച്ച പിതാവ് നോക്കി നില്‍ക്കെ 12കാരി ടെറസിന് മുകളില് നിന്നും താഴേക്ക് ചാടി..!! – Intensive Promoter\nHome / Lifestyle / ക്രൂരമായി മര്‍ദ്ദിച്ച പിതാവ് നോക്കി നില്‍ക്കെ 12കാരി ടെറസിന് മുകളില് നിന്നും താഴേക്ക് ചാടി..!!\nക്രൂരമായി മര്‍ദ്ദിച്ച പിതാവ് നോക്കി നില്‍ക്കെ 12കാരി ടെറസിന് മുകളില് നിന്നും താഴേക്ക് ചാടി..!!\nIntensive Promo April 17, 2018\tLifestyle Leaveacomment 394 Views\nരാജ്യത്ത് ബാലപീഡന വാര്‍ത്തകള് വ്യാപകമായി പുറത്തുവരുന്നതിനിടയില് രാജസ്ഥാനില് നിന്നും ഞെട്ടിക്കുന്ന സംഭവത്തിന്റെ വീഡിയോ പുറത്തുവന്നു. പിതാവിന്റെ ക്രൂരമായ മര്‍ദ്ദനത്തില് നിന്നും രക്ഷപ്പെടാനായി 12കാരി വീടിന്റെ ടെറസിന് മുകളില് നിന്നും താഴേക്ക് എടുത്തു ചാടി. ഞായറാഴ്ച്ച ജയ്പൂരിലാണ് സംഭവം നടന്നത്.\nവിജയ് ഭാഗ് പ്രദേശത്തെ വാടകവീട്ടിലാണ് കുട്ടിയും കുടുംബവും താമസിക്കുന്നത്. പെണ്‍കുട്ടി ഫോണില് മറ്റൊരാളുമായി സംസാരിക്കുന്നത് കണ്ടതാണ് പിതാവിനെ പ്രകോപിപ്പിച്ചത്. ഇയാള് ഉടന് തന്നെ ഫോണ് പിടിച്ചുവാങ്ങി പെണ്‍കുട്ടിയെ ക്രൂരമായി മര്‍ദ്ദിക്കുകയായിരുന്നു. ഇയാള് മദ്യപിച്ചിരുന്നതായും റിപ്പോര്‍ട്ടുണ്ട്. അയല്‍വാസികള് നോക്കിക്കൊണ്ടു നില്‍ക്കെ പെണ്‍കുട്ടി പിതാവിന്റെ മര്‍ദ്ദനത്തില് നിന്നും രക്ഷപ്പെടാനായി ടെറസില് നിന്നും താഴേക്ക് ചാടുകയായിരുന്നു.\nവീഡിയോ കടപ്പാട് ന്യൂസ് നാഷണ്\nഅയല്‍വാസികള് പകര്‍ത്തിയ വീഡിയോ സോഷ്യല്‍മീഡിയയില് പ്രചരിച്ചു. ചാട്ടത്തില് രണ്ട് കാലുകളും ഒടിഞ്ഞ പെണ്‍കുട്ടിയെ സച്ച്ഘണ്ട് ആശുപത്രിയില് തീവ്രപരിചരണ വിഭാഗത്തില് പ്രവേശിപ്പിച്ചു. സംഭവത്തില് പൊലീസ് വൈകിയാണ് എത്തിയതെന്ന് നാട്ടുകാര് ആരോപിച്ചു. പിതാവിനെ പൊലീസ് കസ്റ്റഡിയില് എടുത്തിട്ടുണ്ട്.\nPrevious കുറ്റി കുരുമുളക് കൃഷിയിലൂടെ മികച്ച വിളവും നേടാം വരുമാനവും നേടാം !!\nNext സോഷ്യല്‍മീഡിയയില് തന്നെ അസഭ്യം പറഞ്ഞ യുവാവിന് പാര്‍വതിയുടെ മറുപടി


Insult to Constitution, Parliament: Mukhtar Abbas Naqvi after Kerala Assembly passes anti-CAA resolution | കേരള നിയമസഭ പാസാക്കിയ പ്രമേയം ഭരണഘടനയെ അപമാനിക്കുന്നത്; ഭരണഘടന തൊട്ട് സത്യം ചെയ്ത ആളുകൾ തന്നെ അതിനെ ഇല്ലാതാക്കുന്നത് തീർത്തും ഉത്തരവാദിത്ത രഹിതമായ പ്രവൃത്തി; കേരള നിയമസഭയെ വിമർശിച്ച് കേന്ദ്ര ന്യൂനപക്ഷ മന്ത്രി മുഖ്താർ അബ്ബാസ് നഖ്വി; പാർലമെന്റ് പാസാക്കി രാഷ്ട്രപതിയുടെ അംഗീകാരം ലഭിച്ച ഒരു നിയമത്തിനെതിരെ നിയമസഭയ്ക്ക് എങ്ങനെ പ്രമേയം കൊണ്ടുവരാനാവും? അരാജകത്വത്തിനു വഴിവയ്ക്കുന്ന നടപടിയെന്ന് ഗോപാൽ - MarunadanMalayalee.com\nJanuary 01, 202003:46 PM IST Permalink\nന്യൂഡൽഹി: ദേശീയപൗരത്വ നിയമ ഭേദഗതിക്കെതിരെ കേരള നിയമസഭ എതിർപ്പുകൾ ഇല്ലാതെ പാസാക്കിയ പ്രമേയം ദേശീയ തലത്തിൽ വലിയ ചർച്ച ആകുകയാണ്. കേരളത്തിന്റെ മാതൃക പിന്തുടരാൻ മറ്റ് സംസ്ഥാനങ്ങൾ തയ്യാറാകണമെന്ന ആവശ്യവും ശക്തമായിട്ടുണ്ട്. അതേസമയം കേരളത്തിന്റെ നീക്കം പൗരത്വ ഭേദഗതി നിയമത്തിനെതിരെ കടുത്ത പ്രതിഷേധം നേരിടുന്ന കേന്ദ്രസർക്കാറിനും തലവേദന ആയിരിക്കയാണ്. കേരളത്തിന്റെ ഭാഗത്തു നിന്നും ഉണ്ടായത് ധിക്കാരപരമായ സമീപനം ആണെന്നാണ് പ്രമേയത്തോടുള്ള കേന്ദ്രസർക്കാറിന്റെ പ്രതികരണം.\nപൗരത്വ നിയമ ഭേദഗതി പിൻവലിക്കണമെന്നാവശ്യപ്പെട്ട് പ്രമേയം പസാക്കിയ കേരള നിയമസഭയ്ക്കെതിരെ രൂക്ഷ വിമർശനവുമായി ബിജെപി രംഗത്തു വന്നിട്ടുണ്ട്. കേരളം ഭരഘടനക്കെതിരെ നീങ്ങുന്നു എന്നാണ് ബിജെപി ദേശീയ തലത്തിൽ പ്രചരിപ്പിക്കുന്നത്. ഭരണഘടനയെയും പാർലമെന്റിനെയും അവഹേളിക്കുന്നതാണ് കേരള നിയമസഭയുടെ പ്രവൃത്തിയെന്ന് കേന്ദ്ര ന്യൂനപക്ഷകാര്യ മന്ത്രിയും ബിജെപി നേതാവുമായ മുഖ്താർ അബ്ബാസ് നഖ്വി ആരോപിച്ചു. പാർലമെന്റിന്റെയും സംസ്ഥാന നിയമസഭകളുടെയും ചുമതലകൾ ഭരണഘടന വ്യക്തമായി നിർവചിച്ചിട്ടുണ്ട്. ഭരണഘടന തൊട്ട് സത്യം ചെയ്ത ആളുകൾ തന്നെ അതിനെ ഇല്ലാതാക്കുന്നത് തീർത്തും ഉത്തരവാദിത്തരഹിതമായ പ്രവൃത്തിയാണെന്നും അദ്ദേഹം വ്യക്തമാക്കി.\nഅതേസമയം നിയമസഭയ്ക്ക് പ്രമേയം പാസാക്കാൻ അവകാശമുണ്ടെന്ന് കോൺഗ്രസ് നേതാവും സുപ്രീം കോടതിയിലെ സീനിയർ അഭിഭാഷകനുമായ കെടിഎസ് തുളസി പറഞ്ഞു. പാർലമെന്റ് പാസാക്കിയ നിയമത്തിലുള്ള ഉത്കണ്ഠ പ്രകടിപ്പിക്കാൻ നിയമസഭയ്ക്ക് അവകാശമുണ്ട്. ഇക്കാര്യത്തിൽ എന്ത് അവകാശമാണ് നിയമസഭ ലംഘിച്ചതെന്ന് മനസിലാവുന്നില്ലെന്ന് തുളസി പറഞ്ഞു. പ്രമേയം അവതരിപ്പിച്ചതിന്റെ പേരിൽ ബിജെപി നേതാവ് ജിവിഎൽ നരസിംഹ റാവു മുഖ്യമന്ത്രി പിണറായി വിജയനെതിരെ അവകാശ ലംഘന നോട്ടീസ് നൽകിയതു ചൂണ്ടിക്കാട്ടിയാണ് തുളസിയുടെ പ്രതികരണം.\nപൗരത്വ ഭേദഗതി നിയമത്തിനെതിരെ പ്രമേയം പാസാക്കിയ കേരളാ സർക്കാരിനെ അഭിനന്ദിച്ച് കൂടുതൽപ്പേർ രംഗത്തുവന്നിരുന്നു. ഡിഎംകെ അധ്യക്ഷനു പിറകെ മഹാരാഷ്ട്രയിലെ കോൺഗ്രസ് നേതാവ് ആരിഫ് നസീം ഖാനാണ് കേരളാ സർക്കാരിന് അഭിനന്ദനവുമായി രംഗത്തെത്തിയിരിക്കുന്നത്. മഹാരാഷ്ട്രയിലെ ഉദ്ധവ് താക്കറെ സർക്കാരും ഇത്തരത്തിൽ പ്രമേയം പാസാക്കണമെന്ന് അദ്ദേഹം ആവശ്യപ്പെട്ടു. വാർത്താ ഏജൻസിയായ എ.എൻ.ഐയോടു സംസാരിക്കവെയാണ് അദ്ദേഹം ഇക്കാര്യം പറഞ്ഞത്. 'കേരളാ സർക്കാരിന്റെ ഈ തീരുമാനത്തെ ഞങ്ങൾ സ്വാഗതം ചെയ്യുന്നു. മഹാരാഷ്ട്രയിലെ ഉദ്ധവ് താക്കറെ സർക്കാർ അടക്കം എല്ലാ സംസ്ഥാന സർക്കാരുകളും പ്രത്യേക നിയമസഭാ സമ്മേളനം വിളിച്ചുചേർത്ത് പൗരത്വ ഭേദഗതി നിയമം പിൻവലിക്കണമെന്നു കേന്ദ്രത്തോട് ആവശ്യപ്പെടണം,' അദ്ദേഹം പറഞ്ഞു. പ്രമേയം പാസാക്കിയ കേരളാ മുഖ്യമന്ത്രി പിണറായി വിജയനെ അഭിനന്ദിക്കുന്നതായി സ്റ്റാലിൻ നേരത്തേ ട്വീറ്റ് ചെയ്തിരുന്നു.


പ്ലാസ്റ്റിക്ക് പാത്രങ്ങളില് വെള്ളവും ഭക്ഷണവും സൂക്ഷിച്ചാല് കാൻസർ ഉണ്ടാകുമോ – Intensive Promoter\nHome / Exclusive / പ്ലാസ്റ്റിക്ക് പാത്രങ്ങളില് വെള്ളവും ഭക്ഷണവും സൂക്ഷിച്ചാല് കാൻസർ ഉണ്ടാകുമോ\nപ്ലാസ്റ്റിക്ക് പാത്രങ്ങളില് വെള്ളവും ഭക്ഷണവും സൂക്ഷിച്ചാല് കാൻസർ ഉണ്ടാകുമോ\nIntensive Promo December 30, 2019\tExclusive, Health Tips, Latest News Leaveacomment 844 Views\nപ്ലാസ്റ്റിക് പാത്രങ്ങളില് വെള്ളം കുടിക്കാനായി ശേഖരിച്ച് വെക്കുന്നത് കാന്‍സര് ഉണ്ടാക്കും എന്ന പ്രചരണം ഏറെ നാളായി ആഗോള തലത്തില് തന്നെ നടക്കുന്നതാണ്. പ്ലാസ്റ്റിക്കില് നിന്ന് ബിസ്ഫിനോള് എ , ഡയോക്‌സിന് തുടങ്ങിയ രാസവസ്തുക്കള് വെള്ളത്തിലും ഭക്ഷണത്തിലും കലരും എന്നതാണ് പ്രധാന ആരോപണം.\nഇതിന്റെ യാഥാര്‍ഥ്യം എന്താണെന്ന് നോക്കാം. ഇതുവരെ വിശ്വാസ്യയോഗ്യമായ ഒരു പഠനവും പ്ലാസ്റ്റിക് പാത്രങ്ങള്, കുപ്പികള് എന്നിവ ഉപയോഗിക്കുന്നത് കാന്‍സറിന് കാരണമാകുമെന്ന് തെളിയിച്ചിട്ടില്ല. ഒറ്റപ്പെട്ട ചില പഠനങ്ങളില് കുറഞ്ഞ അളവില് രാസവസ്തുക്കള് പുറത്തുവന്നേക്കാം എന്ന നിഗമനത്തിലെത്തിയിരുന്നു. പക്ഷേ അങ്ങനെ ദൃശ്യമായ അളവ് അപകടകരമായ അളവുകളേക്കാള് വളരെ വളരെ കുറവുമായിരുന്നു.\nപ്ലാസ്റ്റിക് പാത്രങ്ങള് മണിക്കൂറുകളോളം 60 ഡിഗ്രി ചൂടില് നില നിര്‍ത്തിയ പഠനങ്ങളിലും സുരക്ഷിതമല്ലാത്ത അളവില് രാസവസ്തുക്കള് പുറത്തു വരുന്നതായി കണ്ടില്ല. യൂറോപ്യന് ഫുഡ് സേഫ്റ്റി അതോറിറ്റി നടത്തിയ വിശദമായ ശാസ്ത്ര രേഖകളുടെ വിശകലനത്തില് ബിസ്ഫിനോള് എ ആരോഗ്യ പ്രശ്‌നങ്ങളൊന്നും ഉണ്ടാക്കുന്നില്ലെന്നാണ് കണ്ടെത്തിയത്.\nഡയോക്‌സിന് പ്ലാസ്റ്റിക് പാത്രങ്ങളില് ഉണ്ട് എന്നതിന് ശാസ്ത്രീയ തെളിവുകളില്ല. പ്ലാസ്റ്റിക് പാത്രങ്ങളെ അവയില് രേഖപ്പെടുത്തിയ നമ്പറുകളുടെയും കോഡുകളുടെയും അടിസ്ഥാനത്തില് മനസ്സിലാക്കി, അതിനനുസരിച്ച് ഉപയോഗിക്കേണ്ടതാണ്.\nഒരു ത്രികോണ ചിഹ്നത്തിനുള്ളില് 1 എന്നും പുറത്ത് PETE എന്നും രേഖപ്പെടുത്തിയ പ്ലാസ്റ്റിക് ഉത്പന്നങ്ങള് ഒറ്റത്തവണ ഉപയോഗത്തിനുള്ളതാണ്. ഉപയോഗശേഷം ഇവ നശിപ്പിച്ചുകളയുക. ഉദാഹരണം കുടിവെള്ള കുപ്പികള്.\nത്രികോണത്തിനുള്ളില്2എന്നും പുറത്ത് HDPE എന്നും രേഖപ്പെടുത്തിയിട്ടുള്ള പ്ലാസ്റ്റിക്കുകള് താരതമ്യേന സുരക്ഷിതമാണ്. ത്രികോണത്തിനുള്ളില്3എന്നും പുറത്ത് v എന്നും രേഖപ്പെടുത്തിയിട്ടുള്ള പ്ലാസ്റ്റിക് പാചകത്തിനോ ഭക്ഷണം, വെള്ളം എന്നിവ സൂക്ഷിച്ചുവെക്കുന്നതിനോ ഉപയോഗിക്കരുത്. ഒരു കാരണവശാലും ഇവ കത്തിക്കരുത്.\n4 എന്നു രേഖപ്പെടുത്തിയ പ്ലാസ്റ്റിക് ആണ് ഏറെ സുരക്ഷിതം.5എന്നു രേഖപ്പെടുത്തിയതും സുരക്ഷിതമാണ്. 6,7 എന്നീ അക്കങ്ങള് ത്രികോണത്തിനുള്ളില് കാണുന്ന പാത്രങ്ങള് നല്ലതല്ല. ഇവയില് ഭക്ഷ്യവസ്തുക്കള് സൂക്ഷിക്കുന്നത് ഒഴിവാക്കേണ്ടതാണ്. ആയതിനാല് ഭക്ഷണം പാചകം ചെയ്യുന്നതിനോ, വെള്ളം, ഭക്ഷണം എന്നിവ സൂക്ഷിക്കുന്നതിനോ ആയി നിര്‍മിച്ചിട്ടുള്ള പാത്രങ്ങളില്/ കുപ്പികളില് മാത്രം ഭക്ഷണം, വെള്ളം എന്നിവ സൂക്ഷിക്കുക. മറ്റുള്ളവയുടെ അടുക്കള ഉപയോഗം വേണ്ടെന്നുവെക്കുക. പ്ലാസ്റ്റിക് യാതൊരു കാരണവശാലും കത്തിക്കരുത്. അത് അപകടകരമായ ശീലമാണ്.\nPrevious സുരേഷ് ഗോപിയെപോലെ പോലീസാകാന് കൊതിച്ച ചെറുപ്പക്കാരന്‌റെ പോലീസ് തട്ടിപ്പു കഥ\nNext റിയാദിലെ കിംഗ് സൗദി യൂണിവേഴ്സിറ്റിയിൽ ജോലി ചെയ്യുന്ന ഡോ അബ്ദുൽ സലാം ഇതിനെക്കുറിച്ച് വിശദീകരിക്കുന്നത് കാണാം


അഭിമുഖം തയ്യാറാക്കിയ ലേഖികയുടെ പേര് ടാഗ് ചെയ്തായിരുന്നു റോഷൻ്റെ പോസ്റ്റ്. അഭിമുഖത്തില് വന്ന തെറ്റായ കാര്യങ്ങള് അക്കമിട്ട് നിരത്തിയായിരുന്നു റോഷന് പ്രതികരിച്ചത്. ഇതേ തുടര്‍ന്ന് ലേഖികയ്ക്ക് നേരെ ശക്തമായ സൈബറാക്രമണമാണ് ഉണ്ടായത്\nകഴിഞ്ഞ ദിവസം ഒരു പ്രമുഖ മാസികയില് വന്ന അഭിമുഖത്തിനെതിരെ നടന് റോഷന് മാത്യു രംഗത്തെത്തിയിരുന്നു. താൻ സംസാരിച്ചത് വളച്ചൊടിച്ചുവെന്നും അഭിമുഖത്തില് വന്ന പൈങ്കിളി പ്രയോഗങ്ങള് താന് പറയാത്ത കാര്യങ്ങള് ആണെന്നുമാണ് റോഷന് സോഷ്യല് മീഡിയയിലൂടെ പ്രതികരിച്ചത്. ഈ വിഷയത്തില് താരത്തെ പിന്തുണച്ചും വിമര്‍ശിച്ചും നിരവധി പേര് രംഗത്തെത്തി.\nഅഭിമുഖം തയ്യാറാക്കിയ ലേഖികയുടെ പേര് ടാഗ് ചെയ്തായിരുന്നു റോഷൻ്റെ പോസ്റ്റ്. അഭിമുഖത്തില് വന്ന തെറ്റായ കാര്യങ്ങള് അക്കമിട്ട് നിരത്തിയായിരുന്നു റോഷന് പ്രതികരിച്ചത്. ഇതേ തുടര്‍ന്ന് ലേഖികയ്ക്ക് നേരെ ശക്തമായ സൈബറാക്രമണമാണ് ഉണ്ടായത്. ഈ വിഷയത്തില് പ്രതികരിച്ച് എത്തിയിരിക്കുകയാണ് സംവിധായകനും ലേഖികയുടെ ഭര്‍ത്താവുമായ റിഷി ശിവകുമാര്.\nറിഷി ശിവകുമാറിൻ്റെ കുറിപ്പ്:


വാർത്തകൾ വിരൽത്തുമ്പിൽ *സായാഹ്‌ന വാർത്തകൾ* 2020 സെപ്റ്റംബർ7| 1196 ചിങ്ങം 22 | തിങ്കളാഴ്ച | (ഭരണി നാൾ) | VISION NEWS\nവാർത്തകൾ വിരൽത്തുമ്പിൽ *സായാഹ്‌ന വാർത്തകൾ* 2020 സെപ്റ്റംബർ7| 1196 ചിങ്ങം 22 | തിങ്കളാഴ്ച | (ഭരണി നാൾ)\n🔳കേന്ദ്ര സര്‍ക്കാരിന്റെ രണ്ടാംഘട്ട സാമ്പത്തിക ഉത്തേജക പാക്കേജ് വരുന്നു. പ്രധാനമന്ത്രിയുടെ അധ്യക്ഷതയില് ചര്‍ച്ച നടന്നു. ശമ്പളമില്ലാത്ത ഇടത്തരക്കാരേയും ചെറുകിട വ്യവസായികളേയും സഹായിക്കാനാകും പുതിയ പാക്കേജ്. കഴിഞ്ഞ മെയ് മാസത്തില് പ്രഖ്യാപിച്ച 20 ലക്ഷം കോടി രൂപയുടെ ഉത്തേജക പാക്കേജ് ഫലം ചെയ്തില്ലെന്ന് ആരോപണം ഉയര്‍ന്നിരുന്നു.\n🔳സംസ്ഥാന സര്‍ക്കാരിന്റെ ഇ-ഗ്രാന്റ്‌സ് വെബ്‌സൈറ്റില് വന് സുരക്ഷാവീഴ്ച. എസ്.സി, എസ്.ടി, ഒബിസി വിഭാഗങ്ങളിലെ വിദ്യാര്‍ഥികള്‍ക്കായുള്ള സ്‌കോളര്‍ഷിപ്പിനും മറ്റ് ആനുകൂല്യങ്ങള്‍ക്കുമുള്ള അപേക്ഷകള് സമര്‍പ്പിക്കാന് തയ്യാറാക്കിയ www.egrantz.kerala.gov.in എന്ന വെബ്‌സൈറ്റിലാണ് സുരക്ഷാ വീഴ്ച. വിദ്യാര്‍ഥികളുടെ ചിത്രങ്ങളും ബാങ്ക് പാസ്ബുക്ക് വിവരങ്ങളും ഉള്‍പ്പടെയുള്ള ഫയലുകള് ആര്‍ക്കും ഡൗണ്‍ലോഡ് ചെയ്‌തെടുക്കാവുന്ന വിധത്തിലാണ്.\n🔳കൊച്ചി മെട്രോ തൈക്കൂടം-പേട്ട പാതയുടെ ഉദ്ഘാടനം മുഖ്യമന്ത്രി പിണറായി വിജയന് ഓണ്‍ലൈനായി നിര്‍വഹിച്ചു. കേന്ദ്രമന്ത്രി ഹര്‍ദീപ് സിങ് പുരി അധ്യക്ഷനായി. എസ്.എന് ജംഗ്ഷന് മുതല് തൃപ്പൂണിത്തുറവരെയുള്ള മെട്രോയുടെ രണ്ടാംഘട്ട നിര്‍മാണത്തിന്റെ ഉദ്ഘാടനവും നടന്നു. രണ്ടാംഘട്ടത്തിന് വൈകാതെ അന്തിമ അനുമതി ലഭിക്കുമെന്ന് കേന്ദ്രമന്ത്രി ഹര്‍ദീപ് സിങ്പുരി.\n🔳തിരുവനന്തപുരം വിമാനത്താവളം അദാനിക്കു വിട്ടുകൊടുക്കുന്നതിനെതിരേ എംപിമാര് പാര്‍ലമെന്റില് വാദിക്കണമെന്ന് മുഖ്യമന്ത്രി പിണറായി വിജയന്. സംസ്ഥാനത്തിന്റെ പൊതുവായ ആവശ്യങ്ങള്‍ക്കായി എംപിമാര് ഒറ്റക്കെട്ടായി നിലകൊള്ളണമെന്നും\nഅദ്ദേഹം എംപിമാരോട് ആവശ്യപ്പെട്ടു. ശശി തരൂര് മാത്രമാണ് തിരുവനന്തപുരം വിമാനത്താവള സ്വകാര്യവത്കരണത്തെ അനുകൂലിച്ചു സംസാരിച്ചത്.\n🔳അറബിക്കടലില് ന്യൂനമര്‍ദം രൂപം പ്രാപിച്ചതിനെ തുടര്‍ന്ന് ശക്തമായ കാറ്റിനു സാധ്യത. കേരളതീരത്ത് നിന്ന് മത്സ്യ ബന്ധനത്തിന് പോകരുതെന്നു മുന്നറിയിപ്പ്.\n🔳കൊവിഡ് നിരീക്ഷണത്തിലായിരുന്ന യുവതിയെ പീഡിപ്പിച്ച കേസില് ആരോഗ്യപ്രവര്‍ത്തകനെ അറസ്റ്റു ചെയ്തു. കുളത്തുപ്പുഴയിലെ സാമൂഹിക ആരോഗ്യ കേന്ദ്രത്തിലെ ജൂനിയര് ഹെല്‍ത്ത് ഇന്‍സ്‌പെക്ടര് പ്രദീപിനെയാണ് പാങ്ങോട് പൊലീസ് അറസ്റ്റ് ചെയ്തത്. കുളത്തൂപ്പുഴ സ്വദേശിയായ യുവതിയെയാണ് ഇയാള് പീഡിപ്പിച്ചത്.\n🔳സ്വര്‍ണക്കടത്ത് കേസിലെ പ്രതികള്‍ക്കു ബെംഗളൂരു മയക്കുമരുന്ന് സംഘവുമായയുള്ള ബന്ധം കണ്ടെത്താന് കസ്റ്റംസ് ആറു പ്രതികളെ ജയിലിലെത്തി ചോദ്യം ചെയ്യും. സ്വര്‍ണക്കടത്ത് കേസിലെ കെ.ടി. റമീസ് അടക്കമുള്ളവരെ ചോദ്യം ചെയ്യാന് കസ്റ്റംസിന് കോടതി അനുമതി നല്‍കി. ബെംഗളൂരു മയക്കുമരുന്ന് കേസില് അറസ്റ്റിലായ അനൂപ് മുഹമ്മദ് സ്വര്‍ണക്കടത്ത് കേസിലെ മുഖ്യ ആസൂത്രകന് റമീസിനെ നിരവധി തവണ വിളിച്ചതായുള്ള ഫോണ് രേഖകള് പുറത്ത് വന്നിരുന്നു.\n🔳കരിപ്പൂര് വിമാനത്താവളത്തില്‍നിന്നു സ്വര്‍ണം കടത്തുന്നതു തടഞ്ഞ ഡിആര്‍ഐ ഉദ്യോഗസ്ഥരെ ആക്രമിച്ച സംഭവത്തില് വിമാനത്താവളത്തിലെ നാലു ക്ലീനിംഗ് സൂപ്പര് വൈസര്‍മാരെ കസ്റ്റഡിയിലെടുത്തു. വിമാനത്താവളത്തിലൂടെ സ്വര്‍ണം കടത്താന് ഇവര് സഹായിച്ചെന്നാണു റിപ്പോര്‍ട്ട്.\n🔳കരിപ്പൂരില് വീണ്ടും സ്വര്‍ണം പിടികൂടി. രണ്ടു വിമാനങ്ങളിലായെത്തിയ മൂന്നു യാത്രക്കാരില് നിന്നായി 653 ഗ്രാം സ്വര്‍ണമാണ് പിടികൂടിയത്. 30.48 ലക്ഷം രൂപ വില വരും. ദുബായില് നിന്നെത്തിയ രണ്ടു യാത്രക്കാരില് നിന്നും ജിദ്ദയില് നിന്നെത്തിയ ഒരു യാത്രക്കാരനില് നിന്നുമാണു സ്വര്‍ണം പിടിച്ചെടുത്തത്.\n🔳അഞ്ച് ഇന്ത്യക്കാരെ തട്ടിക്കൊണ്ടുപോയതുമായി ബന്ധപ്പെട്ട് അരുണാചല് പ്രദേശ് അതിര്‍ത്തി മേഖലയിലെ ചൈനീസ് സൈനിക ആസ്ഥാനത്തേക്ക് ഇന്ത്യ അടിയന്തര സന്ദേശം അയച്ചു. ചൈനയുടെ പ്രതികരണത്തിനായി കാത്തിരിക്കുകയാണെന്നു കേന്ദ്രമന്ത്രി കിരണ് റിജിജു.\n🔳വിവാഹത്തില്‍നിന്നു പിന്മാറിയതുമൂലം കണ്ണൂര് കൊട്ടിയത്തു യുവതി ആത്മഹത്യ ചെയ്ത സംഭവത്തില് വഞ്ചിച്ച കാമുകന് ഹാരിസിനെ പോലീസ് അറസ്റ്റ് ചെയ്തു. ആത്മഹത്യാപ്രേരണക്കുറ്റം, വിവാഹ വാഗ്ദാനം നല്‍കി പീഡിപ്പിച്ചതടക്കമുള്ള വകുപ്പുകളില് ഇയാള്‍ക്കെതിരേ കേസെടുത്തു.\n🔳ഉത്തര്‍പ്രദേശ് നിയമസഭാ തെരഞ്ഞെടുപ്പിന്റെ ഒരുക്കങ്ങള്‍ക്കായി കോണ്‍ഗ്രസ് രൂപംകൊടുത്ത സമിതികളില്‍നിന്ന് നയമാറ്റം ആവശ്യപ്പെട്ട് കത്തയച്ച നേതാക്കളെ ഒഴിവാക്കി. ഏഴ് സമിതികളാണ് കഴിഞ്ഞ ദിവസം പ്രഖ്യാപിച്ചത്. സോണിയാ ഗാന്ധിക്കു കത്തയച്ച 23 നേതാക്കളില് ഉള്‍പ്പെട്ട ജിതിന് പ്രസാദിനേയും രാജ് ബബ്ബാറിനേയും ഈ സമിതികളില് ഉള്‍പെടുത്തിയില്ല.\n🔳ലക്ഷദ്വീപില് കോവിഡ് രോഗികളില്ല. അടച്ചിട്ടിരുന്ന വിദ്യാലയങ്ങള് ഈ മാസം 21 നു തുറക്കും.\n🔳ഡല്‍ഹിയില് വന് മയക്കുമരുന്ന് വേട്ട. അന്താരാഷ്ട്രമാര്‍ക്കറ്റില് 48 കോടി രൂപ വില മതിക്കുന്ന ഹെറോയിന് പിടിച്ചെടുത്തു. രണ്ടു വിദേശികള് ഉള്‍പ്പെടെ ഏഴു പേരെ അറസ്റ്റു ചെയ്തു. ഒരു ആഫ്രിക്കന് സ്വദേശിയും മ്യാന്‍മാറില് നിന്നുള്ള സ്ത്രീയുമാണ് പിടിയിലായ വിദേശികള്.\n🔳കേരള, തമിഴ്നാട്, കര്‍ണാടക അതിര്‍ത്തിപ്രദേശമായ ട്രൈജങ്ഷന് കേന്ദ്രീകരിച്ച് മാവോവാദികള് രഹസ്യ പഠനക്ലാസുകള് നടത്തിയെന്നു വിവരം. വിക്രം ഗൗഡയും സോമനും ഉള്‍പ്പെടെയുള്ള നേതാക്കളെത്തിയെന്നാണ് തമിഴ്നാട്, കര്‍ണാടക ഇന്റലിജന്‍സ് വിഭാഗത്തിനു ലഭിച്ച വിവരം.\n🔳ആറ്റിങ്ങലില് പടികൂടിയ കണ്ടെയ്‌നര് കഞ്ചാവു കടത്തിനു പിന്നില് ഉത്തരേന്ത്യന് ലോബിക്കും ബന്ധം. കേരളത്തിലെ മുഖ്യ കണ്ണി തൃശൂര് സ്വദേശി സെബുവാണെന്ന് അന്വേഷണ ഉദ്യോഗസ്ഥര്.\n🔳വടക്കാഞ്ചേരി ഫ്‌ളാറ്റ് സമുച്ചയവുമായി ബന്ധപ്പെട്ട് അനില് അക്കര എംഎല്‍എ നട്ടാല് കുരുക്കാത്ത നുണ പ്രചരിപ്പിക്കുകയാണെന്ന് മന്ത്രി എ.സി. മൊയ്തീന്. രണ്ടു കോടി രൂപ താന് കൈപ്പറ്റിയെന്ന ആരോപണത്തിനു തെളിവുണ്ടെങ്കില് ഹാജരാക്കണം. ആരോപണങ്ങളില് സ്വന്തം സഹപ്രവര്‍ത്തകരുടെ പിന്തുണപോലും എംഎല്‍എയ്ക്ക് ഇല്ലെന്നും മന്ത്രി.\n🔳ആദ്യഘട്ട ലോക് ഡൗണ് കാലമായ മാര്‍ച്ച് 25 നും മെയ് മൂന്നിനും ഇടയില് ബുക്ക് ചെയ്ത എല്ലാ വിമാന ടിക്കറ്റിന്റെയും തുക തിരിച്ചു നല്‍കുമെന്ന് ഡിജിസിഎ സുപ്രീം കോടതിയെ അറിയിച്ചു.\n🔳ദേശീയ വിദ്യാഭ്യാസ നയം ഇന്ത്യക്കു പുതിയ ഉത്തേജനം നല്‍കുമെന്ന് പ്രധാനമന്ത്രി നരേന്ദ്രമോദി. പുതിയ നയം അധ്യാപകരും വിദ്യാര്‍ത്ഥികളും സ്വാഗതം ചെയ്തു. സര്‍ക്കാര് ഒരു ഘട്ടത്തിലും ഇടപെടില്ല. പുതിയ തീരുമാനങ്ങള് ഉണ്ടാകുമ്പോള് ആശങ്ക സ്വാഭാവികമാണ്. പുതിയ നയത്തില് രക്ഷിതാക്കള്‍ക്ക് ഒട്ടും ആശങ്ക വേണ്ടെന്നും പ്രധാനമന്ത്രി.\nമയക്കുമരുന്നുകേസില് അന്വേഷണം കന്നഡ സിനിമയിലെ പ്രമുഖരിലേക്കും. കേസെടുത്ത 12 പേരെക്കൂടാതെ ആരോപണ വിധേയരായവരെയും ചോദ്യംചെയ്യും. നടി സഞ്ജന ഗല്‍റാണിയെ ഇന്നു ചോദ്യംചെയ്യും. മറ്റൊരു നടി നിവേദിതയ്ക്കും നോട്ടീസ് നല്‍കി. അറസ്റ്റിലായ നടി രാഗിണി ദ്വിവേദിയുടെ ജാമ്യാപേക്ഷ ബെംഗളൂരു സെഷന്‍സ് കോടതിയുടെ പരിഗണനയിലാണ്. രാഗിണി ബി.ജെ.പിയില് ചേരാനിരിക്കേയാണ് അറസ്റ്റിലായത്.\n🔳ബോളിവുഡ് താരം അര്‍ജുന് കപൂറിന് കോവിഡ് സ്ഥിരീകരിച്ചതിന് പിന്നാലെ കാമുകിയും നടിയുമായ മലൈക അറോറയ്ക്കും കോവിഡ് സ്ഥിരീകരിച്ചു.\n🔳ബോളിവുഡ് നടി കങ്കണ റണൗട്ടിന് മുംബൈയിലും സുരക്ഷ നല്‍കുമെന്ന് ഹിമാചലിലെ ബിജെപി സര്‍ക്കാര്. ബുധനാഴ്ച മുംബൈയിലെത്തുന്ന കങ്കണയ്ക്ക് അവിടേയും സുരക്ഷ ഒരുക്കുമെന്ന് ഹിമാചല്‍പ്രദേശ് മുഖ്യമന്ത്രി ജയ്റാം താക്കൂര്.\n🔳കൊറോണ വൈറസ് വാക്സിന്റെ ആഗോള വിതരണത്തിന് യൂണിസെഫ് നേതൃത്വം നല്‍കും. പ്രതിരോധ വാക്സിനിന്റെ പ്രാഥമികഘട്ട വിതരണം എല്ലാ രാജ്യങ്ങളിലും സുരക്ഷിതമായും അതിവേഗത്തിലും നടപ്പാക്കാനാണ് വിതരണ നേതൃത്വം യൂണിസെഫ് ഏറ്റെടുത്തത്.\n🔳യുഎസ് ഓപ്പണ് ടെന്നീസില്‍നിന്ന് ലോക ഒന്നാം നമ്പര് താരം നൊവാക് ജ്യോക്കോവിച്ചിനെ നാടകീയമായി പുറത്താക്കി. പ്രീക്വാര്‍ട്ടര് മത്സരത്തിനിടെ ലൈന് ജഡ്ജിക്കുനേരെ ആകസ്മികമായി പന്ത് തട്ടിയതിനെത്തുടര്‍ന്നാണു അയോഗ്യനാക്കിയത്. ആദ്യ സെറ്റില് 5-6 ന് സ്പെയിനിന്റെ പാബ്ലോ കാരെനോ ബുസ്റ്റയോട് പരാജയപ്പെട്ടു നില്‍ക്കെ, റാക്കറ്റില്‍നിന്ന് പിന്നിലേക്ക് അടിച്ച പന്ത് അപ്രതീക്ഷിതമായി വനിതാ ലൈന് ജഡ്ജിയുടെ കഴുത്തില് തട്ടുകയായിരുന്നു. ഉടനേ അവര്‍ക്കരികിലേക്ക് ഓടിയെത്തി ജ്യോക്കോവിച്ച് ക്ഷമാപണം നടത്തുകയും ആശ്വസിപ്പിക്കുകയും ചെയ്‌തെങ്കിലും നിയമമനുസരിച്ച് അയോഗ്യനാക്കുകയായിരുന്നു.\n🔳ഓസ്‌ട്രേലിയക്കെതിരെ ട്വന്റി-20 പരമ്പര സ്വന്തമാക്കിയതിനു പിറകേ റാങ്കിംഗിലും മുന്നേറ്റവുമായി ഇംഗ്ലണ്ട്. ഓസ്‌ട്രേലിയയെ പിന്നിലാക്കി ഇംഗ്ലണ്ട് ഒന്നാം റാങ്കിലെത്തി. 273 റേറ്റിംഗ് പോയിന്റോടെയാണ് ഇംഗ്ലണ്ട് ഒന്നാമതെത്തിയത്. ഇത്രയും റേറ്റിംഗുള്ള ഓസ്‌ട്രേലിയ രണ്ടാമതാണ്. 266 പോയിന്റുമായി ഇന്ത്യയാണ് മൂന്നാം സ്ഥാനത്ത്.\n🔳സംസ്ഥാനത്ത് സ്വര്‍ണവില പവന് 160 രൂപകൂടി 37,520 രൂപയായി. 4,690 രൂപയാണ് ഗ്രാമിന്റെ വില. താഴന്ന നിലവാരമായ 37,360ലെത്തിയശേഷമാണ് വിലവര്‍ധന. മൂന്നുദിവസം തുടര്‍ച്ചയായി വിലകുറഞ്ഞതിനുശേഷം ദേശീയ വിപണിയിലും സ്വര്‍ണവിലയില് വര്‍ധനവുണ്ടായി.\n🔳കേരളത്തിലെ പ്രമുഖ സുഗന്ധവ്യഞ്ജന - ഭക്ഷ്യോല്‍പ്പന്ന വിപണന കമ്പനിയായ ഈസ്റ്റേണ് ഗ്രൂപ്പിനെ നോര്‍വീജിയന് കമ്പനിയായ ഓര്‍ക്ല ഫുഡ്‌സ് ഏറ്റെടുക്കുന്നു. ഈസ്റ്റേണ് ഗ്രൂപ്പിന്റെ 67.8 ശതമാനം ഷെയറുകളാണ് ഓര്‍ക്ല സ്വന്തമാക്കുന്നത്. ഓര്‍ക്ലയുടെ പൂര്‍ണ ഉടമസ്ഥതയിലുള്ള ഇന്ത്യന് കമ്പനിയായ എംടിആര് ഫുഡ്‌സ് വഴിയാണ് ഇടപാട് നടക്കുന്നത്.\n🔳അജയ് മാത്യു നായകനായി എത്തുന്ന ഏറ്റവും പുതിയ ചിത്രമാണ് ആലീസ് ഇന് പാഞ്ചാലിനാട്. സുധിന് വാമറ്റം ആണ് ചിത്രം സംവിധാനം ചെയ്യുന്നത്. കള്ളന്മാരുടെ ഗ്രാമം എന്ന പേരില് അറിയപ്പെടുന്ന പാഞ്ചാലിനാട്ടില് നടക്കുന്ന കഥയാണ് ചിത്രം പറയുന്നത്. ശില്‍പ, കാമ്യ എന്നിവരാണ് ചിത്രത്തിലെ നായികമാര്. പൊന്നമ്മ ബാബു ചിത്രത്തില് ഒരു പ്രധാനവേഷത്തില് എത്തുന്നുണ്ട്. ചിത്രത്തിന്റെ കഥയും തിരക്കഥയും ഒരുക്കിയിരിക്കുന്നത് അരുണ് വി സജീവ് ആണ്.\n🔳ഹാരീസ് ജയരാജ് ഒരുക്കിയ 'നെഞ്ചേ നെഞ്ചേ ഇഷ്ടം പെയ്യും നെഞ്ചേ' എന്ന എവര്‍ഗ്രീന് സൂപ്പര്‍ഹിറ്റ് ഗാനത്തിന് കവര് വീഡിയോ ഒരുക്കിയിരിക്കുകയാണ് സലീം മുഹമ്മദും കൂട്ടരും. ഇതിനോടകം സമൂഹമാധ്യമങ്ങളില് ശ്രദ്ധ നേടിക്കഴിഞ്ഞ ഗാനം ആലപിച്ചിരിക്കുന്നത് സ്റ്റാര് സിങ്ങര് സീസണിലൂടെ ശ്രദ്ധേയയായ സോണിയ ആമോദും മുഹമ്മദ് മുന്നയും ചേര്‍ന്നാണ്. ആനന്ദ് ജോര്‍ജും ആഷിക അശോകനും പ്രധാന വേഷത്തിലെത്തിയിരിക്കുന്ന കവര് വീഡിയോയിക്ക് ക്യാമറ ഒരുക്കിയിരിക്കുന്നത് സിബിന് ചന്ദ്രനാണ്.\n🔳രാജ്യത്തെ പ്രമുഖ വാഹന നിര്‍മ്മാതാക്കളായ മഹീന്ദ്ര ആന്റ് മഹീന്ദ്രയുടെ ഫ്ഷാഗ്ഷിപ്പ് മോഡലാണ് ആള്‍ട്ടുറാസ് ജി4. വാഹനത്തിന്റെ ആദ്യ യൂണിറ്റ് ഇന്ത്യന് രാഷ്ട്രപതിക്ക് കൈമാറിയിരിക്കുകയാണ് കമ്പനി. കറുപ്പു നിറത്തിലുള്ളതാണ് മഹീന്ദ്ര രാഷ്ട്രത്തലവന് കൈമാറിയ വാഹനം. രാഷ്ട്രപതി ഭവനില് രാഷ്ട്രപതിയെ പ്രതിനിധീകരിച്ച് ജോയിന്റ് സെക്രട്ടറി വാഹനം സ്വീകരിച്ചു. 2020 ഏപ്രിലിലാണ് ആള്‍ട്ടുറാസിന്റെ ബിഎസ്6 പതിപ്പിനെ കമ്പനി അവതരിപ്പിക്കുന്നത്. ടുവീല് ഡ്രൈവ് ഫോര്‍വീല് ഡ്രൈവ് എന്നീ രണ്ട് വേരിയന്റുകളിലെത്തുന്ന ഈ വാഹനത്തിന് 28.69 ലക്ഷവും 31.69 ലക്ഷം രൂപയുമാണ് ഇന്ത്യയിലെ എക്സ്ഷോറും വില.\n🔳എഴുത്തിലെന്നപോലെ സ്വന്തം വ്യക്തിത്വം സ്ഫുരിക്കുന്നവയാണ് എം. ടി. യുടെ പ്രസംഗങ്ങള്. ഹൃദയത്തില് നിന്നു വരുന്ന വാക്കുകളിലൂടെ എം. ടി. നടത്തിയ പ്രസംഗങ്ങളുടെ ഈ സമാഹാരം എം. ടി യുടെ കൃതികളില്‍നിന്ന് ഒരു വേറിട്ട അനുഭവം വായനക്കാരന് പകര്‍ന്നു നല്‍കുന്നു. 'വാക്കുകളുടെ വിസ്മയം'. എച്ച്ആന്‍ഡ്‌സി ബുക്‌സ്. വില 133 രൂപ.\n🔳വൈറ്റമിന് കെ ധാരാളം അടങ്ങിയ ഭക്ഷണങ്ങള് കോവിഡ്19 പ്രതിരോധിക്കുമെന്ന് പഠനം. ഗാര്‍ഡിയനില് പ്രസിദ്ധീകരിച്ച ഒരു പഠന റിപ്പോര്‍ട്ട് പറയുന്നത് കോവിഡ് ബാധിച്ച് അതിതീവ്ര വിഭാഗത്തില് പ്രവേശിക്കപ്പെട്ടവരില് വൈറ്റമിന് കെയുടെ അഭാവം ഉള്ളതായി കണ്ടു എന്നാണ്. കൊറോണ വൈറസിനെ പ്രതിരോധിക്കാന് ഈ പോഷകത്തിനാവും എന്ന പ്രതീക്ഷയും പഠനം നല്‍കുന്നു. മാര്‍ച്ച് 12 നും ഏപ്രില് 11 നും ഇടയില് ആശുപത്രിയില് പ്രവേശിപ്പിക്കപ്പെട്ട 134 രോഗികളില് മാസ്ട്രിക്ടിലെ കാര്‍ഡിയോവാസ്‌ക്കുലാര് റിസര്‍ച്ച് ഇന്‍സ്റ്റിറ്റ്യൂട്ടുമായി സഹകരിച്ചാണ് പഠനം നടത്തിയത്. വൈറ്റമിന് കെയുടെ അഭാവവും കൊറോണവൈറസ് ഗുരുതരമാകുന്നതും തമ്മില് ബന്ധമുണ്ടെന്ന് ഗവേഷകര് കണ്ടു. മിക്ക ഇലക്കറികളിലും വൈറ്റമിന് കെ ധാരാളം ഉണ്ടെങ്കിലും കേല്, കാബേജ്, ബ്രക്കോളി മുതലായവയില് എല്ലാത്തരം പോഷകങ്ങളും അടങ്ങിയിരിക്കുന്നു. വൈറ്റമിന് എ, ബി, ഇ കൂടാതെ മഗ്‌നീഷ്യം, ഫോളേറ്റ്, അയണ് എന്നിവയും ഇവയില് അടങ്ങിയിരിക്കുന്നു. ഒരു കപ്പ് പച്ചച്ചീരയില് ഒരു ദിവസത്തേക്ക് ശരീരത്തിനാവശ്യമായ വൈറ്റമിന് അടങ്ങിയിരിക്കുന്നു. ഇറച്ചിയിലും പ്രധാനമായും മീനിലും വൈറ്റമിന് കെ ധാരാളമുണ്ട്. പാലുല്‍പന്നങ്ങളിലും മുട്ടയിലും വൈറ്റമിന് കെ ധാരളമുണ്ട്. ജീവകം കെ ധാരാളം അടങ്ങിയതാണ് പാല്‍ക്കട്ടി. ബ്ല്യൂ ചീസ്, ഫ്രഷ് ചീസ്, സെമി സോഫ്റ്റ് ചീസ് എന്നിവയില് വൈറ്റമിന് കെ ധാരാളം ഉണ്ട്.\nഡോളര് - 73.33, പൗണ്ട് - 96.93, യൂറോ - 86.81, സ്വിസ് ഫ്രാങ്ക് - 80.36, ഓസ്‌ട്രേലിയന് ഡോളര് - 53.40, ബഹറിന് ദിനാര് - 194.57, കുവൈത്ത് ദിനാര് -239.85, ഒമാനി റിയാല് - 190.50, സൗദി റിയാല് - 19.56, യു.എ.ഇ ദിര്‍ഹം - 19.97, ഖത്തര് റിയാല് - 20.14, കനേഡിയന് ഡോളര് - 55.97.


ഇനി ചാര്‍ജറുകള് വേറെ വാങ്ങേണ്ടി വരും – ThePeopleNews\nഇനി ചാര്‍ജറുകള് വേറെ വാങ്ങേണ്ടി വരും\nഅടുത്ത ഐഫോണിനായി എല്ലാവരും കാത്തിരിപ്പിലാണ്. അഭ്യൂഹങ്ങള് പലതുണ്ട്. എല്ലാ വര്‍ഷവും പതിവായി സെപ്റ്റംബറില് എത്താറുള്ള പുതിയ ഐഫോണ് ഇത്തവണ കോവിഡ് കാരണം വൈകിയേക്കാമെന്നാണ് ചില റിപ്പോര്‍ട്ടുകള്. വൈകില്ല, പതിവു പോലെ എത്തുമെന്നും ടെക് സൈറ്റുകള് പറയുന്നു.എന്തായാലും കാത്തിരിക്കണം. മറ്റൊരു അമ്ബരപ്പിക്കല്‍കൂടി ഐഫോണ് 12നൊപ്പമുണ്ടാകുമെന്നാണ് പറയുന്നത്. ഐഫോണ് പെട്ടിയില് ഇത്തവണ വാള് ചാര്‍ജര് ഉണ്ടാവില്ലത്രേ. ഇയര് പോഡുകള് ഉണ്ടാവില്ലെന്ന് നേരത്തേ റിപ്പോര്‍ട്ടുണ്ടായിരുന്നു. 2007 മുതല് എല്ലാ ഐഫോണിനൊപ്പവും ചാര്‍ജര് ഉണ്ടായിരുന്നു. ഇപ്പോള് വയര്‍ലസ് ഇയര് ഫോണായ എയര്‍പോഡുകളെയാണ് ആപ്പിള് പ്രോത്സാഹിപ്പിക്കുന്നത്. നല്ലതിനായാലും അല്ലെങ്കിലും ചാര്‍ജര് ഒഴിവാക്കല് നീക്കവും എല്ലാവരും അനുകരിക്കുമെന്നുറപ്പാണ്.2021 മുതല് സാംസങ് ചില ഫോണുകളുടെ ചാര്‍ജറുകള് ഒഴിവാക്കുമെന്ന് റിപ്പോര്‍ട്ടുണ്ടായിരുന്നു. എന്നാല്, ഏതൊക്കെ ഫോണുകളിലാണ് ഒഴിവാക്കലെന്ന് വ്യക്തമല്ല. ഇപ്പോള്‍തന്നെ ചൈനീസ് ഫോണുകളെല്ലാം രൂപത്തിലും ഭാവത്തിലും ഐഫോണിെന്‍റ അടിമുടി കോപ്പിയടിയാണ്.\nഓക്‌സിജന് ഒഎസിന്റെയും കളര് ഒഎസിന്റെയും കോഡ് ബേസ്…\n2016ല് ഐഫോണ് 7ല് ഹെഡ്ഫോണ് ജാക്ക് ഒഴിവാക്കിയപ്പോഴും വലിയ വിമര്‍ശനം ഉയര്‍ന്നിരുന്നു. കാലക്രമേണ ആന്‍ഡ്രോയ്ഡ് ഫോണ് നിര്‍മാതാക്കളും ഇതിനെ പിന്‍പറ്റി. ഐഫോണ് 11ല് 18 വാട്ട് അതിവേഗ ചാര്‍ജിങ് പിന്തുണയുണ്ടായിരുന്നെങ്കിലും ഒപ്പം കൊടുത്തത് അഞ്ച് വാട്ട് സാദാ ചാര്‍ജറായിരുന്നു. അതിവേഗ ചാര്‍ജര് വാങ്ങാന് പ്രത്യേകം പണം കൊടുക്കണമായിരുന്നു.നിലവില് ഒപ്പോ ഒഴികെ മിക്ക ഫോണുകളും ഓണ്‍ലൈനില്‍നിന്ന് വാങ്ങിയാല് ഹെഡ്സെറ്റ് കിട്ടില്ല. ഇനി എല്ലാവരും പഴയ ചാര്‍ജറുകള് സൂക്ഷിക്കുകയോ പ്രത്യേകം വാങ്ങുകയോ വേണം. വയര്‍ലസ് ചാര്‍ജിങ് സൗകര്യമുള്ളതിന് അത്തരം ചാര്‍ജറുകള് വാങ്ങിയാല് മതി. പക്ഷെ, വില പതിനായിരത്തിലധികമാകും. എന്തായാലും ഉപഭോക്താക്കളുടെ െചലവ് കൂടും.പുതിയ നീക്കം ആപ്പിളിന് തിരിച്ചടിയാകാന് സാധ്യതയേറെയാണ്. വില കൂടുതലും സൗകര്യക്കുറവും വില്‍പന കുറച്ചേക്കാം. ചെലവ് കുറക്കല്, പരിസ്ഥിതിയെ രക്ഷിക്കുക തുടങ്ങിയവയാണ് ചാര്‍ജര് ഒഴിവാക്കാനുള്ള കാരണങ്ങളായി ആപ്പിള് പറയുന്നത്. 5ജി മോഡം ഉള്‍പ്പെടുത്തുന്നതിനാല് വില കൂടും. അത് ഇതിലൂടെ കുറക്കാം.പിന്നെ ചാര്‍ജറുകള് പ്രകൃതിയില് ഉപേക്ഷിക്കുന്നതുകൊണ്ടുള്ള ഇ-മാലിന്യ പ്രശ്നവും പരിഹരിക്കാം. ഇ-മാലിന്യത്തിെന്‍റ രണ്ട് ശതമാനവും ചാര്‍ജറുകളാണ്. പക്ഷെ, ചാര്‍ജറും ഇയര്‍പോഡും ഒഴിവാക്കുന്നത് ലാഭം കൂട്ടാനുള്ള സൂത്രപ്പണിയല്ലെന്ന് ഉപഭോക്താക്കളോട് കമ്ബനികള് വിശദീകരിക്കേണ്ടിവരും. ഐഫോണ് 12, 20 വാട്ട് അതിവേഗ ചാര്‍ജിങ് സൗകര്യമുള്ളതായിരിക്കും.എന്നാല്, ഒപ്പം വെക്കാതെ 20 വാട്ട് അതിവേഗ ചാര്‍ജര് പ്രത്യേകം പുറത്തിറക്കും. അതിന് വേറെ പണം നല്‍കണം. മുമ്ബ് സാംസങ് സ്മാര്‍ട്ട്‌ഫോണുകള് വാങ്ങിയപ്പോള് ലഭിച്ച ചാര്‍ജറുകള് ഉപയോഗിക്കാന് കഴിയുമെന്നതും പുതിയൊരു വാങ്ങലിെന്‍റ ചെലവ് കുറക്കുന്നതിനുള്ള മാര്‍ഗമാണിതെന്നുമാണ് കൊറിയന് കമ്ബനിയുടെ വാദം. ഓരോ വര്‍ഷവും ഉല്‍പാദിപ്പിക്കുന്ന 20 ദശലക്ഷം ടണ് ഇ-മാലിന്യങ്ങള് വെട്ടിക്കുറക്കുന്നതിനാല് പരിസ്ഥിതി സൗഹൃദമാണെന്നും സാംസങ് പറയുന്നു. ചാര്‍ജറുകള് നിര്‍മിക്കുന്നതിനേക്കാള് പാക്കേജിങ്ങിനും ഷിപ്പിങ്ങിനുമാണ് വലിയ ചെലവ്.\nലോകത്ത് കൊവിഡ് ബാധിതരുടെ എണ്ണം 21,823,563 ആയി ഉയര്‍ന്നു\nഓക്‌സിജന് ഒഎസിന്റെയും കളര് ഒഎസിന്റെയും കോഡ് ബേസ് സമന്വയിപ്പിക്കുന്നതിനായി…\nവെള്ളായണി കായല് പാലം നിര്‍മാണം ; 24.33 കോടിയുടെ അനുമതി\nവന്ദേഭാരത് അഞ്ചാംഘട്ട ഭാഗമായി വ്യാഴാഴ്ച…\nസെപ്റ്റംബര് 29 ന്ലോകത്തെ ഏറ്റവും നീളം കൂടിയ ഹൈ ആള്‍ട്ടിറ്റ്യൂഡ്…\nസംസ്ഥാനത്ത് സ്‌കൂളുകള് തുറക്കുന്നതിനെ കുറിച്ച് ആഗസ്റ്റ് മാസത്തിലെ…


മോഹന്‍ലാലിനെ കളിയാക്കിയ കെആര്‍കെയ്ക്ക് കൂട്ടപൊങ്കാല, പച്ചത്തെറിപ്പൂരം.. നീ തീര്‍ന്നെടാ തീർന്നു!!! | Social media reactions to KRK's comment on Mohanlal. - Malayalam Oneindia\nUpdated: Wed, Apr 19, 2017, 12:41 [IST]\nമോഹന്‍ലാലിനെ പരിഹസിച്ച ഹിന്ദി നടനും നിര്‍മാതാവുമായ കമാല് ആര് ഖാന് എന്ന കെ ആര് കെയുടെ ഫേസ്ബുക്ക് പേജില് മലയാളികളുടെ പൊങ്കാല. മഹാഭാരതം സിനിമയുമായി ബന്ധപ്പെട്ടായിരുന്നു കെ ആര് കെ മോഹന്‍ലാലിനെ പരിഹസിച്ചത്. ഭീമനാകാന് പോകുന്ന മോഹന്‍ലാലിനെ കണ്ടാല് ഛോട്ടാ ഭീമിനെപ്പോലുണ്ടെന്ന് പറഞ്ഞ കെ ആര് കെ സ്വപ്‌നത്തില് പോലും വിചാരിക്കാത്ത പ്രതികരണങ്ങളാണ് കിട്ടിക്കൊണ്ടിരിക്കുന്നത്. ഇതാ ചില സാംപിളുകള്.\nഛോട്ടാ ഭീമോ മോഹന്‍ലാലോ\nഛോട്ടാ ഭീമിനേപ്പോലെയുള്ള മോഹന്‍ലാല് എങ്ങനെയാണ് മഹാഭാരതത്തിലെ ഭീമനാകുന്നത്? എന്തിനാണ് ബിആര് ഷെട്ടി അനാവശ്യമായി പണം പാഴാക്കുന്നത്? ഇങ്ങനെയായിരുന്നു കെആര്‍കെയുടെ ട്വീറ്റ്. മോഹന്‍ലാലിനെ കളയാക്കിയ കെആര്‍കെയെ അതേ നാണയത്തില് തിരിച്ചടിച്ചിരിക്കുകയാണ് ആരാധകര്.\nകൊല്ലാനും ചാവാനും തയ്യാറുള്ള അനിയന്‍മാരുള്ള ഏട്ടനാണ് മോഹന്‍ലാല് എന്നൊക്കെയാണ് സോഷ്യല് മീഡിയയില് തളളുന്നത്. തന്റെ പിള്ളാരോട് അധികം കളി വേണ്ട എന്ന് കെആര്‍കെയെ മോഹന്‍ലാല് മുന്നറിയിപ്പ് നല്‍കുന്ന തരത്തിലുള്ള മീമുകളുമുണ്ട്. ദേവാസുരം മുതല് ആറാം തമ്പുരാന് വരെയുണ്ട് ട്രോളുകളില്.\nപുറത്തൂന്ന് ആള് വേണ്ട\nഞങ്ങള് കേരളത്തില് ഫാന് ബേസില് മമ്മൂട്ടി ഫാന്‍സ് ലാലേട്ടനെ കളിയാക്കിയെന്നൊക്കെ ഇരിക്കും. അത് പറഞ്ഞു കേരളത്തിന് പുറത്തുനിന്നുള്ള ഒരു പുന്നാരമോനും ലാലേട്ടനെ ഉണ്ടാക്കണ്ട.. വിവരമറിയും ഡോഗിന്റെ മോനെ. നിന്റെ പിതാജിയാന്‍ഡാ മലരേ ചോടാ ഭീം.\nകള്ള നായിന്റെ മോനെ. നീ നമ്മളെ ലാലേട്ടനെ ചൊറിയും അല്ലേടാ. നീ തീര്‍ന്നെടാ നീ തീര്‍ന്നു. - എന്ന് മമ്മൂക്ക ഫാന്. മോഹന്‍ലാലിനെ കളിയാക്കിയ കെ ആര് കെയെ പഞ്ഞിക്കിടാന് മമ്മൂട്ടി ഫാന്‍സാണത്രെ മുന്‍നിരയില്. ആരാടാ നീ ലാലേട്ടന് നെഞ്ചു വിരിച്ചൊന്നു നിന്നാല് പിന്നെ നീ ഇല്ല. അവന്റെ അമ്മുമ്മേടെ ഒരു അക്കൗണ്ട് തള്ളേ കലിപ്പ് തീരുന്നില്ലല്ലോ പോടെ.\nഏതാടാ നീ ഏപ്പരാച്ചിമോനേ\nഎടാ ലാലേട്ടന്റെ പേര് പറയാനുള്ള യോഗ്യത പോലും നിനക്ക് ഇല്ല. നിന്റെ പതിനാറടിയന്തരത്തിന്റെ ചോറ് തിന്നുന്നത് വരെ നിന്നെ നുമ്മ മല്ലൂസ് ട്രോളും. ഇല്ലെങ്കില് പബ്ലിക് ആയിട്ട് മാപ്പു പറഞ്ഞോ - ലോകത്ത് ഇത് വരെ ആരും കേട്ടിട്ട് പോലുമില്ലാത്ത തെറികളാണ് ആവേശം മൂത്ത് ഓരോരുത്തര് അടിച്ച് വിടുന്നത്.\nനീ ഏതു കൊണോത്തിലെ ആര്ടിസ്റ്റ് ആടാ തുണ്ടു പടം ആണോ? അതിനു കണ്ടിട്ട് നിനക്കു ഒരു ലുക്ക് പോലും ഇല്ലാലോ. എടാ പരനാറി നീ ആരെ കുറിച്ചാണ് എന്താണ് പറയുന്നത് എന്നു ഓര്‍ത്തു വേണം പറയാന്. പബ്ലിസിറ്റി നേടാന് ഒരൊരൊ പട്ടി തീട്ടങ്ങള്. കെ ആര് കെ ആരാണെന്ന് അറിയാത്തവരാണ് കമന്റുന്നവരില് പലരും. അത് വേറെ കാര്യം.\nഇനി നീ മലയാളീസിന്റെ അടുത്ത് കളിക്കാന് വന്നാല് നിന്റെ നെഞ്ചത്തു ഞങ്ങള് പൊങ്കാല ഇടും. ഞങ്ങള് ചെലപ്പോ ഏട്ടനെയും ഇക്കയെയും കളിയാക്കി എന്നിരിക്കും.. അത് കണ്ട് വരത്തന്മാര് കേറി കളിച്ചാല് അടപടലം കീറിയിട്ടെ പോകൂ നീയൊക്കെ.. മലരേ\nമോനെ ഇതാണ് ലാലേട്ടന്\nഡാ മോനെ ഇതാണ് ലാലേട്ടന്. ഇനി നീ പോയി പോയി ആ കണ്ണാടി ഒന്ന് നോക്കിയേരെ. അയ്യടാ ലാലേട്ടനെ ട്രോളാന് വന്നേക്കണ ഒരു മോന്ത. അയ്യേ അയ്യയ്യയ്യേ...... എന്തൊരു ദുരന്തമാടോ താന്. മലയാളി ആരെന്നും മലായാളിക്ക് 'മോഹന്‍ലാല് 'ആരാണെന്നും ചേട്ടന് ഇന്നറിയും... 1000 കോടി മുടക്കുന്ന ഷെട്ടിക്ക് ഇല്ലാത്ത കുഴപ്പം നിനക്ക് എന്തിനാടാ.\nനീ നമ്മടെ ലാലേട്ടനെ പറയുമോ കള്ള എരപ്പേ.. നിന്നെക്കാളും ലുക്ക് നാട്ടില് പണിക്ക് വരുന്ന ബാംഗളികള്‍ക്ക് ഉണ്ടല്ലോടാ മലരേ.. - മലയാളികളുടെ തെറിവിളിയിലുള്ള കഴിവ് മാത്രമല്ല വംശീയ അധിക്ഷേപത്തിനും കിട്ടും കെ ആര് കെയുടെ കമന്റ് ബോക്‌സില് തെളിവുകള്.\nപാണ്ടിലോറി കേറിയ തവളയുടെ മുഖമുള്ളവനെ നീ ആണോടാ ലാലേട്ടനെ കുറ്റം പറയണേ. അങ്ങേര്‍ടെ വീട്ടിലെ ഷെല്‍ഫിലിരികണ നാഷണല് അവാര്‍ഡ് ചെരക്കാന് പോയപ്പോ കിട്ടിയതല്ല കേട്ടോടാ ഊളെ\nനിനക്ക് കുറച്ചുനാളെങ്കിലും ജീവിക്കണം എന്നുണ്ടേല് കേരളത്തിലേക്ക് വന്നുപോകരുത്. വന്നാല് നീ പിന്നെ ഇല്ല. ങ്ങള് നിന്നെ റോഡില് സ്റ്റിക്കര് ആക്കി ഒട്ടിക്കും എടാ പുല്ലേ മോഹന്‍ലാല് എന്ന പേര് പറയാനുള്ള യോഗ്യത നിനക്കുണ്ടോടാ. നിനക്ക് ലാലേട്ടന് എന്നാല് എന്താണ് എന്ന് ഉടനെ മനസിലാകും.\nനിനക്ക് ഞങ്ങള് മലയാളികള് എല്ലാവരും മമ്മൂക്ക പറയുന്നപോലെ ഒരൊറ്റ ക്വോടി മുണ്ട് അങ്ങ് തരം അവസാനം നിന്നെ പൊതപ്പിച്ചു കെടിത്താന് കെട്ടോടാ. ഹിന്ദി അറിയത്തതുകൊണ്ട് നീ രക്ഷപെട്ടു ഇല്ലേ നിന്റെ കുഴികെടക്കണ മുത്തീടെ മുത്തിക്ക് വിളിക്കും കെട്ടോടാ മരം കൊത്തി മോറാ. - എങ്ങനെയുണ്ട് സൂപ്പര് താരങ്ങളുടെ ഫാന്‍സിന്റെ വകയുള്ള പ്രതിഷേധം.\nmalayalam film malayalam cinema malayalam mohanlal mahabharatham mt vasudevan nair മലയാളം സിനിമ മോഹന്‍ലാല് മഹാഭാരതം എംടി വാസുദേവന് നായര്\nSocial media reactions to KRK's comment on Mohanlal.


കോഴ്സുകൾ തിരഞ്ഞെടുക്കുമ്പോൾ | NowNext\nഉപരി പഠനത്തിനായി കോഴ്സുകൾ തിരഞ്ഞെടുക്കുമ്പോൾ പലരുടേയും മാനദണ്ഡങ്ങൾ പലതായിരിക്കും. ഉയർന്ന സാമ്പത്തിക നേട്ടമുണ്ടാക്കണമെന്ന ചിന്തയും സമൂഹത്തിൽ ചില പ്രത്യേക പ്രൊഫഷനു മാത്രമേ അംഗീകാരമുള്ളുയെന്ന മിഥ്യാ ധാരണയും പലരേയും മുൻപോട്ട് നയിക്കുന്നതായി കണ്ടിട്ടുണ്ട്. ഒട്ടു മിക്ക കോഴ്സുകൾക്കും ഇവിടെ ഗവണ്മെൻറ്റ്, എയിഡഡ് സ്ഥാപനങ്ങളുണ്ട്. ആ സ്ഥാപനങ്ങളിലൊക്കെ മെരിറ്റിൽ സീറ്റുമുണ്ട്. പക്ഷേ പ്രവേശനം ലഭിക്കണമെങ്കിൽ പ്രവേശന പരീക്ഷ ഉയർന്ന നിലയിൽ വിജയിക്കുകയോ യോഗ്യതാ പരീക്ഷക്ക് ഉയർന്ന മാർക്ക് ലഭിക്കുകയോ വേണം. എന്നാൽ കൂണുകൾ പോലെ നിലവാരമില്ലാത്ത നിരവധി സ്ഥാപനങ്ങൾ മുളച്ച് പൊന്തുന്ന നാട്ടിൽ പണം കൊടുത്താൽ ഇഷ്ടപ്പെട്ട കോഴ്സ് ലഭിക്കുവാൻ ഒരു പ്രയാസവുമില്ല ഇന്ന്. എന്നാൽ ഇത്തരം സ്ഥാപനങ്ങളിൽ നിന്നും പുറത്ത് വരുന്ന എത്ര പേർ ആ തൊഴിൽ ചെയ്യുവാൻ യഥാർഥത്തിൽ പ്രാപ്തരാണെന്ന് നാം ചിന്തിക്കാറില്ല. ഈ അടുത്ത കാലം വരെ എഞ്ചിനിയറിങ്ങ് എന്നത് കുട്ടികളുടെ ഒരു പാഷനായിരുന്നു. ഏതെങ്കിലും എഞ്ചിനിയറിങ്ങ് കോളേജിൽ ഏതെങ്കിലും കോഴ്സിനു പ്രവേശനം ലഭിച്ചില്ലായെങ്കിൽ ജീവിതം വ്യർഥമായിയെന്ന് ചിന്തിക്കുന്ന നിരവധി പേരെ കണ്ടിട്ടുണ്ട്. ഇപ്പോൾ വീണ്ടും ആർട്സ്, സയൻസ് വിഷയങ്ങൾക്ക് ഡിമാൻഡ് വർദ്ധിച്ചിട്ടുണ്ട്. വ്യക്തമായ അവബോധമോ കൃത്യമായ കരിയർ ലക്ഷ്യമോ ഇല്ലാതെയാണു പലരും തങ്ങളുടെ ഉപരി പഠനം തിരഞ്ഞെടുക്കുന്നത് എന്നതാണു സത്യം.\nജോലി ചെയ്യുന്നതിനു പ്രതിഫലം ലഭിക്കുന്നുവെന്നത് സത്യം തന്നെയാണെങ്കിലും ഓരോരുത്തരും ജോലി ചെയ്യുന്നതിൻറ്റെ റിസൾട്ട് അനുഭവിക്കുന്ന ഒരു പൊതു സമൂഹം ഇവിടെയുണ്ടെന്ന ചിന്ത നമ്മളെ ഭരിക്കേണ്ടതാണ്. അങ്ങനെ വരുമ്പോൾ നമ്മുടെ അഭിരുചിക്കിണങ്ങുന്ന കോഴ്സ് തിരഞ്ഞെടുക്കുന്നത് തന്നെയാണ് ആത്യന്തികമായി നമുക്കും കുടുംബത്തിനും സർവ്വോപരി ഈ സമൂഹത്തിനും ഗുണകരം.\nകോഴ്സുകൾ തിരഞ്ഞെടുക്കുമ്പോൾ സ്ഥാപനങ്ങളുടെ മികവ് നിർണ്ണായകമാണ്. മിക്ക കോഴ്സുകൾക്കും പ്രവേശന പരീക്ഷയുണ്ട്. ഈ സാഹചര്യത്തിൽ പ്രവേശന പരീക്ഷ ഒരു മാനദണ്ഡമായി എടുക്കാവുന്നതാണ്. പ്രവേശന പരീക്ഷയിൽ ഉയർന്ന സ്കോർ ലഭിച്ച് നല്ല സ്ഥാപനങ്ങളിൽ പ്രവേശനം ലഭിച്ചില്ലായെങ്കിൽ തിരിച്ചറിയേണ്ട വസ്തുത, നാം ആ പ്രത്യേക കോഴ്സിനു പ്രാപ്തരല്ലായെന്നാണ്. അതിനർത്ഥം നാം കഴിവില്ലാത്തവരാണെന്നല്ല, നമ്മുടെ കഴിവ് മറ്റൊരു മേഖലയിലാണെന്ന് മാത്രം. അതിനാൽ തന്നെ പ്രവേശനം ലഭിക്കാത്ത കോഴ്സിനു ഏതെങ്കിലും സ്ഥാപനത്തിൽ പണം മുടക്കി ചേരണ്ടതില്ല. ഈ സമൂഹത്തിൽ എഞ്ചിനിയർമാരും നേഴ്സുമാരും മാത്രം പോരല്ലോ.\nമിക്ക തൊഴിൽ ദായകരും ഉദ്യോഗാർഥികൾ പഠിച്ച സ്ഥാപനങ്ങളുടെ മികവിനു പ്രാധാന്യം കൊടുക്കാറുണ്ട്. ഉദാഹരണമായി എംബിഎ എന്ന കോഴ്സ് നിരവധി സ്ഥാപനങ്ങളിലുണ്ട്. എന്നാൽ ഏതെങ്കിലും ഒരു സ്ഥാപനത്തിൽ നിന്നും ലഭിക്കുന്ന എംബിഎ കൊണ്ട് വലിയ പ്രയോജനമില്ലായെന്ന് തിരിച്ചറിയേണ്ടതുണ്ട്. CAT, XAT, CMAT, MAT, CART തുടങ്ങി നിരവധി പ്രവേശന പരീക്ഷകളിവിടുണ്ട്. ഇതിൽ CAT, XAT തുടങ്ങിയവയാണു ഏറ്റവും ഉയർന്ന തലത്തിലുള്ളതായി കണക്കാക്കപ്പെടുന്നത്. എഞ്ചിനിയറിങ്ങനാവട്ടെ IIT, NIT, BITS, BHU തുടങ്ങിയ സ്ഥാപനങ്ങൾ, ഒപ്പം ഗവണ്മെൻറ്റ്, എയിഡഡ് സ്ഥാപനങ്ങൾ. ഇങ്ങനെ നോക്കിയാൽ ഏത് കോഴ്സിനും അതിൻറ്റേതായ ഉന്നത നിലവാരം പുലർത്തുന്ന സ്ഥാപനങ്ങളുണ്ട്. മാത്രവുമല്ല ധാരാളം പരസ്യവുമായി വരുന്ന സ്ഥാപനങ്ങളിൽ പലതിൻറ്റേയും അംഗീകാരവും പരിശോധിക്കേണ്ടതുണ്ട്. അംഗീകാരമില്ലാത്ത സ്ഥാപനങ്ങളിലെ പഠനം ധനനഷ്ടവും സമയനഷ്ടവും മാത്രമേ നൽകുകയുള്ളു. ഗവണ്മെൻറ്റ്, എയിഡഡ് സ്ഥാപനങ്ങൾക്കോ IIT, IIM പോലെയുള്ള സ്വയംഭരണ സ്ഥാപനങ്ങൾക്കോ വർണ്ണ ശമ്പളമായ പരസ്യത്തിൻറ്റെ പിൻബലം ആവശ്യമില്ലായെന്ന വസ്തുത നാം മനസ്സിലാക്കേണ്ടതുണ്ട്.\nആയതിനാൽ തന്നെ പഠനം എപ്പോഴും ഉയർന്ന നിലവാരം പുലർത്തുന്ന സ്ഥാപനങ്ങളിലാവട്ടെ.\nഹോം ഓഫീസ്: എർഗോണമിക്‌സും സുരക്ഷയും\nഅസ്ത്ര സോഫ്റ്റ്‌വെയർ സൊല്യൂഷൻസിൽ ഒഴിവ്\nകാര്യങ്ങൾ സിമ്പിളായി കാണൂ!